
NOUVELLE SIXIESME.
 
Denotant les accidens de fortune, & les puisssances
d’amour aussi
 

Une jeune fille nommee Andre aymant vu tenue
homme nommé Gabriel, luy raconta un songe
qu’elle avoit fait, & luv un autre a elle,
& mourant soudainement Gabriel entre ses
bras, elle & sa chambriere fu furent prises ainsi
qu’elles le portoient davant sa maison par les
ministre de de la siegneurie, où elle dist comme
le faict estoit allé, & voulant le Potestat la
prendre à force, elle ne le voulut souffrir, dont
son pere qui en ouyt les nouvelles, monsta son
innoncence, & la fit delivrer. Et elle refusant
après cela de plus vivre au monde, se rendit
religieuse.

A nouvelle que madame Philomene
venoit de conter, fut tresaggreable
aux Dames : par ce qu’elle avoit
ouy chanter plusieurs fois la chanson, sans avoir jamais peu sçavoir
pour demande qu’elles en fissent, à quelle
occasion elle avoit esté saicte. Mais quand le
Roy eut ouy la fin d’icelle, il commanda à
Pamphile que il suyuist son ordre. Alors Pamphile dist : Le songe qui a esté raconté en la
precedente nouvelle, me donne matiere pour
en conter une en laquelle est faicte mention
de deux songes. Lesquelz devinerent aussi bien
ce qui estoit à advenir, comme en l’autre ce
qui estoit advenu, & à peine furent ilz achevez
de dire, de ceux qui les avoient songez, que
les effectz de tous deux s’en ensuyuirent. Or
vous devez sçavoir (gracieuses Dames) que c’est
une generale passion à chacun qui vit, de voir
plusieurs & diverses choses en dormant, lesquelles combien qu’elles semblent à celuy qui
dort, toutes tres-veritables, & que quand il est
esveillé, il juge les aucunes vrayes, les autres
vray-semblables, & partie d’icelles hors de
toute verité, neantmoins il s’en trouve plusieurs qui sont advenues, qui est la cause que
beaucoup de personnes adjoustent autant de
soy à chacun songe qu’ilz sont comme ilz feroient à la chose qu’ilz verroient en veillant
tellement que par leurs songes, ilz se contristent
ou resjouissent, selon que par iceux ilz craignent
ou esperent, & au contraire il en y a qui n’en
croyent pas un, sinon apres que ilz se voyent
cheuz au danger et peril qui leur avoit esté
premonstré. Dont je ne loue ne les uns ne les
autres : parce qu’ilz ne sont tousjours veritables,
ne pareillement tousjours mensongiers. Et
qu’ilz ne soient tous veritables, chacun de nous
le peut avoir congneu bien souvent. Aussi
qu’ilz ne soient tous mensongiers, il s’est desia
congneu cy dessus en la nouvelle de madame
Philomene : & encor le vous veux je monstrer
en la mienne, comme je vous ay dict cy devant. Parquoy je suis d’opinion qu’ès choses de
bien vivre, & bien faire, on ne doit craindre
aucun songe qui y soit contraire, ne pour cela
delaisser les bonnes œuvres & bonnes deliberations. Et choses aussi peruerses & mauvaises,
encores que les songes semblent favorables à
icelles, & qu’ils confortent par leur prospere
vision ceux qui les songent, si n’en doit on
pourtant croire pas un : aussi es choses contraires, ajouster à tous entiere soy. Mais venons
à la nouvelle.
Il y eut jadis en la cité de Bresse un gentilhomme nommé messire Negro de Ponte Cararo :
lequel entre plusieurs ses enfans avoit une fille
nommee Andree jeune & fort belle qui encor
n’estoit mariee. Laquelle par fortune devint
amoureuse d’un sien voisin qui se nommoit
Gabriel, homme de basse condition : mais au
demourant plein de louables complexions, & si
estoit beau & gracieux personnage. Si fit si
bien ceste jeune fille par le moyen & ayde de
la chambriere de la maison, que Gabriel non
seulement sceut qu’il estoit aymé d’Andree :
ains outre ce fut mené par plusieurs fois en un
jardin du pere d’elle prendre plaisir l’un de
l’autre, & afin qu’aucune occasion (sinon la
mort) ne peut jamais separer ceste leur delectable amitié, ils se marierent secrettement par
parolles de present, & continuans ainsi à la
desrobee leur jouyssance, il avint que la jeune
fille songea une nuict quelle estoit en son
jardin avec Gabriel, & qu’elle le tenoit entre
ses bras avec tresgrand plaisir de tous deux :
& que ce pendant qu’ils estoient ainsi, luy sembloit qu’elle voyoit sortir de son corps une chose
obscure & terrible : la forme de laquelle elle
ne pouvoit cognoistre, luy estant pareillement
advis, que ceste chose noire prenoit Gabriel
& que malgré elle le luy arrachoit d’une merveilleusemerveilleuse force d’entre les bras : puis se mussoit avecques luy en terre, & jamais plus ne
pouvoit veoir ne l’un ne l’autre, dont elle souffroit fort grande & inestimable douleur, qui la
feit esveiller. Et quand elle fut esveillee, combien qu’elle fut soyeuse de veoir qu’il n’estoit
rien de ce qu’elle avoit songé, il luy entra
neantmoins en l’entendement une grande
paour de ce songe. Au moyen dequoy, voulant
Gabriel la venir veoir la nuict ensuyuant elle
s’essaya le plus qu’il luy fut possible de faire
tant qu’il n’y vinit point. Et toutesfois voyant
son affection, & aussi de peur qu’il eust soupçon
de quelque autre chose, elle le receut en son
jardin, où ayant cueilli plusieurs roses blanches
& vermeilles (pource qu’il en estoit la saison)
elle s’en alla asseoir avec luy au pied d’une
tresbelle & claire sontaine qui estoit au jardin.
Et là apres qu’ils eurent longuement fait grand
chere ensemble, Gabriel luy demanda pour
quelle occasion elle luy avoit deffendu le jour
precedent qu’il ne vint point. La jeune fille le
luy dist, en luy faisant le conte du songe qu’elle
avoit songé la nuict precedente, & le soupçon
qu’elle en avoit prins. Gabriel oyant cecy, se
meit à rire & luy dist que c’estoit une grande
sottise d’ajouster aucune chose aux songes :
pource qu’ilz aviennent le plus souvent, ou de
trop ou de peu manger : & voyt l’on à toute
heure, qu’ilz sont tous mensongiers : & apres
luy dist : Si j’eusse voulu croire aux songes :
je ne fusse venu icy, non pas tant pour le tien,
comme pour un que j’ay fait pareillement celle
nuict passee : lequel fut, qu’il me sembloit que
j’estoye en une belle & delectable forest, où
j’alloye chassant : & avoye une biche, la plus
belle & la plus plaisante belle que je vey iamais : me semblant qu’elle estoit plus blanche
que neige : & qu’en peu de temps elle devint
si privee de moy qu’elle ne m’abandonnoit
point : toutesfois il me fut avis que je l’aymoye tant que de paour qu’elle s’en allast
d’avec moy, je luy avoye mis un collier d’or
au col, attaché à une chaine d’or, que je te-noye en la main, & apres cecy que se reposant
une fois ceste biche, & tenant la telle sur mon
giron, il sortit je ne scay d’où, une lionnesse
noire comme charbon, affamee & fort espouventable à voir qui s’en vint vers moy : à laquelle
me sembloit que je ne faisoye aucune resistance : ains m’estoit avis qu’elle me mettoit
le museau dedans le soin du costé gauche,
& qu’elle le rongeoit si fort qu’elle paruenoit
jusques au cœur : lequel me sembloit qu’elle
m’arrachoit par force pour l’emporter : dont je
fentoye telle anguoisse, que mon songe se
rompit : & aussi tost que je fus efueillé je courus mettre la main à mon costé, s’il y avoit
rien : mais n’y trouvant aucun mal, je me moquay de moy mesmes de ce que j’y avoye
cerché. Que penses tu donques que celuy
vueille dire ? certes j’en ay long temps a songé
de semblables & de plus espouventables : toutesfois il ne m’en est jamais avenu, pour cela
ne plus ne moins : & par-ainsi laisse les courir,
& pensons seulement à faire grand chere. La
jeune fille qui estoit assez espouventee de son
songe, le devint encores davantage quand elle
ouit cestui-cy : mais pour ne donner occasion
d’aucune marrisson à Gabriel, elle dissimula sa
peur tant qu’il luy fut possible. Et combien
qu’elle passast le temps avec luy le baisant &
embrassant & pareillement estant embrassee
& baisee de luy, elle soupçonnant & ne sachant
quoy, le regardoit au visage plus souvent
qu’elle n’avoit accoustumé : & pareillement si
par le jardin elle voyoit point venir de quelque
lieu aucune chose noire. Et estant en ce pencement, il avint que Gabriel, jettant un grand
souspir l’embrassa : & luy dist : Helas m’amie
ayde moy : car je me meurs. Et cecy dict
tumba en terre sur l’herbe du preau. Ce que
voyant la jeune fille & l’ayant tiré sur son
giron, luy dist en plourant : Las mon doux
amy qu’est ce que tu sens ? Gabriel ne respondit
rien : mais estant ainsi en une grande sueur,
sans pouvoir avoir son aleine : rendit l’esprit
bien peu de temps apres. Combien cecy fut
grief & ennuyeux à la jeune fille, qui plus
l’aymoit que soymesmes, chacun le peut penser.
Elle le ploura beaucoup & l’apella plusieurs
fois en vain : mais s’aperceuant finablement
qu’il estoit mort du tout l’ayant tasté par tous
les endroitz de sa personne, & le trouvant froit
par tout (dont elle ne favoit que faire ne que
dire) s’en alla ainsi esploree comme elle estoit
& pleine d’angoisse, appeller sa chambriere qui
favoit toute ceste amitié, & luy fit entendre
l’occasion de sa douleur & misere. Et apres que
toutes deux ensemble, eurent pleuré amerement quelque espace de temps sur la face
morte de Gabriel, la fille dist à la chambriere.
Puis que nostre Seigneur m’a osté cestui cy, je
n’ay plus deliberé de demourer en vie, mais
premier que je vienne à me tuer je voudrois
bien que nous prinssions quelque convenable
moyen pour garder mon honneur, & l’amitié
secrete qui a esté entre nous deux : & que le
corps, duquel la gracieuse ame s’est separee
fust enterré. A qui la chambriere dist. Ne
parle point ma fille de te vouloir tuer : pource
que si tu l’as perdu icy, tu le perdroys pareillement en l’autre monde, si tu te tuois : car tu
t’en irois en enfert, où je suis certaine que son
ame n’est point allee : d’autant qu’il estoit trop
honneste jeune homme : mais il est beaucoup
meilleur que tu te reconfortes, & penses d’ayder
à son ame, avec oraisons, ou quelque autre
bien : si par fortune il en avoit besoing, pour
aucun peché qu’il eust commis. Quant est de
l’enterrer, le moyen est tout preparé icy dedans
ce jardin : ce que personne ne saura jamais :
parce que nul ne sait qu’il y soit onques venu :
& si tu ne veux qu’ainsi soit, mettons le icy
hors du jardin, & le laissons là où il sera
trouvé demain matin, & emporté en sa maison :
puis ses parens le seront bien enterrer. La
jeune fille, combien qu’elle fust pleine de tresgrande douleur & pleurast continuellement, si
escoutoit elle pourtant le conseil de la chambriere : & ne luy semblant la premiere opinion bonne, respondit à la seconde en disant :
la à Dieu ne plaise, que je souffre qu’un amy
si cher comme cestui-cy, qui a esté tant aimé
de moy ( & qui plus est mon mary) soit enterré
comme un chien : ou jetté en la rue sur le
pavé : il a eu mes larmes, & si je puis il aura
celles de ses parens, & desia m’est tombé sur
le cœur, ce que nous avons affaire en cecy.
Parquoy elle envoya querir soudainement par
la chambriere, une piece de drap de soye
qu’elle avoit en un sien coffre : & quand elle
l’eut apportee elles l’estendirent en terre, & mirent sur icelle le corps de Gabriel : puis luy
ayans mis la teste sur un oreiller, & avec plusieurs larmes clos les yeux & la bouche, & fait
un chapeau de roses, le couvrant presque tout
de celle qu’elles deux cueillirent, la fille dist à
la chambriere : Il n’y a gueres loin dicy à la
porte de sa maison, où toy & moy le porterons
aysément ainsi accoustré comme il est : & le
mettrons devant icelle, puis il ne tardera
gueres apres qu’il ne soit jour : & lors il sera
recueilly : & combien que cecy ne soit aucune
consolation à ses parens, toutesfois se sera à
moy (entre les bras de qui il est mort) grand
plaisir. Et cecy dit, elle se jetta de rechef avec
tresabondantes larmes, sur sa face, plorant
longuement sur icelle. Puis estant fort sollicitee
de sa chambriere, par ce que le jour s’aprochoit elle se dressa & tira de son doigt le
mesme anneau, avec lequel Gabriel l’avoit
espousee par parolles de present, & le mit en
celuy de son amy en disant. Mon cher Seigneur, si ton ame voit maintenant mes larmes,
ou que quelque cognoissance ou sentiment
reste és corps apres qu’elle en est partie, reçoy
benignement le dernier present de celle là que
tu as aymee si cherement. Et cecy dit, retomba
toute esuanouie sur son corps. Mais apres
qu’elle fut revenue, elle se leva, & prenant
avec la chambriere le drap sur quoy le corps
estoit estendu, sortirent du jardin, & prindrent
leur chemin vers la maison du mort. Où allans,
advint par fortune qu’elles furent rencontrees
& prinses avec le corps mort par les gens de
la garde du Potestat, qui estoient à celle heure
par païs pour quelque accident qui estoit suruenu. La jeune fille desirant plus la mort que
la vie, ayant cogneu les gens du Guet, leur
dist franchement, le cognoy qui vous estes :
& say bien qu’il ne me serviroit rien de suyr,
je suis toute preste de m’en aller avec vous
& devant la Seigneurie, & luy conter la verité
du fait. Mais que nul de vous soit si hardy de
me toucher, puis que je vous suis ainsi obeissante, ne pareillement d’oster rien de chose qui
soit sur ce corps, si vous ne voulez que je vous
en accuse. Au moyen dequoy sans que personne
luy touchast elle s’en alla à tout le corps mort
devers sa seigneurie. Ce que ayant entendu le
Potestat il se leva & informa d’elle (qui avoit
esté menee en sa chambre) de qui estoit interuenu : puis fit regarder par certains Medecins
si le jeune homme avoit point esté empoisonné,
ou autrement tué. Mais tous affermerent que
non, ains que quelque apostume qu’il devoit
avoir pres du cœur s’estoit crevee qui l’avoit
estouffé. Le Potestast oyant cecy, & cognoissant que la fille n’estoit point ou bien peu
coulpable, se parsorça de monstrer & luy faire
entendre qu’il luy vouloit donner ce qu’il ne
uy pouvoit vendre, & dist que si elle luy vouloit faire un bon tour, il la delivreroit, mais
voyant que ses parolles ne servoient de rien, il
voulut contre toute raison user de force, toutesfois la fille enflambee de desdain & luy
augmentant la force, se deffendit virillement,
le repoussant avec ’parolles iniurieufes & hautaines, puis quand le jour fut venu estant ces
choses racontees au pere d’elle, il s’en alla
dolent jusques au mourir, avec plusieurs de
ses amis au palais. Où estant arrivé & informé
de tout le faict par le Potestat, il demanda
que sa fille luy fut renduë. Le Potestat se voulant plustost accuser de la force qui luy avoit
voulu faire, que d’attendre qu’elle mesmes
l’accufast, louant premierement la jeune fille
& sa constance, vint à dire (pour icelle approuver) ce qu’il avois fait : parquoy la voyant r.
de si grande & bonne fermeté, il avoit mis si
fort son amour en elle que là où il plairoit à
Messire Noir (qu’estoit son pere) & à elle, encores que son premier mary eust esté de basse
condition, qu’il la prendroit volontiers pour sa
femme. Ce pendant que ceux-cy parloient
ainsi, Andree vint en la presence de son pere
& en plorant se jetta à ses piedz, & luy dist :
le croy mon pere qu’il n’est point besoin que
je vous raconte l’histoire de ma hardiesse & de
mon malheur : car vous l’avez ouy dire & le
savez, & par-ainsi je vous demande pardon de
ma faute le plus humblement qu’il m’est possible, c’est à savoir d’avoir sans vostre sceu
& congé, pris pour mary celuy que plus
j’amoye, & le pardon que je vous en demande,
n’est pas à fin que la vie me soit pardonnee,
mais pour mourir vostre fille & en vostre
bonne grace, & cecy dit luy tomba sur les
pieds. Messire Noir qui estoit desia vieil &
homme naturellement bening & gracieux :
oyant ces parolles commença à plorer : & en
plorant leva sa fille tout doucettement, luy
disant : Ma fille j’eusse beaucoup mieux aimé
que tu eusses eu tel mary comme il m’eust
semblé t’estre convenable & encores que tu en
ayes pris un comme il t’a pleu, ne pour cela
m’en doit il desplaire : mais bien me plains-ie
grandement que tu le m’aies celé, & du peu
de fiance que tu as eu en moy-mesmes, voyant
que tu las perdu premier que je l’aie sceu,
toutesfois puis que les choses sont telle je vueil
que tout ainsi que pour le contenter je luy
eusse fait autant d’honneur s’il vivoit, comme
à mon gendre, que en semblable il luy soit
maintenant fait à la mort, & se retourna devers
ses enfans & parens, ausquelz il commanda
qu’on preparast grandes & honnorables obseques
à Gabriel. Durant toutes ces choses les parens
& parentes du trespassé, qui en avoient esté
advertis, y arriverent & pareillement presque
tous les hommes & femmes qui estoient en la
ville, parquoy le corps mis au milieu de la
court, sur le drap d’Andree, avec toutes ses
roses, il ne fut seulement plouré d’elle & des
parens de luy mais quasi publiquement de
toutes les femmes de la ville, & aussi de plusieurs hommes. Et apres cela le mettant hors
de la court ouverte à un chacun, fut porté en
sepulture (non pas à la mode d’un Bourgeois
seulement, mais d’un Seigneur) sur les espaules
de plusieurs nobles citoyens avec tresgrand
honneur & reverence. De là à quelques jours
apres poursuyuant le Potestat sa demande,
& le pere en voulant parler à sa fille, elle n’y
voulut entendre aucunement : dont desirant
son pere luy complaire, il la rendit avec sa
chambriere en une Religion fort renommee de
saincteté & devotion : où elles vesquirent longs
temps après en grande honnesteté.

NOUVELLE SEPTIESME
 
Qui fait entendre qu’amour & mort usent également de leur force tant contre pauvres &
roturiers que contre riches & nobles.
 

Simonne aimant Pasquin estant avecque luy en
un jardin : advint que Pasquin se frotta les
dents d’une fueille de sauge : dont il mourut :
icelle Simonne fut prise de la Justice, & se
frotta pareillement d’une de ces fueilles de
fauge les dents dont semblablement elle
mourut.

AMPHILE avoit achevé sa nouvelle, quand le Roy, monstrant
avoir eu aucune compassion d’Andree, regarda ma-dame Emilie,
luy faisant signe qu’il luy pleust
en disant la sienne de continuer apres les autres :
laquelle sans faire aucune demeure, commença
ainsi : Mes cheres compagnes, la nouvelle qu’a
dite Pamphile me fait venir la volonté d’en
dire une autre, qui ressemble la sienne en
aucune chose, sinon que tout ainsi comme
Andree perdit son amy en un jardin, aussi fit
celle de qui je vueil parler, laquelle estant
apres pareillement prinse comme Andree fut,
se delivra des mains de Justice, non par force
ne par sa vertu, mais avec mort inopinee. Et
combien qu’amour (ainsi que nous avons autresfois dit) face volontiers son habitation és
maisons des personnes nobles si ne refuse il
pourtant l’empire sur celles des pauvres : Ains
monstre en icelles mesmes quelquesfois ses
forces tout ainsi comme (puissant Seigneur qu’il
est) il se fait faire craindre des plus riches.
Ce que je vous feray cognoistre en tout ou
en grand partie par ma nouvelle : avec laquelle je vueil rentrer en nostre cité, de
laquelle en parlant diversement de plusieurs &
diverses choses & tournoyant par diverses
parties du monde, nous nous sommes tant
esloignez.
Il n’y a pas encor long temps qu’il y eut à
Florence une jeune fille fort belle & gracieuse
selon sa qualité : de qui le pere estoit pauvre,
laquelle se nommoit Simonne : & combien qu’il
luy convint gaigner sa vie au travail de ses
bras en filant de la layne, pour qui luy en
vouloit bailler à filler, elle ne fut pourtant de
si peu de cœur, qu’elle ne print la hardiesse de
receuoir amour en son entendement : lequel
avoit long temps fait semblant d’y vouloir
entrer par le moyen des actes & paroles gracieuses d’un jeune garçonneau, non point de
plus grande estoffe qu’elle qui s’en alloit baillant de la layne à filler pour un faiseur de
draps son maistre. L’ayant doncques receu en
soy, par les regards gracieux du jeune garçon
qui l’aymoit (lequel se nommoit Pasquin) elle
fort desireuse, & ne taschant point de faire rien
davantage, jettoit en fïllant (à chacun tour de
layne sillee qu’elle entortilloit à son fuseau)
mille souspirs plus cuisans que feu : se souvenant de celuy qui la luy avoit baillé à filler,
Pasquin de l’autre part devenu fort soigneux &
diligent à solliciter que la laisne de son maistre
fust bien sillee, sollicitoit plus souvent celle
que Simonne filloit que nulle autre : quasi
comme si elle seule & non aucune autre deust
sournir toute la piece. Parquoy sollicitant l’un
& prenant l’autre plaisir d’estre sollicitee, il
advint que l’un prenant plus de hardiesse qu’il
ne souloit avoir, & l’autre chassant beaucoup
de la peur & honte qu’elle souloit avoir il
firent si bien qu’ilz mirent leurs fuzeaux enemble. A quoy l’un & l’autre prindrent si
grand plaisir que non seulement l’un n’attendoit à y estre inuité par l’autre : ains qui plus
ell pour s’y devoir entre iniurier, alloient l’un
au devant de l’autre en s’invitant : & en continuant ainsi leur plaisir d’un jour à autre, &
s’embrafans tousjours plus en ceste continuation, Pasquin dist un jour à Simonne, qu’il
desiroit sur toute chose qu’elle trouvast moien
de venir en un jardin, où il la vouloit mener,
afin qu’ilz peussent estre là ensemble, plus à
leur ayse & avec moins de soupçon, Simonne
dist qu’elle en estoit contente : & ayant donné
à entendre à son pere un dimenche après
disner, qu’elle vouloit aller gaigner les pardons
à sainés Gal s’en alla avec une sienne compagne, nommee Lagine au jardin que Pasquin
luy avoit enseigné, où elle le trouva avec un
sien compagnon, qui se nommoit Puccin : toutesfois on l’appeloit le Strambe. Et là s’estant
forgee une autre nouvelle amitié, entre le
Strambe & Lagine, Pasquin & Simonne se
retirerent en un endroit du jardin pour prendre
leur plaisir, & laisserent Strambe & Lagine en
un autre. Or y avoit à l’endroit du jardin où
Pasquin & Simonne estoient, une belle & forte
grande plante de sauge, au pied de laquelle
s’estans assis, & ayans bonne piece passé le
temps ensemble, & deussé longuement d’un
gouster qu’ilz deliberoient faire une autrefois
en ce jardin à leur beau loisir, Pasquin se
retournant devers la plante de sauge en cueillit
une suille, & commença à se frotter les dents,
& les gencives avec icelle, disant qu’il n’y
avoit chose meilleure au monde pour mieux les
nettoyer de toute ordure, apres le past. Et
quand il les eut ainsi frotees quelque temps il
retourna sur son propos du gouster dont il avoit
parlé au paravant : mais il ne continua gueres
en devisant que tout le visage luy commença
à changer, & apres ce changement, il perdit
aussi tost la veuë & la parolle, & en brief mourut. Ce que voyant Simonne commença à
pleurer & à crier & appella Strambe & Lagine,
qui y coururent promptement. Et voyant Pasquin non seulement mort, mais desia tout enflé,
& que le visage & tout le corps estoient pleins
de taches noires, Strambe commença soudainement à crier : Ha. meschante garce tu l’as empoisonné. Et faisans ainsi grand bruit furent
ouyz de plusieurs voisins, qui habitoient pres
de ce jardin : lesquelz y estant accouruz &
trouvans cestui-cy mort & enflé, & oyans que
Strambe s’en plaignoit & accusoit Simonne de
l’avoir empoisonné & que elle quasi hors du
sens pour douleur du soudain accident que luy
avoit osté, son amy, ne se favoit excuser, il fut
creu de tous qu’il estoit ainsi comme Strambe
le disoit. Au moyen dequoy ceste pauvre dolente fut prinse, & menee tousjours pleurant
tressors, au palais du Potestat : là où. estant
accusee de Strambe & de deux autres, nommez
l’un l’Attitiato, & l’autre le Malaisé, compagnons
de Pasquin, qui y estoient survenuz, le juge sans
donner intermission à l’affaire, se mit à l’examiner du cas : & ne pouvant aucunement comprendre qu’elle eust usé en ceste chose d’aucune
malice, ne que elle en fust coupable : il voulut veoir en la presence d’elle le corps mort & le
lieu où il estoit trespassé : & qu’elle luy racontast la maniere comment il estoit mort : par ce
qu’il ne pouvoit par ses parolles le comprendre
assez bien. L’ayant doncques sans grand bruit
fait mener là où le corps de Pasquin gisoit encores enflé, comme un crapaut, & l’ayant suiuie apres, luy s’esmerveillant du mort, luy
demanda comment cela avoit esté fait. Ceste-cy
s’estant aprochee de la plante de sauge, &
luy ayant raconté toute l’histoire predecente,
d’un bout à l’autre, pour mieux luy donner à
entendre le cas advenu, fit ne plus ne moins
comme avoit fait Pasquin & se frotta les dents
d’une des fueilles d’icelle sauge. Regardant les
quelles choses, Strambe & les autres amys &
compagnons de Pasquin, comme par moquerie
en la presence du luge, & comme vaines & friuoles, ilz accusoient avec plus grand instance
sa meschanceté, & ne demandoient autre chose
sinon que le feu en fist la punition dont la pauurette qui du dueil d’avoir perdu son amy, &
aussi de la peine requise par Strambe, demouroit sans sonner mot, tomba pour s’estre frotté
les dents de celle sauge, en ce mesme accident
où premierement estoit tombé Pasquin : qui
ne fut sans grand esbahissement de tous ceux
qui estoient presens. 0 heureuses ames, ausquelles il advint tant d’heur que de mettre fin
tout en un jour, à leur servente amour, & à
ceste vie mortelle : & plus heureuses, si vous
vous en estes alees ensemble en un mesme lieu :
& encor tresheureuses, si l’on s’aime en l’autre
vie, & que vous vous aymez comme vous vous
aimastes par deça. Mais trop plus heureuse est
l’ame de Simonne au jugement de nous autres
vivants, que nous qui sommes demourez en
vie après elle, l’innocence de laquelle la fortune
ne voulut pas laisser cheoir souz le tesmoignage de Strambe, de l’Atticiato, & de Malaisé,
qui paradventure estoient Cardeurs de layne,
ou peut estre plus vile condition : ains luy
trouva plus honneste voye pour se desueloper
de l’infamie d’eux, & pour suyure l’ame de son
amy, tant aymé d’elle, la faisant mourir d’une
semblable mort à celle de Pasquin. Le luge
quasi tout estonné & pareillement tous ceux
qui y estoient, de l’accident advenu, ne sachant
que dire, demoura longuement sans parler. Et
après qu’il fut revenu en meilleur sens, dist :
Cest inconvenient demonstre assez que ceste
sauge est venimeuse ce que toutesfois on n’a
accoustumé de veoir avenir de sauge : mais à
celle fin qu’elle ne puisse plus offencer personne
en ceste maniere, il faut qu’elle soit couppee
jusques aux racines, & jettee dedans le feu. Ce
que faisant celuy qui estoit gardien du jardin
en la presence du juge, il n’eut jamais si tost
abbatu ceste grande plante de sauge enterree,
que l’occasion de la mort des deux miserables
amants apparut : car on trouva dessouz la
plante de ce faugier un crapaut d’une merueilleuse grandeur : du vent mortisere duquel
on juge que celle sauge devoit estre devenue
enuenimee. Et n’ayant aucun la hardiesse de
s’approcher de ce crapaut on fit faire un fort
grand cerne, & là le bruslerent avec ladite
sauge. Et lors fut achevé le proces de monsieur le juge sur la mort du pauvre Pasquin
lequel, ensemble sa Simonne, furent portez en
terre ainsi enflez qu’ilz estoient par Strambe &
ses compagnons dessus nommez, en l’eglise de
sainct Paul : dont paradventure ilz estoient
paroissiens.

NOUVELLE HUICTIESME
 
Monstrant en encores la sotise de qui pense esteindre
l’amour de celuy qui ayme ardamment, avec
/es inestimables puissances d’amour.
 

Hierosme aymant une jeune fille nommee Siluestre s’en alla contrainct par les prieres de sa
mere à Paris : retournant duquel il trouva
s’amie mariee : en la maison de laquelle il entra
secretement, & mourut auprès d’elle dedans le
lict puis estans porté en une eglise pour estre
enterré, elle mourut semblablement sur luy.

A nouvelle de ma-dame Emilie
estoit achevee, quand ma-dame Neiphile par le commandement du
Roy, commença à dire ainsi : Il
me semble (dames de valleur) au’il
le trouve assez de gens, qui pensent savoir plus
que tous les autres, & toutesfois ilz sçavent
moins : presumans par cecy d’employer & opposer leur sens & entendement à entreprendre,
non seulement contre le conseil & opinion des
hommes, mais encor contre la nature des
choses. De laquelle presumption il en est desia
avenu de tresgrands maux : & n’a l’on jamais
veu qu’il en soit sorty aucun bien. Et pource
qu’entre les choses naturelles celle qui moins
reçoit conseil ou operation au contraire, c’est
amour : la nature duquel est telle, qu’il se peut
plustost consommer par soy-mesmes qu’estre
chassé par admonnestement d’autruy, il m’est
venu en l’entendement de vous raconter une
nouvelle d’une femme laquelle voulant aparoistre plus sage qu’il ne luy apartenoit, &
qu’elle n’estoit, & qu’aussi la chose en quoyelle
estudioit de monstrer son sens ne le meritoit, fit tant qu’en une mesme heure, elle
tira l’amour & l’ame du corps de son filz,
pensant chasser amour hors d’un cœur amoureux, où paraventure la faucur du ciel l’avoit
mis.
Il y eut donc en nostre cité (selon que les
anciens racontent) un tresgrand & riche marchant, qui se nomma Leonard Seguier : lequel
eut de sa femme un filz nommé Hierosme :
apres la natiuité duquel ayant mis tous ses
affaires en bon ordre, il passa de ceste vie en
l’autre. Les tuteurs de l’enfant gouvernerent
avec la mere, bien & loyaument tous ses affaires : & devenant l’enfant grand, il s’apriuoifa avec les autres enfans ses voisins, plus
d’une petite garce de son aage, fille d’un
cousturier que nulle autre de son quartier : &
croissant tous les jours plus grand, là frequentation se convertit en si grande & ardente
amytié, que Hierosme n’avoit aucun bien,
sinon quand il voyoit ceste fille : & certainement elle ne l’aymoit moins que luy elle. La
mere de l’enfant s’estant aperceuë de cecy, l’en
tença, & chastia plusieurs fois : mais voyant
qu’il ne s’en abstenoit point, s’en plaignit à ses
tuteurs : & comme celle qui pensoit pour la
grande richesse de son filz, faire d’une espine
un orenger, dist ainsi : Ce garçon icy (lequel
n’a pas encores quatorze ans) est si fort amoureux d’une fille d’un cousturier nostre voisin,
nommé Silvestre, que si nous ne l’ostons de sa
presence, il la prendra paraventure un jour
pour femme, sans que personne en sache rien :
dont je mourroye de dueil : ou bien il se consommera pour elle, s’il voit qu’on la marie à
un autre : & par ainsi il me sembleroit bon,
que pour y obuier, vous le deuriez envoyer
quelque part loin d’icy pour servir en quelque
boutique : par ce que quand il ne la verra plus,
elle luy sortira de l’entendement, & apres nous
le pourrons marier à quelque jeune fille de
bonne maison. Les tuteurs dirent qu’elle parloit tresbien, & qu’ilz le feroient, s’il leur estoit
possible. Parquoy faisans apeller le garçon en
la boutique, l’un d’eux luy commença à dire
fort amyablement : Mon filz tu es desormais
grandet, ce sera bien fait que tu commences à
veoir toy-mesmes tes affaires : & à ceste cause
nous ferions fort contans que tu t’en allasses
demourer quelque temps à Paris, où tu verras
une grande partie de ta richesse comme elle se
traffique : & outre ce tu deuiendras là beaucoup mieux conditionné & plus honneste
homme que tu ne ferois icy : en voyant ces
seigneurs, ces Barons, & ces gentilshommes :
dont il y a grand nombre : & aprendras leurs
meurs & conditions : puis apres tu t’en pourras
retourner icy. Le garçon les escouta ententivement, & en peu de parolles leur respondit qu’il
n’en vouloit rien faire : parce qu’il pensoit
avoir aussi bien dequoy demourer à Florence
comme un autre. Ces gens de bien oyans cecy,
le reprindrent encor avec plusieurs parolles :
mais voyans qu’ilz n’en pouvoient tirer autre
responce, le dirent à sa mere. Laquelle courroussee desesperément de cecy, non pas de ne
vouloir aller à Paris : mais de ce qu’il estoit
ainsi amoureux, luy dist toutes les injures du
monde, & apres par douces parolles l’apaisant,
commença à le flatter & le prier doucement,
pour le persuader de faire ce que ses tuteurs
vouloient : & tellement le sceut prescher qu’il
accorda d’aller demourer un an à Paris, & non
plus : & ainsi fut fait. Estant donques Hierosme allé demourer à Paris, & tousjours amoureux plus que jamais de sa Silvestre, on le l’y
tint sous promesse de l’envoier querir d’un jour
à l’autre deux ans entiers : & luy retournant
de là plus amoureux que jamais, trouva s’amie
mariee à un bon jeune filz tentier : dequoy il
fut dolent outre mesure, toutesfois voyant qu’il
n’en pouvoit estre autrement, s’essaya de le
porter patiemment. Et ayant sceu le lieu où
elle se tenoit, il commença (comme la coustume des jeunes amoureux est) à passer & se
promener devant elle : pensant qu’elle ne l’avoavoit non plus oublié que luy elle : mais le cas
alloit bien autrement : car elle ne se souvenoit
de luy, non plus que si elle ne l’eust jamais
veu : ou bien si elle s’en souvenoit quelque peu,
son semblant monstroit tout le contraire :
dequoy le jeune garçon s’aperceut bien tost, &
non sans grande melancolie : neantmoins il
faisoit tout ce qu’il luy estoit possible pour
r’entrer en sa grace. Mais luy estant avis que
tout ce qu’il faisoit ne luy servoit de rien, il se
delibera quand bien il devroit mourir, de parler luy mesmes à elle. Et s’estant informé de
quelques voisins des estres de sa maison, entra
secrettement dedans, un soir que son mary &
elle estoient allez vueiller avec leurs voisins : &
se cacha en sa chambre derriere les rideaux
d’un lict de camp, qui y estoit tendu : où il
attendit tant qu’après que ceux-cy furent retournez & couchez, & que le mary fut endormy,
il s’en alla tout droit au lieu où il avoit veu
que Silvestre s’estoit couchee : & luy ayant mis
la main sur son estomach, luy dist tout bellement, Helas m’amie dors tu desia ? La jeune
femme qui ne dormoit point, voulut crier :
mais Hierosme luy dist soudainement : pour
Dieu ne crie point : car je suis ton Hierosme.
Ce qu’oyant ceste-cy luy dist tout en tremblant,
He pour l’amour de Dieu Hierosme vaten, ce
temps est passé auquel il n’estoit point mal
seant à nostre grande jeunesse de s’entraimer,
je suis maintenant comme tu vois mariee, au
moyen dequoy il ne me siet plus bien de penser à autre homme qu’à mon mary : parquoy je
te prie pour Dieu que tu t’en voises : car si
mon mary te sentoit (encores qu’autre mal
n’en avint) si en aviendroit-il toutesfois que
je ne pourroye jamais vivre en paix, ne en
repos avec luy : là où il m’aime maintenant,
& vivons paisiblement ensemble. Le jeune filz
oyant ces parolles sentit une douleur inestimable : & combien qu’il luy ramentust le
temps passé, & comment son amitié n’estoit
pour aucune distance jamais diminuee, y entremenant plusieurs prieres & promesses tresgrandes, il ne sceut pourtant obtenir jamais
aucune chose d’elle. Parquoy desirant de mourir,
la pria à la fin que pour toute recompense de
tant d’amitié qui luy avoit porté & portoit,
elle souffrist qu’il se couchast au pres d’elle tant
qu’il se fust rechauffé : par ce qu’il s’estoit tout
gelé en l’attendant, luy promettant qu’il ne luy
diroit ne feroit aucune chose : & que aussi tost
qu’il seroit un peu rechauffé il s’en iroit. La
jeune femme ayant quelque compassion de luy,
l’accorda avec les conditions dessusdictes. Hierosme se coucha aupres d’elle sans. point la
toucher : & se souvenant de la longue amitié
qu’il luy avoit portee, & de la presente cruauté
qu’il voyoit en elle, cognoissant aussi que toute
son esperance estoit perdue, delibera de ne
vivre plus en ce monde : & s’estans retirez en
luy ses esprits sans dire aucune parolle, il ferra
les poings, & mourut aupres d’elle. Laquelle
apres quelque espace de temps s’esmerveillant
de sa contenance, & craignant que son mary
s’esveillast, commença à dire : He Hierosme
que ne t’en vas tu, mais sentant qu’il ne respondit rien, elle pensa qu’il fust endormy. Parquoy ayant estendu sa main jusques à luy,
afin qu’il s’esveillast, elle commença à le pousser,
& en le touchant le trouva plus froid que glace,
dont elle s’esmerveilla fort : & le touchant
plus fort, & sentant qu’il ne se mouvoit point,
apres l’avoir retouché plusieurs fois elle cogneut qu’il estoit mort : dequoy dolente outre
mesure, elle fut grand piece sans sçavoir qu’elle
devoit faire. A la fin elle print pour conseil de
vouloir esprouver (parlant en la personne d’autruy) ce que son mary diroit, qu’il en seroit de
faire : & l’ayant esveillé, elle feignit d’estre
avenu à un autre, ce que presentement luy
estoit avenu, luy demandant si cela luy avenoit quel conseil il luy en donneroit. Le bon
homme respondit qu’il luy sembleroit qu’on
deust porter secretement à sa maison celuy qui
seroit ainsi mort, & le laisier là, sans en porter
aucune malueillance à la femme, qui ne luy
sembloit avoir aucunement failly. Alors la
jeune femme dist : Ainsi donc nous faut-il
faire. Et luy ayant prids la main, luy fit toucher le jeune homme mort : dont tout marry,
il se leva incontinent debout : puis allumant
de la chandelle, sans entrer autrement en
parolles avec sa femme, il chargea sur ses
espaules le corps mort, revestu de ses mesmes
habillemens & sans y songer autrement, se confiant de son innocence, le porta à l’huys de sa
maison, où il le posa : puis s’en retourna. Or
le jour venu qu’on trouva cestuy-cy mort &
estendu devant sa porte, il en sut fait un grand
bruit : & mesmement par la mere, laquelle
cercha & regarda par toute sa personne, ne luy
trouvant ne coup ne playe, si fut generalement
creu par les medecins qu’il estoit mort de
dueil, comme la verité estoit. Ce corps donques fut porté à l’Eglise : & là vint la dolente
mere avec plusieurs autres parens & voysines,
& commencerent à plorer tresamerement sur
luy, comme est nostre coustume & à mener
grand dueil, & ce pendant qu’on menoit ce
grand dueil, le bon homme en la maison duquel
il estoit mort, dist à sa femme, metz quelque
cappe sur ta teste, & va t’en à l’Eglise où Ton
a porté Hierosme, & fourre toy entre les
femmes, & escoute de ce qu’on dit de ce cas : &
je feray le semblable entre les hommes, à fin
que nous sachons si on en dit quelque chose
contre nous. La jeune femme qui devenoit trop
tard pitoyable en fut contente : comme celle
qui desiroit voir mort celuy auquel quand il
vivoit elle n’avoit voulu complaire seulement
d’un baiser, & s’y en alla : c’est chose merueilleuse à penser combien les forces d’amour sont
difficiles à retrouver : car le cœur de ceste
femme, lequel la prospere fortune de Hierosme
n’avoit peu ouvrir, fut ouvert par la miserable :
& s’estans là resuscitees les anciennes flammes,
elles se muerent soudainement en une si grande
compassion, qu’aussi tost qu’elle vit le visage
mort, elle se mit (estant ainsi cachee de sa
cappe) au travers toutes les femmes, & ne
cessa susque à ce qu’elle fut arrivee au corps
mort. Et là ayant jetté un treshaut cry, elle
jetta son visage sur le jeune homme mort,
lequel elle ne baigna gueres de larmes : par ce
qu’elle ne l’eut si tost touché, que tout ainsi
comme la douleur avoit osté la vie au jeune
homme, ainsi l’osta elle à la jeune femme. Mais
apres que les femmes la voulurent reconforter,
luy disans que elle se levast un peu, ne la cognoissans encores & la voulans lever, puis
qu’elle ne se leuoit, aussi qu’elle ne se remuoit
en façon que ce fust, elles la voulurent aucunement souzlever : mais en une mesme heure
elles cognurent qu’elle estoit morte, & que
c’estoit la pauvre Silvestre. Dequoy toutes les
dames qui estoient là, vaincues de double compassion, recommencerent leurs pleurs plus
grans qu’auparavant. Le bruit s’espandit hors
de l’Eglise entre les hommes, lequel venu aux
oreilles du mari (qui estoit parmy eux) il plora
longuement sans vouloir ouir consolation ou
confort de personne. Et apres ayant raconté à
plusieurs de ceux qui y estoient l’histoire qui
avoit esté la nuict precedente entre le jeune
homme & sa femme, chacun sceut manisestement l’occasion de la mort de tous deux, dont
tous furent desplaisans. Ayant donques prins
la jeune femme morte, & accoustumé comme
on accoustre les corps mortz, on la coucha sur
ce mesme lit, aupres du corps du jeune homme.
Puis quand ilz furent longuement plorez, on
les enterra tous deux en une mesme sepulture.
Et ceux qu’amour (quand ilz vivoient) n’avoit
peu conjoindre ensemble, la mort assembla en
inseparable assemblee.

NOUVELLE NEUFVIESME.
 
Pour fignifier en quelle fin peuvent encourir ceux
qui ayme contre raison faisant tort à l’amitié
& au mariage ensemble.
 

Messire Guillaume de Rossillon donne a manger
à sa femme le cœur de messire Guillaume Gardastain qu’il avoit tué & qu’elle aimoit. Ce
qu’elle sachant par apres se jetta d’une haute
fenestre en bas, & mourut, puis fut enterree
avec son amy.

UANT la nouvelle de ma-Dame
Neiphile fut finie, non sans avoir
meu à grande compassion toutes
ses compagnes, le Roy qui ne vouloit enfraindre le privilege donné
à Dioneo (ne restant plus autres qu’eux à
parler) commença ainsi : Il me vient au devant
(pitoyables Dames) une nouvelle, laquelle
(puis que vous estes ainsi dolentes des malheureux accidens d’amour) il vous conviendra
avoir non moins de compassion, que de la
precedente par ce que ceux ausquelz avint ce
que je diray estoient de plus grosse estoffe,
& si fut l’accident plus cruel que ceux dont
on a parlé.
Vous devez doncques sçavoir (ainsi que
racontent les Prouenceaux) qu’il y eut autresfois en Prouence, deux nobles chevaliers, ayans
chacun chasteaux & vassaux, dont l’un se nommoit messire Guillaume de Rossillon, & l’autre
messire Guillaume Gardastain. Et pource que
l’un & l’autre estoient vaillans en faits d’armes,
ilz s’aimoient tressors, & avoient de coustume
d’aller tousjours ensemble à tous les tournois,
joustes, ou autres faits d’armes qui se faisoient,
& se vestoient de mesme parure. Et combien
que chacun demourast en un sien chasteau
distant l’un de l’autre bien cinq lieuës, il adviaduint toutesfois qu’ayant messire Guillaume de
Rossillon une tresbelle & desirable dame pour
femme, messire Guillaume Gardastain en devindeuint demesurément amoureux, nonobstant
l’amitié & la confraternité qui estoit entr’eux :
& fit tant par un moyen & par autre, que la
dame s’en aperceut : dont elle fut tresaise, le
cognoissant tres-vertueux chevalier, & commença
à mettre son amour en luy, de sorte qu’elle
n’aymoit ne desiroit rien de ce monde, sinon
luy & n’attendoit autre chose, sinon qu’il la
priast, ce qui ne tarda gueres, & furent
ensemble, non seulement une fois, mais aussi
plusieurs. Donques s’entr’aymans fort & frequentans indiscrettement ensemble, avint que le
mary s’en apperceut, dont il fut tellement indigné, que la grande amitié qu’il portoit à
messire Guillaume Gardastain, se convertit en
haine mortelle : mais il sceut mieux celer
qu’eux n’avoient fait leur amytié, & delibera
de tout en soymesme de le tuer. Parquoy
estant messire Guillaume de Rossillon en ceste
deliberation, il survint qu’on publia à son
de trompe un grand tournoy qu’on devoit faire
en France, ce que messire Guillaume de Rossillon
envoya incontinent faire savoir à messire Guillaume Gardastain, le priant de le venir voir, si
c’estoit son plaisir, & qu’ilz delibereroient ensemble s’ilz y yroient, & comment. Messire Gardastain tresouyeux de cecy respondit, qu’il s’en
yroit soupper sans aucune faute le lendemain
avecques luy, dont messire Guillaume de Rossillon (oyant la response) pensa en soy-mesmes
que l’heure estoit venue qu’il le pourroit tuer.
Et s’estant armé, le jour ensuyuant, monta à
cheval avec quelques serviteurs siens, & se mit
en embusche demye lieuë par adventure de sa
maison en un bois par où devoit passer messire
Gardastain & apres l’avoir attendu une bonne
espace de temps, il le vit venir, avec deux
serviteurs apres luy tous desarmez, comme
celuy qui ne se doutoit de rien, & aussi tost
qu’il le vit au lieu où il le desiroit, il luy courut sus, tout selon & plein de mauvaise volonté,
avec une lance au poing en luy escriant,
Traistre meschant tu és mort, & disant ces
parolles le frapa de sa lance en l’estomach :
dont ne pouvant le Gardastain se deffendre aucunement, ne dire seulement une parolle,
estant percé d’outre en outre du coup de lance
il tomba par terre, & peu apres mourut, & ses
serviteurs tournerent bride, & s’ensuirent le
plustost qu’ilz peurent vers le chasteau de leur
seigneur, sans cognoistre celuy qui avoit commis
le meurtre, & messire Guillaume de Roussillon
descendit de cheval ouvrant avecquesun couteau,
l’estomach du trespassé, & de ses propres mains
luy arracha le cœur : puis l’ayant fait enveloper en une banderolle de lance, commanda à
un de ses serviteurs qu’on l’emportait, & qu’il
n’y eut si hardy d’eux de jamais parler de ce
fait : puis remonta à cheval, estant desia nuict,
& s’en retourna en son chasteau. La dame qui
avoit entendu que messire Gardastain devoit
venir à soupper, & qui l’attendoit avec grand
desir, ne le voyant venir s’esmerveilla fort &
dist à son mary : Comment est il possible que
messire Guillaume Gardastain n’est point venu ?
à qui le mary respondit : j’ay eu nouvelles de
luy, qu’il ne peut venir jusques à demain. Dequoy la Dame estant un peu marrie n’en
parla plus. Le mary, quand il fut descendu de
cheval fit apeller son cuysinier, & luy dist prend
ce cœur de sanglier & l’apreste en la meilleure
& plus plaisante forte pour manger que tu
sauras, & quand je seray à table, envoye le
moy en un plat d’argent. Le cuysinier le print,
& ayant mis toute sa science pour le bien accoustrer : en feit un hachis le meilleur du
monde. Messire Guillaume quand l’heure du
ouper fut venuë se mit à table avec sa femme,
& la viande fut servie : mais il mangea peu, à
cause du malefice qu’il avoit commis, & ne
faisoit que penser. Le cuysinier luy fit porter le
hachiz qu’il fit servir devant sa femme, & faisant semblant d’estre ce soir tout desgouté, le
luy loua grandement. La dame qui n’estoit
point desgoutee en commença à manger & luy
sembla bien bon : parquoy elle le mangea tout.
Quand le chevalier vit qu’elle l’avoit tout
mangé, il luy dist : Comment vous a semblé
bonne ceste viande ? En bonne soy monsieur
respondit la dame, elle m’a pleu merueilleusement. Si m’aide Dieu (dist le chevalier) je vous
en croy, & ne m’esbahy point si vous avez
trouvé bon mort, ce qui vous a tant pleu vif.
La dame oyant cecy fut quelque temps sans
parler, puis luy dist : Comment ? Qu’est-ce que
vous m’avez fait manger ? Le chevalier respondit, ce que vous avez mangé est pour certain
le cœur de messire Guillaume Gardastain, que
vous meschante aimiez tant, & sachez pour vray
que c’est luy mesmes, parce que je le luy arrachay de la poitrine avec ces propres mains, un
peu avant que je retournasse. Si la dame fut
dolente oyant dire cecy de celuy qu’elle aymoit
sur toute autre chose, il ne faut point demander.
Et quelque peu apres elle dist : Vous avez
fait ce qu’un desloyal & meschant Chevalier
doit faire : car si je l’avois fait Seigneur de
mon amour, sans qu’il m’eust fait aucune force,
& vous estiez en cecy outragé, j’en devois
porter la peine & non luy. Mais j’a à Dieu ne
plaise que sur une si noble viande comme a
esté celle du cœur d’un si vaillant & courtois
Chevalier tel que fut messire Guillaume Gardastain, jamais y entre nulle autre viandes. Et
s’estant levee de table se jetta du haut en bas
sans autre deliberation par une fenestre qui
estoit derriere elle, laquelle estoit fort haute de
terre. Dont en tombant elle non seulement se
tua : mais aussi se meit quasi toute en pieces.
Ce que voyant messire Guillaume fut fort
estonné, & cogneut bien qu’il avoit mal fait.
Parquoy craignant les païsans & les gens du
Comte de Prouence, il fit seller ses cheuaux &
s’ensuyt, laquelle chose fut sceuë le lendemain
par toute la contree, ainsi comme elle avoit esté
faicte. Au moyen dequoy les deux corps recueilliz tant par les gens de messire Guillaume
Gardastain, que par ceux de la Dame, avec tres-grandes doleances & pleurs furent mis ensemble
en l’Eglise du Chasteau de la Dame en une
mesme sepulture sur laquelle furent escritz certains vers fignifians, qui furent ceux qui estoient
enterrez là dedans, & l’occasion & maniere de
leur mort.
 
NOUVELLE DIXIESME
 
Comprenant qu’aucunes fois adventure, plustost
que raison jecte l’homme hors de divers
perilz, & principalement en cas d’amour.
 

La femme d’un Chirurgien mit pour mort en
une huche un sien amy, qui avoit beu d’une eau
qui faict endormir les gens, dedans laquelle
huche deux larrons usuriers l’emporterent en
leur maison, puis se resveillant cest amy, &
estant prins pour larron, la chambriere de la
Dame s’alla accuser à la justice de l’avoir mis
en ceste huche & par ce moyen il eschappa
d’estre pendu, & les larrons pour l’avoir
desrobé furent condamnez en amende pecuniaire.

PRES que le Roy eut mis fin à
son dire, il rstoit seulement à
Dioneo dire la sienne. Ce que luy
cognoissant, & aussi que le Roy le
luy avoit desia commandé, commença ainsi : Les miseres qu’on a racontees des
amitiez malheureuses, ont faict devenir tout
tristes les yeux & les cœurs, non seulement de
vous autres (mes Dames) mais aussi de moy-mesmes. Parquoy j’ay grandement souhaitté
que la fin en- fust venue. Or loué soit Dieu
qu’elles sont finies, si ce n’estoit que je voulusse faire à ceste mauvaise denree, une mauuaise adition, dont Dieu me garde, si commenceray sans plus suyure une si douloureuse
matiere, une nouvelle qui sera quelque peu
plus soyeuse & meilleure. Laquelle donnera
par aventure bon argument, à ce que on
devra raconter la journee ensuyuant.
Vous devez sçavoir (mes belles jeunes Dames)
qu’il n’y a pas encor long temps, qu’il y eut à
Salerne un Chirurgien fort renommé, qu’on
appeloit maistre Mazzeo de la montaigne,
lequel estant desia venu sur la fin de son aage,
espousa une belle & gentille fille de sa ville,
qu’il contentoit de riches & triomphans habillemens, de bagues, & de tout ce qui pouvoit
plaire à une femme, mieux que nulle autre de
la ville. Il est vray qu’elle estoit le plus du
temps morsondue comme celle que le maistre
couvroit tres-mal dedans le lict, lequel (tout
ainsi comme messire Richard de Quinzica dont
nous avons cy devant parlé1, enseignoit les
estes à la sienne) monstroit pareillement à
ceste-cy, que pour avoir couché seulement une
fois avecque une femme, il falloit se reposer
plusieurs journees apres pour se mettre en
nature, & mille autres semblables follies, dont
elle vivoit tresmal contente. Toutesfois comme
fage & de bon esprit qu’elle estoit, delibera
pour soulager le maistre de la maison de se
jecter à l’escarmouche, & user du -bien d’autruy.
Au moyen dequoy ayant veu plusieurs jeunes
hommes, il y en eut finablement un qui luy
entra en l’entendement, auquel elle mit toute
son esperance, tout son cœur, & tout son bien.
Dequoy s’estant le jeune homme apperceu, il
tourna toute son amitié vers elle. Cestuy-cy
estoit nommé Roger de Ieroli, de noble parenté : mais de si mauvaise & vituperable vie,
qu’il n’avoit parent ne amy qui l’aymast, ou
qui le voulut voir tellement qu’il estoit reputé
par tout le pays de Salerne pour un larronneau
& mauvais garçon : dont la Dame ne se
soucia gueres, luy plaisant pour autre occasion.
Et de faict elle sceut ordonner son cas de sorte,
que par le moien d’une sienne chambriere, ilz
se trouverent ensemble seul à seul, & apres
qu’ilz eurent prins quelque plaisir l’un avec
l’autre, la Dame luy commença à blasmer la
vie qu’il avoit tenue par le passé, & à le prier
que pour l’amour d’elle il se chastiast de telles
choses, & pour luy en donner le moyen elle le
secourut quelque fois d’une somme d’argent, &
quelque fois d’une autre. Or perseuerans en ceste
maniere ensemble fort discrettement, advint que
le Chirurgien eut entre mains un patient qui
avoit une des iambes toute gastee, & congnoissant
d’où procedoit le mal, dict à ses parens, que si
on ne luy ostoit un oz pourry en la iambe, il
la luy faudroit couper, ou qu’il mourust : mais
luy tirant l’oz qu’il pourroit guerir : toutesfois
ne l’entreprendroit sinon le tenant desia pour
mort. A quoy s’estans accordez ceux de qui il
estoit allié, ilz le luy baillerent pour tel. Le Chirurgien pançant que si le patient n’estoit endormy, il ne sçauroit endurer la peine, & ne se
voudroit laisser pançer, fit son conte de recommencer à faire ceste œuvre jusques au soir
ensuyuant, si fit distiller au matin eau d’une
sienne certaine composition, laquelle (quand le
patient en auroit beu) le feroit dormir autant
de temps comme il mettroit à le pançer : puis
la faisant apporter en sa maison, la mit en
une fenestre d’icelle sans dire à personne ce que
c’estoit. Quand la nuict approcha que le maistre
Chirurgien devoit aller voir cestuy-cy, il vint
devers luy un messagier d’aucuns de ses plus
grandz amys de Melse qui le prioient tresinstamment qu’il ne faillist incontinent de venir,
parce qu’il y avoit eu une grande batterie, où
plusieurs personnes avoient esté bleçees. Parquoy prolongeant la cure de ceste iambe
jusques au lendemain matin, il monta sur une
barquette, & s’en alla à Melse. Au moyen
dequoy la Dame sçachant que son mary ne
reviendroit ce soir au logis, envoya secrettement querir (comme elle avoit accoustumé)
son amy Roger, & l’enferma dedans sa chambre,
jusques à ce que certaines autres personnes de
la maison s’en fussent allees coucher. Estant
doncques Roger en la chambre en attendant la
Dame, & ayant pour la peine qu’il avoit euë le
jour (ou bien qu’il avoit mangé sallé, ou paraveauenture par une longue accoustumance) tresgrand soif, il luy advint par fortune, de
trouver en la senestre la fiole d’eau que le Chirurgien avoit saicte pour le patient, & croyant
qu’elle fust bonne à boire, la mit à la bouche
& la beut toute. Parquoy il n’arresta gueres
qu’un grand sommeil le print, & s’endormit. La
Dame s’en vint le plustost que il luy fut possible, & trouvant Roger qui dormoit le commença à pousser, & à luy dire tout bas qu’il se
levast debout : mais tout cela ne servoit de
rien : car il ne respondoit, & ne se remuoit aucunement, dont la Dame estant quelque peu
courroucee le poussa plus fort en disant : Or
fus dormart lieue toy, si tu avois talent de dormir tu t’en devois aller en ton logis, non pas
venir icy. Roger estant ainsi poussé tomba à
terre de dessus un coffre sur lequel il estoit, &
ne fit aucun semblant de s’en ressentir, ne plus
ne moins qu’eust faict un corps mort. Dequoy
la Dame se trouvant aucunement estonnee,
commença à le vouloir relever, & à le remuer
plus fort qu’au paravant, puis à le prendre par
le nez, & luy arracher la barbe : mais tout
ce la ne servoit pareillement de rien, car il avoit
attaché son Asne à trop bonne cheuille. Parquoy la Dame entra en soupçon qu’il estoit
mort, toutesfois elle commença à pincer plus
aigrement qu’elle n’avoit faict, & à le brusler
avec une chandelle allumee encor tout cela
n’estoit rien. Au moyen dequoy elle qui n’estoit
point medecine, combien que son mary le fust,
creut que sans point de faute il estoit mort.
Dont il ne faut demander (l’aymant sur toute
autre chose comme elle faisoit) si elle en fut
dolente. Et n’osant en faire aucun bruit, commença sans crier à pleurer sur luy, & à se douloir d’une telle malencontre : mais apres
quelque temps, craignant d’adjouster honte à
sa perte, elle pensa qu’il falloit trouver moyen
sans y songer plus longuement comme on le
pourroit (estant ainsi mort) mettre hors de la
maison. Et ne sçachant conseiller en cecy elle
appela tout bellement sa chambriere, à laquelle
elle remonstra sa defortune, & luy demanda
conseil. La chambriere s’esmerveillant fort le
voulut elle mesme tirer & le pincer, & congnoissant qu’il n’avoit aucun sentiment dist ce
que la dame disoit : c’est asçavoir qu’il estoit
pour certain mort, & fut d’avis qu’on le devoit
mettre hors de la maison. Et où le pourrons
nous mettre (dist la Dame) qu’on ne soupçonne
au matin (quand on le trouvera) qu’il n’ayt esté
tiré de ceans ? A qui la chambriere respondit :
Madame j’ay veu ce soir qu’il estoit encores
tard, devant la boutique de ce menuisier nostre
voisin une huche qui n’est pas trop grande
laquelle (si le maistre ne l’a ferree). viendra
le mieux à propos du monde pour faire ce que
nous voulons, parce que nous le pourrons
mettre dedans, & luy donner deux ou trois
coups de cousteau & le laisser là. le ne sçay pas
pourquoy celuy qui le trouvera en celle huche,
croira plustost qu’on le y ayt mis de ceans que
d’ailleurs. Et suis certaine qu’on croira plustost
(parce qu’il a esté mauvais garçon) qu’il ayt
esté tué d’aucun sien mal-veillant, en allant
faire quelque meschanceté, & puis apres mis
dedans ce coffre, que d’estre party de ceans. Le
conseil de la chambriere fut trouvé bon du
tout par la maistresse, fors que de luy donner
.aucuns coups de cousteau : en disant qu’elle ne
pourroit souffrir cela pour chose du monde. Et
envoya la chambriere voir si la huche estoit là
où elle l’avoit veue, laquelle retourna, & dist
qu’ouy, puis chargea, elle qui estoit jeune &
forte, Roger sur ses espaules, avec l’ayde de la
Dame, qui marchoit devant pour voir si personne venoit, & quand elles eurent trouvé la
huche, elles le mirent dedans, & le laisserent là.
Ce mesme jour deux jeunes hommes s’estoient
allez loger en celle rue un peu plus haut que
le logis du menuysier, lesquelz prestoient de
l’argent à interest, & desirans de gaigner beaucoup, & despendre peu, ayans besoing de
meubles, avoient veu le jour precedent ceste
huche, & avoient faict leur complot de l’emporter en leur logis, si elle y demouroit la nuict,
laquelle venue ilz sortirent hors, & ayans
trouvé la huche, l’emporterent incontinent en
leur logis, sans entrer en autre dispute : encore
qu’elle leur semblast un peu pesante, & la
mirent aupres d’une chambre où leurs femmes
couchoient, sans se soucier pour l’heure de la
ranger mieux, & la laissans là s’en allerent
dormir. Roger qui avoit dormy tresgrande
piece, & avoit digeré desia son breuvage, aussi
que la vertu d’iceluy estoit consommee, s’esveilla
un peu devant jour. Et combien que son sommeil fust rompu, & que les sens eussent recouvré
leur vertu, si est-ce qu’il luy demoura vu estonnement au cerueau qui le tint tout estourdy,
non seulement celle nuict : mais plusieurs
autres apres : puis ayant ouvert les yeux, &
ne voyant chose qui fust, il estendit ses mains
çà & là, & se trouvant en ceste huche commença
à resuer, & à dire en soymesme : Qu’est cecy ?
où suis-ie ? dors je, ou si je veille ? Si me souuient il bien que je vins arsoir en la chambre
de m’amie, & maintenant il me semble que je
suis en une huche. Que veut dire cecy ? Le
chirurgien seroit-il point retourné ? ou quelque
inconvenient survenu, pour lequel elle me
voyant endormy m’eust icy caché ? le le croy,
& que certainement il sera ainsi. Parquoy il
pensa à demourer coy, & escouter s’il orroit
quelque chose. Et ayant demouré ainsi assez
long temps plus mal à son ayse qu’autrement,
en celle huche qui estoit petite, & luy faisant
douleur le costé sur lequel il estoit couché, &
luy se voulant tourner sur l’autre, il le feit si
dextrement, que donnant des rains à l’un des
costez de la huche, laquelle n’avoit esté mise
sur lieu qui fust uny, il la feit pancher & après
tomber, & en tombant feit un si grand bruit,
que les femmes qui estoient couchees là auprès
s’esveillerent, & eurent paour, toutesfois qu’elles
n’oserent sonner mot. Roger doutant fort, pour
la cheute de la huche, & sentant que par ce
moyen elle s’estoit ouverte ayma mieux (si
autre chose luy survenoit de fortune) estre
dehors que demourer dedans, & tant pour ne
scavoir où il estoit, que pour une chose & autre,
il commença à s’en aller chancelant par la
maison, pour sçavoir s’il trouveroit degré ou
porte par où sortir. Ce qu’oyant les femmes qui
estoient efueillees commencerent à dire : Qui
est la ? Roger ne congnoissant point leurs voix,
ne leur respondit rien. Parquoy les femmes
commencerent à appeller leurs maris lesquelz
dormoient fort, parce qu’ilz avoient veillé
beaucoup, & n’ouyrent chose que ce fust de
tout cecy. Au moyen dequoy estans les femmes
devenues plus paoureufes que devant se leverent, & se mettant aux fenestres se prindrent à
crier au larron, au larron. Au cry desquelles
plusieurs des voisins accoururent, les uns par
dessus les maisons, les autres par un endroit, &
autres par divers lieux & entrerent en la maison.
Les marys pareillement s’esveillerent à ce
grand bruit, & prindrent ce pauvre Roger,
lequel estoit presque hors de son sens, de
grande merueille, de se voir là, sans sçavoir
par quel endroit il devoit ou pouvoit eschapper.
Et quand il fut prins ilz le mirent és mains
des sergens du gouverneur de la ville, qui
estoient couruz à ce bruit. Et estant amené
devers le gouverneur fut mis incontinent (d’autant qu’il avoit reputation d’estre tresmauvais
garçon) à la question, sur laquelle il confessa,
que voirement il estoit entré en la maison de
ces presseurs pour les desrober, par quoy le
gouverneur delibera sans trop songer de le faire
pendre par la gorge. La nouvelle courut la
mesme matinee, par tout Salerne, que Roger
avoit esté prins, en voulant desrober la maison
des presseurs. Ce qu’oyans la Dame & la chambriere, elles s’en esmerveillerent si fort, qu’elles
se vouloient quasi faire accroire n’avoir point
faict ce que toutesfois elles avoient faict la
nuict precedente, ains plustost avoir seulement
songé de le faire. Et outre cecy, la Dame congnoissant le peril enquoy estoit Roger, s’en
trouvoit tellement troublee, qu’elle estoit en
danger d’en devenir folle. Vn peu apres huict
heures du matin, le Chirurgien retourna de
Melfe, & demanda son eau, pour ce qu’il vouloit aller pançer son patient, & trouvant la
fiolle vuide, fit un tel bruit au logis, que rien ne
s’osoit trouver devant luy. La Dame qui estoit
bien tourmentee d’autre chose respondit tout
en courroux. Vrayement nostre Maistre, vous
feriez beau bruit d’une grande chose, quand
pour une fiolle d’eau seulement qui a esté versee
vous criez tant : ne s’en trouve il plus au
monde ? A qui le maistre Phisicien dist : Ma
femme tu as peut estre pensé que ce fust eau
claire : mais il n’est pas ainsi, ains est une eau
composee pour faire dormir, & luy conta pour
quelle occasion il avoit faicte. Incontinent que
la Dame eut ouy cecy elle s’advisa que Roger
l’avoit beue, & que c’estoit la cause qui leur
avoit faict croire qu’il estoit mort, & dist :
Nostre maistre nous n’en sçavions rien, & par
ainsi, refaictes en une autre si vous voulez. Peu
de temps apres la chambriere qui par le commandement de la Dame estoit allé sçavoir qu’il
aviendroit de Roger, retourna & dist : Madame
tout le monde parle en mauvaise forte de Roger, & à ce que j’ay entendu, il n’a parent
n’amy qui se soit remué pour luy vouloir ayder,
& tient Ion pour certain que le Preuost le fera
demain pendre, & outre ce je vous veux bien
dire une chose, qu’il me semble avoir compris
en mon entendement, comment il arriva à la
mai son des Presseurs, & oyez la maniere. Vous
congnoissez bien le menuysier devant lequel
estoit la huche où nous le mismes, il estoit
tout à ceste heure avec un homme auquel
ceste huche ce semble appartient, dont ilz ont
eu le plus gros debat du monde ensemble, de
ce que cestuy là demande, que le menuysier luy
paye sa huche, & le menuisier respond qu’il ne
l’a point vendue : mais qu’elle luy a esté desrobee, & l’autre luy disoit, il n’est pas vray : ains
tu l’as vendue à ces deux jeunes Presteurs d’argent, comme eux-mesmes m’ont dict ce matin,
quand je l’ay veue en leur maison à l’heure
que Roger a esté pris. A qui le Menuisier dist,
ils mentent par la gorge : par ce que jamais je
ne la leur vendy : mais trouverez qu’ilz me
l’auront ceste nuict desrobee, allons vers eux.
Et ainsi s’en sont allez tous d’un accord en la
maison des Presseurs, & je m’en suis retournee.
Parquoy (comme vous pouvez voir) je comprens que Roger a esté transporté en ceste
forte, au lieu où il a esté trouvé : mais de
sçavoir comment il est ressuscité je ne le puis
penser. La Dame comprenant lors tresbien
comment le cas estoit allé, dist à la chambriere,
ce qu’elle avoit ouy dire a son mary, & la
pria que elle voulust faire tout son possible,
pour fauver Roger, comme celle qui en une
mesme heure le pouvoit faire & garder l’honneur d’elle. La chambriere dist : Madame enfeignez moy comment, & je seray volontiers
tout ce que je pourray. La Dame (comme celle
à qui le faict touchoit de bien près) pensa soudainement ce que estoit de faire, & en informa
la chambriere de poinct en poinct, laquelle
s’en alla premierement au Chirurgien, & en
plorant luy commença à dire : Monsieur il
fault que je vous demande pardon d’une grand
faute que j’ay commise envers vous. Son maistre
luy dist, & dequoy ? Lors elle luy dist en pleurant : Monsieur vous cognoissez bien quel
homme c’est que Roger de Ieroli : auquel luy
venant volonté de m’aymer, il fallut moitié
par force, moitié par requeste, que je l’aymasse,
il y a enuiron un an. Et luy sçachant hier au
soir que vous n’estiez point ceans, il me flatta
tant que je le menay en vostre maison dedans
une chambre, coucher avec moy, où il luy
print une grande soif, & pource que je ne sceu
lors à quoy recourir plustost ou à l’eau ou au
vin, moy ne voulant que ma maistresse qui
estoit en la salle, me vist, me va souvenir que
j’avoye veu en vostre chambre une fiolle d’eau
que je couruz prendre, & la luy donnay à
boire : puis je remis la fiolle où je l’avoye prise,
dont je voy que vous avez faict un si grand
bruit par la maison, & certes je confesse que
j’ay mal faict : mais qui est celuy qui quelquesfois ne faille ? Il me desplaist grandement de
l’avoir faict, non tant seulement pour l’eau
comme pour ce qui s’en ensuiuit depuis : car
Roger est pour en perdre la vie. Parquoy je
vous supplie tant que je puis, qu’il vous plaise
me pardonner, & me donner permission que je
m’en voise le secourir en ce qu’il me sera possible. Le Chirurgien oyant ceste-cy (encore
qu’il fut tout courroucé) luy respondit en la
gaudissant : Il est bien employé si tu en portes
la penitence toy-mesmes : parce que là où tu
pensois avoir ceste nuict un gentil galant qui
te deust bien secouer le pelisson, tu as eu un
grand dormart. Et par ainsi va & pourchasse la
delivrance de ton amy si tu peux, & garde toy
bien doresnavant de l’amener jamais ceans :
car je te payeroye de ceste fois & de l’autre.
Oyant laquelle responce, il sembla bien à la
chambriere qu’elle avoit tresbien commencé son
entreprinse, & s’en alla le plustost qu’elle peut
à la prison où estoit Roger, où elle flatta tant
le Geollier que il la laissa parler à Roger, &
après qu’elle l’eut instruict de ce qu’il avoit à
respondre au Preuost s’il vouloit eschapper, fit
tant qu’elle s’en alla devant luy. Lequel Preuost
premier que luy vouloir donner audience, voulut
(pource qu’elle estoit fresche & rebondie) attacher son croq à la pauvreté de Dieu. A quoy
elle, pour estre ouye de meilleur cœur, ne fit
point de refus, & après qu’elle se fut levee de la
besongne luy dist, Monsieur, vous avez icy
Roger de leroli, qui a esté prins pour larron :
mais la verité n’est pas ainsi. Et commençant
l’histoire, la luy conta toute de fil en esguille
& luy dist, comme estant s’amie elle l’avoit mené
en la maison du Chirurgien, & comme elle luy
avoit donné à boire l’eau composee pour faire
dormir, ne congnoissant quelle eau c’estoit,
pareillement elle luy conta en quelle maniere
elle l’avoit porté pour mort dedans la huche, &
apres cecy, luy dist les parolles qu’elle avoit
ouyes entre le menuisier & celuy à qui la
huche appartenoit, luy faisant entendre par
cela, comment Roger avoit peu estre trouvé
en la maison des Presseurs. Le Preuost voyant
que c’estoit chose facile à s’enquerir si cecy
estoit vray ou non, envoya premierement
querir le Chirurgien, pour sçavoir s’il estoit
vray qu’il eust faict ceste eau : duquel il
trouva qu’il estoit ainsi, & apres fit venir le menuisier, & celuy à qui la huche appartenoit, &
pareillement les Presseurs, & apres plusieurs
parolles, il trouva que les Presteurs avoient
la nuict passee desrobé la huche, & portee en
leur maison. A la fin il se fit amener Roger, &
luy demanda où il avoit couché la nuict precedente. Lequel respondit qu’il ne sçavoit où :
mais qu’il se souvenoit bien qu’il estoit allé
pour coucher avec la chambriere de maistre
Mazzeo de la montaigne, en la chambre de
laquelle il avoit beu de l’eau par grande soif
qu’il avoit : mais qu’il devint depuis (sinon
quand il se trouva dedans une huche en la
maison des Presseurs, apres que il fut esveillé)
il n’en sçavoit rien. Le Preuost oyant toutes
ces choses, & y prenant grand plaisir, le leur
fit redire à tous plusieurs fois. A la fin congnoissant que Roger estoit innocent, il condamna les Presseurs qui avoient desrobé la
huche, à dix onces d’argent, & delivra Roger.
Dont il ne faut demander s’il en fut joyeux, &
encores plus sa chere amie. Laquelle avec luy
& la chambriere qui luy avoit voulu donner
les coups de cousteau, en rit & eut son passetemps par plusieurs fois depuis : continuant
tousjours leur amitié & plaisir de bien en mieux.
le voudroye bien (mes Dames) qu’il m’en
advint ainsi. Mais non pas d’estre mis dedans
la huche. Si les premieres nouvelles avoient
contristé le cœur des Dames, cette derniere de
Dioneo les fit tant rire ( & mesmement quand
il dist que le Preuost avoit attaché son croq)
qu’elles se peurent bien restaurer de la compassion qu’elles avoient eu des autres. Mais
voyant le Roy que le Soleil commençoit à se
coucher, & que la fin de son gouvernement
estoit venue, il s’excusa envers les Dames avec
plusieurs parolles gracieuses de ce qu’il avoit
faict. C’est à sçavoir d’avoir faict deviser d’une
si cruelle matiere comme des malheurs des
pauvres amoureux. Et quand il eut faict son
excuse il se leva debout : & osta de dessus sa
tesse la couronne de Laurier : & attendans les
Dames à qui il la voudroit poser, il la mit
courtoisement sur la telle blonde de madame Flammette, en disant : le te metz ceste
couronne comme a celle qui sçaura mieux que
nulle autre con foler demain ceste compagnie
de ladure journee d’aujourd’huy. Madame Flammette de qui les cheveux estoient crespeluz,
longs & dorez, tombans un peu sur ses blanches
& delicates espaules, ayant un visage rondelet,
& une vraye couleur de lis blancz, entremeslez
de roses vermeilles, tout resplendissant, avec
deux yeux en la teste qui sembloient d’un Faucon passager, & une petite bouchette, dont les
leures ressembloient deux petits rubis, respondit
en souzriant : Philostrate je la prens volontiers : & (a fin qu’il te souvienne mieux de ce
que tu as faict jusques à present) je vueil &
commande que chacun se preparé de deviser
demain de ce qu’est advenu heureusement à
quelque amoureux, apres certains cruels &
malheureux accidens. Laquelle proposition pleut
à tous. Et apres qu’elle eut fait appeller le
maistre d’hostel, & ordonné avec luy de ce
qu’estoit necessaire de faire, elle donna congé
à toute la compagnie (qui s’estoit levee)
de s’en aller esbatre jusques à l’heure de souper,
dont les uns s’en allerent par le jardin, la
beauté duquel ne meritoit point qu’on s’en
deust bien tost sascher, les autres vers les moulins, qui estoient hors d’iceluy, prenans jusques
à l’heure de souper divers plaisirs, selon leurs
divers appetitz. Laquelle venue & tous assemblez, ilz souperent comme ilz avoient de coustume aupres de la belle sontaine avec tresgrand
plaisir & bien servis. Puis quand ilz se furent
levez, se prindrent comme ilz souloient à dancer
& à chanter. Et menant ma-dame Philomene
la dance, la Royne dist : Philostrate je n’entends point me souruoyer de ce qu’ont faict mes
predecesseurs : mais tout ainsi qu’ilz ont faict
je veux que par mon commandement on die
une chanson : & pource que je suis asseuree
que telles sont tes chansons comme ont esté
tes nouvelles, je veux, afin que doresnavant
nous ne soyons plus ennuyees de tes malheurs,
que tu en dies celle qui plus te plaira.
Philostrate respondit que volontiers le feroit, &
sans autre ceremonie commença à chanter
ainsi.
 
Mes pleurs sont signifiance

Qu’à bon droict se deult le cœur

Subiect à autruy fiance.




 
Lors que premier celle pour qui souspire,

De desespoir m’entra en la pensee,

Tant de vertus en elle vey reluire,

Que j’estimay legier tout le martire

De toy receu Amour, quoy qu’offensee,

En eut esté ma liberté laissee,

Mais maintenant je congnois mon erreur,

Et non sans grand’douleur.




 
Car moy lassé par l’orde tromperie

De celle-là en qui seul esperoye,
l’ay apperceu sa fausse piperie

Lors que sa grace est de moy plus cherie,

Et. lors que plus sans craincte au mal tiroye

De mon ennuy suiuy ou j’aspiroye,
l’ay veu qu’elle a receu autruy valeur,

Me chassant de tel heur.




 
Dont vint au cœur le regret douloureux

Que porte encor, maudissant l’heure & jour

Que premier vy son visage amoureux

De grand’beauté enrichy & heureux,

Et ce qui plus m’enflambe tout autour

L’esprit mourant en desplaisant autour

Va maudissant aigrement mon malheur,

Foy, espoir & chaleur.




 
Parquoy tu peux Seigneur, Amour sentir

Quel est mon dueil despourueu de confort :
le te dy tel est il sans en mentir,

Que pour souffrir par moy moindre martir

Inuoque &. quiers une cruelle mort :

Vienne donc tost, &. d’un coup fier & fort

Face finir ma vie & ma fureur

Qui fera moindre ailleur.




 
Nulle autre voye ou confort me demeure,

Pour de l’ennuy où suis me dessaisir,

Sinon la mort, say doue tant que je meure :

Que dueil je perde, & la vie en mesme heure

Puis qu’à tort vis privee de tout plaisir,

L’ayse qu’elle a de tel amy saisir

Donne luy telle en ma mort : ô Seigneur

De tous les Dieux maieur.




 
Bien peu me chaut piteuse chansonnette

S’autre que moy n’apprend à te chanter,

Car nul te peut comme moy faire feste,

Mais bien te veux charger de choie honneste,

C’est qu’à Amour te voise presenter,

Pour à luy seul mon piteux cas conter,

Et le priant que luy pour son honneur

Me mette à port meilleur.




 
Les parolles de ceste chanson demonstroient
assez clairement ce que vouloit Philofirate, &
plus encor l’auroit paraventure declaré le regard
de la Dame dont il parloit, qu’estoit en la
dance, si l’obscurité de la nuict survenue n’eust
caché la rougeur qui luy estoit montee au visage : mais apres qu’il eut achevé celle-là, Ion
en chanta plusieurs autres jusques à ce que
l’heure de s’aller coucher fut venue, parquoy
chacun se retira en sa chambre comme il pleut
à la Royne.

CINQUIESME JOURNÉE.
 
La cinquieme journee du decameron, En laquelle
on deusse souz le gouvernement de ma-Dame Flammette de ce qu’est advenu heureusement à quelque amoureux apres plusieurs
grandes mal-adventures.

E Soleil commençoit desia à se
lever, quand madame Flamette
incitee du doux chant des oyseaux
qui au poinct du jour chantoient
gayement sur les petitz arbres, se
leva du lict. Et ensemble fit lever toutes les
autres Dames, & pareillement les trois jeunes
gentilzhommes avec lesquelz elle descendit aux
champs, & s’en alla tout le petit pas à l’esbat
par une grande plaine, marchant sur la rosee
jusques à ce que le Soleil fut un peu haussé,
deuifant d’une chose & d’autre, avec sa compagnie : mais sentant que les rays du Soleil se
commençoient à eschauffer, elle reprint son
chemin vers le logis, auquel quand ilz furent
arrivez, elle fit restaurer le peu de travail qu’on
avoit eu avecque vins excellens, & confitures de
massepans, puis s’en allerent promener par le
jardin, jusques à l’heure de disner, laquelle
venue & toute chose appareillée par le maistre
d’hostel, apres avoir dict quelque petit mot de
chanson, chacun se mit volontiers à table, ainsi
pleut à la Royne. Et quand ilz eurent disné
avec bon ordre & plaisir, ilz commencerent
(pour ne desaccoustumer l’ordre encommencé)
quelques petites dances, avec les instrumens &
chansons. Apres lesquelles la Royne donna
congé à un chacun, jusques à ce que l’heure
du dormir fust passee : desquelz les uns s’en
allerent dormir : & les autres demourerent à
soulas au beau jardin : mais un peu apres que
midy fut passé, chacun s’assembla à la mode
accoustumee au pres de la belle sontaine, ainsi
qu’il pleut à la Royne de commander, laquelle
s’estant assise en son siege Royal, & jectant son
regard vers Pamphile, luy commanda en fouzriant qu’il commençast à reciter les heureuses
nouvelles, lequel tresuolontiers se disposa, &
dist ainsi : Plusieurs nouvelles (gracieuses Dames)
se presentent en mon entendement, pour
donner commencement à une si plaisante journee, comme fera ceste-cy, desquelz il y en a
une qui me plaist plus que toutes les autres,
par ce que vous pourrez comprendre par elle,
non seulement l’heureuse fin, pour laquelle
nous commençons nostre journee, mais aussi
combien les forces d’amour sont pleines de
grand bien, dignes d’estre reverees, & de toute
autorité, lesquelles plusieurs sans sçavoir qu’ilz
veulent dire, blasment & damnent à grand
tort ce que si je ne faux (vous croyant toutes
amoureuses) vous devra plaire grandement.

NOUVELLE PREMIERE
 
En laquelle est demonstré que souventes fois
l’amour faict l’homme sage & vaillant.
 

Chymon devint sage par estre amoureux, & conquist par force s’amye Ephigene sur la mer,
dont il fut mis en prison a Rhodes, & un
nommé Lysimaque l’en tira hors, avec lequel
il print de rechef Ephigene & Cassandre
au milieu de leurs nopces, & s’enfuyrent
avec elles en Candie, dont apres les avoir
espousees ilz furent rappeliez en leurs maisons.

L y eut au Royaume de Cypre
(comme nous avons long temps a
leu és histoires anciennes des Cypriens) un gentilhomme nommé
Aristippe, qui fut plus riche en
tous biens terriens que nul autre du pays, & si
la fortune ne l’eust faict dolent d’une chose, il
se pouvoit contenter plus que nul autre. C’est
qu’entre ses enfans il avoit un filz qui surpassoit
en grandeur & beauté de corsage, tous les
autres jeunes enfans qu’on eust sceu voir :
mais il estoit presque tout fol, & tel qu’il n’en
falloit rien esperer de bon : le nom duquel
estoit Gallois : toutesfois pource que jamais
pour aucun travail de precepteur, ne pour flaterie ou baterie que luy fist son pere, ou par
industrie d’autruy, on ne luy avoit peu mettre
en la teste lettres, ne aucune ciuilité, ains avecques une voix grosse & difforme, avoit les gestes
& façons de faire beaucoup plus convenables à
beste brute que à homme, il estoit appellé d’un
chacun comme par mocquerie, Chymon : qui
vaut autant à dire en leur langue, comme il
faict aussi en la nostre, grosse beste. La perdition de la vie duquel le pere supportoit avec
grand ennuy, & desia ayant du tout perdu l’esperance qu’on pouvoit avoir de luy, il commanda (pour n’avoir tousjours devant ses yeux
l’occasion de son dueil) qu’il s’en allast à un sien
village aux champs, & qu’il demourast là avec
ces paysans. Ce qui fut fort aggreable à Chymon, par ce que les façons de faire & conditions des grosses gens & ruraux luy plaisoient
plus que celles de la ville. Estant doncques
Chymon allé au village de son pere, & s’exercitant aux choses appartenantes à rusticité, il
advint un jour, passee l’heure de midy, qu’en
traversant d’un champ en autre, avecque un
baston qu’il portoit sur son col, il entra en un
petit bois lequel estoit reputé en ce quartier là
pour tresbeau, & pource que c’estoit au mois de
May, il estoit tout sueillu. En cheminant par
lequel il se trouva (comme fortune le guida) en
un preau enuironné de tresbeaux arbres, en
l’un des coins duquel il y avoit une fort belle
fontaine, & froide : auprès de laquelle il veid
sur l’herbe verde, une tresbelle jeune fille, qui
dormoit, vestue d’un tant deslié accoustrement
qu’il ne cachoit quasi rien de sa blanche charneure, & estoit seulement couverte depuis la
ceinture en bas, d’une cotte picquée, tresblanche
& desliee & à ses piedz dormoient pareillement
deux femmes, & un sien serviteur. Ayant Chymon apperceu laquelle, il commença incontinent à la regarder tresententivement, estant
appuyé sur son baston, sans sonner un seul mot,
avec tresgrande admiration : comme si jamais
au paravant il n’eust veu forme de femme. Si
sentit lors qu’en son dur & rural entendement
(auquel jamais au paravant n’estoit peu entrer,
ne par doctrine, ne par enseignemens que on
luy eust peu faire aucune impression d’honneste
ciuilité) s’esveilla un pen fer, qui luy dist en
son gros & materiel esprit, que ceste fille estoit
la plus belle chose que jamais vist homme vivant. Et lors il commença à distinguer les
parties d’elle, en louant ses cheveux, qu’il estimoit estre d’or, le front, le nez, la bouche, la
gorge & les bras, & sur tout son sein, qui commençoit seulement à poindre : tellement que
d’homme champestre, il devint soudainement
juge de beauté : desirant singulierement en soy-mesmes, de veoir les yeux qu’elle appesantie de
fort sommeil, tenoit clos & fermez : & pour les
veoir, il eut plusieurs fois volonté de l’esveiller :
mais luy semblant plus belle sans comparaison,
que toutes les autres femmes qu’il eust jamais
veu, il doutoit que ce fust quelque Déesse. Et
en cela il avoit encor tant de congnoissance
qu’il jugeoit que les choses divines doivent
estre plus reverees que les humaines : parquoy
il se contenoit, attendant qu’elle s’esveillast de
soy-mesmes. Et combien que le tarder luy semblast trop long, toutesfois surprins d’un plaisir
non accoustumé il ne pouvoit partir de là.
Advint doncques qu’après longue espace de
temps, la jeune fille (qui avoit nom Ephigene)
s’esveilla premier que personne des siens : &
ayant levé la teste, & ouvert les yeux, veid
Chymon tout au devant d’elle, appuyé sur son
baston, dont elle se esmerveilla fort, & luy dist,
Chymon que vas tu cherchant à ceste heure
par ce bois. Chymon (qui tant par sa contenance que par sa lourderie, & aussi par sa noblesse & richesse de son pere, estoit quasi congneu de tous ceux du pays) ne respondit
aucune chose aux parolles d’Ephigene. Mais
tout aussi tost qu’il veid ses yeux ouvers, il
commença à les regarder fermement, luy estant
advis en soymesmes que d’iceux partoit une
douceur qui le remplissoit d’un plaisir, non
encor jamais esprouvé par luy. Ce que voyant la
jeune fille, elle commença à avoir peur que ce
regard ainsi ferme, n’incitast sa rusticité à deshonneur : parquoy ayant appellé ses femmes,
& s’estant levee debout, elle luy dist : Chymon
à Dieu te command. A qui Chymon respondit
lors : le m’en yray avec toy. Et combien que
la jeune fille refusast qu’il l’accompaignast,
ayant tousjours peur de luy, elle ne sceut toutesfois jamais tant faire qu’il abandonnast sa
compagnie jusques à tant qu’il l’eust conduicte
à sa maison : & de là il s’en alla à celle de son
pere, disant qu’il ne vouloit plus pour chose
que ce fust retourner au village. Et combien
que le pere en fust fort marry, & pareillement
ses parens, toutesfois ilz le laisserent à la fin au
logis, attendans de voir quelle occasion estoit
celle qui luy avoit faict changer d’avis. Estant
doncques entré à Chymon jusques au cœur (où
jamais aucune doctrine n’estoit peu entrer) une
fagette d’amour pour la beauté d’Ephigene, il
fit esmerveiller en peu de temps (paruenant
d’un penser en autre son pere & ses parens, &
tous ceux qui le cognoissoient : ) car il requist
premierement à son pere qu’il le fist habiller &
mettre en ordre de mesmes ses autres freres :
ce que le pere fit tresuolontiers : en apres frequentant avec les honnestes jeunes hommes,
voyant les façons de faire propres à gentilzhommes, mesmement à ceux qui estoient amoureux, il apprint au commencement, & en bien
peu de temps (avec grand estonnement d’un
chacun) non seulement les premieres lettres,
mais aussi devint tresscavant entre les scavans
en philosophie : & apres cela, estant l’amour
qu’il portoit à Ephigene occasion de tout cecy,
il ne changea pas tant seulement sa voix grosse
& rustique en douce & consonante, mais devint
musicien parfaict, & bon joueur d’instrumens :
encores devint il tresexpert à bien piquer &
voltiger cheuaux : & robuste en tous exercices
de guerre, tant par mer que par terre, & pour
le faire court (afin que je ne m’amuse à raconter toutes les particularitez de ses vertus) jamais
la quatriesme annee depuis qu’il devint amoureux, ne fut accomplie qu’il ne se fist congnoistre
pour le plus honneste, le mieux conditionné &
ayant plus de vertus & graces particulieres que
nul autre gentilhomme qui fust en tout le
royaume de Cypre. Que dirons nous doncques,
mes gracieuses Dames de Chymon ? Certes
autre chose sinon que les vertus humaines du
Ciel infuses dedans son gentil cœur, estoient
par envieuse fortune liees & enfermees de tresforts liens en quelque petit coing de son cœur,
lesquelz furent tous brisez & dessirez par Amour,
comme trop plus puissant Seigneur que fortune, lequel comme excitateur des espritz endormis poussa de toute sa force icelles vertus
hors des cruelles tenebres, où elles estoient
offusquees, & les mit en claire lumiere : monstrant apertement de quel lieu il tire les espritz
subiectz à soy, & où il les conduit avec ses
traictz, Combien doncques que Chymon en
aymant Ephigene se souruoyast en aucunes
choses, toutesfois Aristippe son pere considerant
qu’Amour l’avoit faict de mouton retourner
homme, non seulement le supportoit patiemment, mais aussi il luy suadoit de faire en cecy
ce qui luy viendroit plus à plaisir : toutesfois
Chymon (qui refusoit d’estre nommé Gallois, se
souvenant qu’il avoit esté nommé Chymon par
Ephigene) desirant mettre une fin honneste à
son desir, fit plusieurs fois prier Chipsee pere
d’Ephigene qu’il luy pleust de la luy donner en
mariage. A quoy Chipsee respondit tousjours
qu’il l’avoit promise à un gentilhomme Rhodien nommé Pasimonde, auquel il ne vouloit
faillir de promesse. Parquoy estant venu le
temps qui avoit esté accordé pour les nopces
d’Ephigene, & que le mary l’avoit envoyé
querir, Chymon dist en soy-mesmes, il est
temps maintenant que je te monstre (ô mamye)
combien je t’ayme : je suis devenu homme
pour toy : mais si je te puis avoir une fois, je
ne fais doute que je ne deuienne plus glorieux
que tous les Dieux vivans, & pour certain je
t’auray, ou je mourray en la peine. Cecy dict,
il pria certains jeunes gentilzhommes qui
estoient ses amys, & fit armer secrettement
(sans que personne en sceust rien) un vaisseau
avec toutes choses necessaires pour faire la
guerre nauale, puis se mit en mer attendant le
vaisseau sur lequel s’amye Ephigene devoit estre
menee à Rhodes à son mary, laquelle apres
plusieurs honneurs qui furent faictz par le pere
d’elle aux parens du mary, entra avecques eux
en mer : puis dresserent la prouë vers Rhodes,
& s’en allerent leur voye : Chymon qui ne
dormoit pas, les atteignit le jour ensuyuant
avecque son vaisseau, & estant sur la prouë
d’iceluy, il cria à haute voix à ceux qui estoient
sur le vaisseau d’Ephigene : Demourez. abbaissez
les voyles : ou vous deliberez d’estre prins &
submergez en mer. Les ennemis de Chymon
avoient les armes toutes tirees sur le tillac, &
se preparoient pour se deffendre, pourquoy
Chymon après les parolles dictes ayant prins
un harpic de fer le jecta de grande force sur la
poupe des Rhodiens qui gaignoient pays vistement, & la joignit par force à la prouë de son
vaisseau, & fier comme un Lyon, sans attendre
qu’il fust suiuy d’aucun des siens, faillit sur la
nef des Rhodiens comme s’il n’eust faict conte
d’eux tous, & esguillonné d’amour, se jecta
l’espee au poing avec une force esmerveillable
entre les ennemis, & frappant ores l’un, &
tantost l’autre, les abbatoit comme brebis. Ce
que voyant les Rhodiens & jectant les armes
en terre, quasi tous d’une voix se rendirent ses
prisonniers, ausquelz Chymon dist : Mes amys
le desir de gaigner butin ne hayne que j’aye
contre vous autres ne m’ont faict partir de
Cypre, pour vous venir assaillir en mer les
armes au poing : mais ce qui m’a meu m’est
tresgrande chose, si je puis dire que je l’aye
conquise par armes, & à vous aysee à la me
donner avec paix. C’est que je demande Ephigene, que j’ayme sur toute autre chose, n’ayant
peu avoir laquelle de son pere comme amye &
en mariage. Amour m’a contraint de la conquester de vous autres comme ennemy, & avec
les armes en main. A ceste cause je delibere de
luy estre ce que luy devoit estre vostre Pasimonde : pource donnez la moy & vous en allez
en la bonne heure. Les jeunes gens plus contraints de force que de liberalité baillerent
avec les larmes aux yeux, Ephigene à Chymon. Lequel voyant qu’elle ploroit, luy dist :
Noble dame, ne te desconforte point, je suis
ton Chymon : qui ay plus merité de t’avoir
pour la longue amitié que je t’ay portee, que
n’a Pasimonde : à qui tu n’as seulement esté
que promise : puis la fit monter sur sa nef : &
s’en retourna vers ses compagnons, sans prendre
ne toucher aucune chose des Rhodiens, & les
en laissa aller. Estant ainsi content Chymon
plus que nul autre de la conqueste d’une si
chere proye, apres qu’il eust consommé quelque
peu de temps pour rappaiser Ephigene qui
pleuroit, il avisa avec ses compagnons qui ne
seroit bon de s’en retourner pour lors en
Cypre, parquoy tous d’une mesme deliberation
dresserent la prouë de leur nef vers Candie, là
où chacun & mesmement Chymon pensa que
tant pour les anciennes & nouvelles parentez,
comme pour les grandes amytiez qu’il y avoit,
ilz pourroient demourer seurement avec Ephigene. Mais fortune laquelle avoit donné à
Chymon avec grande joye la conqueste de la
belle dame, changea soudainement (comme
inconstante) en triste & amer pleur, la joye
inestimable du jeune amant par ce qu’il n’y
avoit point encores quatre heures complettes
depuis le congé donné par Chymon aux Rhodiens : que survenant la nuict, laquelle (estant
avec s’amye) il esperoit devoir estre la plus
heureuse que nul autre qu’il eust jamais sentie,
il se leva un temps tresdivers & plein d’orage
qui remplit le ciel de nuees, & la mer de vents
tempestueux, dont il n’y avoit personne qui
sceust veoir ce qu’il devoit faire, ne où se
mettre : ne encor qui se peust tenir fus la nef
pour faire quelque devoir. Combien cecy estoit
desplaisant à Chymon il ne faut point demander : car il luy sembloit que les dieux luy
eussent ottroyé son desir afin que le mourir luy
suit plus ennuyeux, duquel sans iceluy desir il
ne s’en seroit gueres soucié au paravant. Ses
compagnons estoient pareillement tous dolens
mais sur tout Ephigene, qui ne cessoit de
plorer & se tourmenter merueilleusement, ayant
peur de chacune vague qui donnoit contre la
nef, & en ces doleances elle maudissoit tant
qu’elle pouvoit l’amour de Chymon, & blasmoit
grandement sa hardiesse, affermant que telle
fortune de tempeste n’estoit venue d’autre chose,
sinon pource que les dieux ne vouloient pas
que luy, qui la vouloit avoir pour femme
contre leur volonté, peust jouyr de son desir
presumptueux : ains que la voyant premierement mourir il mourut apres miserablement.
Et avec telles & semblables lamentations, &
encor plus grandes ne sçachans les mariniers
que faire, & devenant à toute heure le vent
plus fort, arriverent (sans sçavoir où ilz estoient)
tout au pres de l’Isle de Rhodes, & ne congnoissans encores en estre si pres comme ilz estoient,
se parforcerent tant qu’ilz peurent, pour leurs
personnes de prendre terre en celle Isle, s’il
estoit possible. A quoy fortune leur fut favorable, & les poussa en un petit goulphe de mer,
auquel un bien peu au paravant les Rhodiens,
à qui Chymon avoit osté Ephigene, estoient
arrivez avec leur nef : & ne s’appercevrent
oncques d’estre entrez en icelle Isle, jusques à
ce que se levant l’aube du jour (qui leur rendit
le ciel un peu plus clair) ils se veirent à un
traict d’arc ou enuiron, pres de la nef que ils
avoient laissee le jour de devant, dequoy estant
Chymon dolent outre mesure, craignant ce qui
luy avint, il commanda qu’on s’efforçast tant
qu’on pourroit de sortir de là, & que fortune les
transportast après, où il luy plairoit : car ils ne
pouvoient estre en pire lieu que là. Parquoy
on fit tresgrand effort d’en sortir, mais on
perdit temps, car le vent qui estoit trespuissant,
poussoit au contraire : tellement qu’ilz ne seurent oncques non seulement sortir de ce petit
goulphe : mais voulussent ilz, ou non, le vent
les jetta en terre : là où aussi tost qu’ilz furent
abordez, ilz furent recogneus des mariniers
Rhodiens qui estoient descendus de leur nef,
desquelz il y en eut quelqu’un qui courut soudainement à un petit village prochain de là,
où les gentilzhommes Rhodiens estoient allez,
& leur conta comment Chymon estoit là arrivé
comme eux par fortune de mer, & Ephigene
avec luy sur la nef : dont eux tresjoyeux d’une
telle nouvelle, prindrent plusieurs hommes dudit village, & s’en coururent incontinent à la
mer : où ilz empoignerent Chymon, qui estoit
desia descendu en terre avec tous ses gens, en
deliberation de s’enfuyr en quelque forest prochaine de là, avec toute sa compagnie, & pareillement Ephigene. Et furent tous emmenez
audict village, & de là à Rhodes. Là où quand
ilz furent arrivez, Pasimonde le mary (qui desia
en avoit ouy les nouvelles) s’en alla sur l’heure
plaindre au Senat, lequel ordonna à un gentilhomme Rhodien nommé Lisimacque, qui celle
annee tenoit le souverain magistrat des Rhodiens, d’aller incontinent bien armé, & accompagné prendre Chymon & sa compagnie : &
les mener tous en prison, ce qui fut fait. Et en
telle maniere le malheureux amoureux Chymon
perdit s’amye qu’il avoit gaignee peu de temps
au paravant, sans avoir eu autre chose d’elle
que quelque pauvre baiser. Quand à Ephigene
elle fut receuë de plusieurs gentilzhommes &
femmes de Rhodes, & reconfortee, tant du dueil
qu’elle avoit eu de sa prinse que de l’ennuy &
peine du tourment de la mer : & demoura chez
icelles gentilzfemmes jusques au jour determiné
pour faire les nopces : toutesfois la vie fut
fauvee à Chymon & à ses compagnons : à la
requeste des jeunes gentilzhommes Rodiens,
ausquelz Chymon l’avoit sauvee le jour precedent. Et combien que Pasimonde sollicitast
tant de les faire mourir, ilz furent seulement
condamnez à prison perpetuelle, en laquelle,
(comme on peut croire) ilz demouroient tristes
& dolents, & sans esperance de jamais en
sortir. Mais ce pendant que Pasimonde sollicitoit tant qu’il pouvoit les preparatiss des prochaines nopces, la fortune se repentant quasi
de la soudaine injure faicte à Chymon, mit en
avant un nouvel accident pour son salut. Ce
fut que Pafimonde avoit un frere moindre
d’aage qne luy, mais non de vertu, qui se nommoit Hormisde, lequel avoit esté longuement
en parolles de prendre à femme une belle jeune
gentilfemme de Rhodes nommee Cassandre,
laquelle Lisimacque aymoit grandement, &
s’estoit le mariage plusieurs fois interrompu par
divers accidens. Or voyant Pafimonde qu’il
avoit à celebrer ses nopces avec une tresgrande
chere, il pen sa que ce seroit tresbien fait si en
cesse mesme feste, & pour ne rentrer plus en despence de faire festins, il pouvoit faire que son
frere Hormisde espousast Cassandre : au moyen
dequoy il remit les propos sus, avec les parens
de la fille & le conduisit à effect, & conclurent
ensemble, que le mesme jour que Pafimonde
espouseroit sa femme, Hormisde espouseroit pareillement la sienne. Ce qu’attendant Lisimaque,
il en fut desplaisant outre mesure, par ce qu’il
se voyoit indubitablement privé de l’esperance
qu’il avoit d’espouser Çassandre si Hormisde la
prenoit : toutesfois comme sage qu’il estoit il
dissimuloit son ennemy, & commença à penser
par quel moyen il pourroit empescher que cecy
ne vint à effect, mais il n’en veit point de possible, sinon de la ravir. Ce qu’il luy sembla aisé
à faire pour l’office qu’il avoit, mais aussi il le
reputoit plus deshonneste que s’il ne l’eust point
eu. Ce nonobstant apres longue deliberation,
l’honneur ceda à la mort : & conclud en son
entendement de la ravir quoy qu’il en deust
avenir. Et pensant à la compagnie qu’il luy
seroit necessaire pour le faire, & à l’ordre qu’il
auroit à tenir, il se va souvenir de Chymon
qu’il tenoit prisonnier avec ces compagnons, &
imagina qu’il ne sauroit avoir un meilleur ne
plus fidelle compagnon en ceste affaire que
Chymon. Parquoy la nuict ensuyuant il le feit
secrettement venir en sa chambre : & luy commença à parler de ceste maniere, Chymon tout
ainsi comme les dieux donnent liberallement,
& en grande abondance les choses aux hommes,
tout ainsi scavent ilz tressagement esprouver leur
vertu, & ceux qu’il trouvent fermes & constants
à tous les accidens qui peuvent survenir, ilz
les sont dignes (comme vaillans) de plus grans
merites : or ont ilz voulu avoir plus certaine
esperance de ta vertu, que de celle que tu eusses
peu monstrer sans sortir de la maison de ton
pere : lequel je cognoy tresabondant en richesses : car ilz t’ont premierement r’amené
(comme j’ay entendu) moyennent les poygnantes
solicitudes d’amour, d’animal incensé à devenir
homme, apres par une dure fortune, & presentement par une prison ennuyeuse, ilz veulent
veoir si ton courage se change point de ce
qu’il estoit nagueres : quand tu fuz (par bien
peu de temps) content de la proye que tu
avois gaignee : parquoy si le courage t’est tel
qu’il a esté, les dieux ne te donnerent oncques
aucune chose si aggreable comme sera celle
qu’ilz preparent te donner maintenant : laquelle
(afin que tu reprenes tes forces accoustumees, &
que tu deuiennes courageux) je delibere de te
declarer. C’est que Pafimonde joyeux de ton
malheur, & diligent procureur de ta mort, se
haste tant qu’il peut de celebrer les nopces de
t’amie, afin qu’en icelle il jouysse de la proye
que fortune, quand elle t’a voulu rire t’avoit
premierement donnee : & soudainement quand
elle s’est vouluë monstrer courroucee, t’a ostee.
Or combien il t’en doit desplaire (au moins si
tu aymes ainsi comme je croy) je le cognoy
par moy-mesmes, à qui Hormisde son frere
prepare faire pareille injure en un mesme jour
m’ostant Cassandre que j’ayme sur toute autre
chose. Et pour euiter une telle injure, & un si
grand ennuy, je ne voy point que fortune nous
ait laissé autre voye ouverte, sinon la vertu de
nos courages : & la force de nos mains dextres :
esquelles il nous convient avoir les armes : &
nous faire faire voye à toy au deuxiéme ravissement, & à moy au premier de nos deux
amies. Parquoy si tu as grand desir de recouvrer, je ne vueil seulement ta liberté (car je
croy que tu t’en soucies peu sans t’amye) mais
t’amye aussi, & que tu me vueille suyure à mon
entreprise, les dieux te l’ont mise entre les
mains. Ces parolles firent revenir tout le cœur
à Chymon : & sans trop prendre de despit pour
faire la responce, il dist : Lisimacque tu ne
saurois avoir en cest affaire un plus fort ne
plus fidelle compagnon que moy : aumoins
s’il m’en doit avenir ce que tu me dis : & par
ainsi commande moy ce qu’il te semblera que
je devray faire, & tu verras que l’executeray
courageusement. A qui Lisimacque dist : D’aujourd’huy en trois jours les nouvelles mariees
doyvent faire leurs nopces en la maison de
leurs maris : en laquelle toy & tes compagnons
& moy (avec quelques uns des miens en qui je
me fie fort) entrerons quand la nuict fera venue,
& les ayans prinses au milieu du festin nous les
menerons en une nef que j’ay desia fait aprester
secrettement : & tuerons tous ceux qui presumeront de nous empescher. Cest ordre pleut
grandement à Chymon, qui demoura en prison
sans en dire mot à personne des siens jusques
au temps limité. Quand le jour des nopces fut
venu, le triumphe fut grand & magnifique, &
n’y eut coing en la maison des deux freres qui
ne fust remply de joye. Lisimacque apres avoir
donné ordre à tout ce qui estoit necessaire, &
qu’il veit son heure venue separa en trois parties Chymon & ses compagnons, & pareillement
ses amis : tous armez sous leurs habillemens,
les ayans premierement animez par plusieurs
parolles à son entreprinse, dont il envoya une
partie secrettement au port afin que personne
ne les eust peu empescher de gaigner le navire
quand il en seroit besoin : & s’en venant avec
les deux autres parties à la maison de Pafimonde il en laissa une à la porte à ce que personne de ceux qui estoient dedans ne les peust
enfermer ou empescher qu’ilz ne sortissent : &
monta avec Chymon & le demourant de leur
compagnie en haut par l’escalier : puis quand
ilz furent entrez en la salle, où les nouvelles
espousees avec plusieurs autres dames s’estoient
desia assises par ordre pour souper, ilz s’avancerent & jetterent les tables par terre prenant
chacun s’amye, lesquelles ilz mirent entre les
mains de leurs compagnons : & commanderent
qu’on les menast sur l’heure à la nef qui estoit
preparee. Les mariees commencerent à plorer
& crier, aussi firent les autres femmes & les feruiteurs : dont toute la maison fut soudainement
remplie de bruit & de criz mais Chymon, &
Lisimacque avec leurs compagnons ayans defgaigné leurs espees, se firent faire sans contradiction place par un chacun : & vindrent à
gaigner l’escallier : & comme ilz descendaient,
Pasimonde se trouva au devant d’eux, qui couroit, avec un gros baston en la main, veoir
quel bruit c’estoit, lequel fut frappé si courageusement de Chymon sur la teste qu’il la luy
fendit à moitié & le fit tomber mort à ses piedz :
au secours duquel courant Hormesde son frere,
il fut pareillement tué d’un des coups de Chymon : & quelques autres qui se voulurent
aprocher des compagnons de Lisimacque & de
Chymon furent par eux blecez & repoussez.
Laissans donques la maison pleine de sang, de
bruit, de pleurs & de tristesse, ilz se ferrerent
ensemble, & sans aucun empeschement s’en
vindrent avec leurs proye à la nef, sur laquelle
ayans mis les deux dames, & estant eux & leurs
compagnons entrez dedans, voyans que le
rivage de la mer estait desia plein de gens
armez qui venoient à la recousse des dames ilz
donnerent des rames en l’eau & s’en allerent
soyeusement faire leurs affaires en Candie. Là
où estans arrivez ilz furent les biens receuz de
plusieurs leurs amys & parens, & apres avoir
espousé leurs amies & fait grande chere, ilz
jouyrent à leur plaisir de leur proye. Pour raison dequoy il y eut par un longs temps
apres de grans troubles en Cypres & en
Rhodes. A la fin par le moyen des parens
& amys tant d’un costé que d’autre qui s’en
empescherent, on trouva moyen qu’après
quelque bannissement, Chymon s’en retourna
soyeusement avec Ephigene en Cypre, &
Lisimacque pareillement avec Cassandre à
Rhodes, vivans chacun en son pays avec
s’amie longuement, & en grand contentement.

NOUVELLE DEUXIESME.
 
Pour denoter la fermeté d’un uray amour,
& comment fortune abasse quelque fois les
hommes pour en fin les relever à plus haut
estat
 

Confiance aymant Martuccio Gomito, oyant
qu’il estoit mort, se meit seule par désespoir
en une barque qui fut transportee du vent à
Suse en Barbarie & de là s’en alla à Tunes,
où elle le trouva encores vivant, auquel elle
fie descouvrit, & luv estant en grande autorité
du conseil privé du Roy espousa ladite Confiance, & s’en retourna riche avec elle en
l’Isle de Lipare.

OYANT la Royne que la nouvnouuelle de Pamphile estoit achevee,
laquelle elle loua grandement,
elle commanda à ma-dame Emilie
qu’elle fuyuist à dire la sienne,
laquelle commença ainsi. Chacun le doit à bon
droit delecter des choses ausquelles on voit
suyure la recompense selon les affections,
& pource que aymer merite au long aller
plustost plaisir qu’affection, je obeirey à la
Royne avec trop plus grand plaisir en parlant
de la presente matiere, que je ne fey hier au
Roy en parlant de la precedente.
Vous devez savoir (mes delicates dames)
qu’il y a aupres de Sicile une petite Isle qu’on
appelle Lipare 1 : en laquelle n’agueres y eut
une bien belle jeune fille nommee Constance,
nee de fort honnestes gens, d’icelle mesme
Isle : de laquelle fille devint amoureux un
jeune homme de ladite Isle, qui avoit nom
Martuccio Gomito fort gracieux bien conditioné, & favant en son art : laquelle fille s’embrasa semblablement de luy de si bonne forte
qu’elle n’avoit nul bien, sinon quand elle le
voioit. Et desirant Martuccio de l’avoir en
mariage, il la fit demander à son pere : lequel
respondit qu’il estoit trop pauvre : & que pour
cela il ne la luy donneroit point. Martuccio
tres depit de se voir refusé par pauvreté : arma
un petit vaisseau avec certains ses amis & parens, & fit ferment de ne retourner jamais à
Lipare qu’il ne fust riche. Parquoy partant de
là, il commença en faisant le mestier de corfaire à costoyer la Barbarie : en pillant & defrobant tout ce qu’il trouvoit moins fort que
soy : en quoy fortune luy fut fort favorable,
s’il eust sceu bien conduire son bon heur : mais
ne se contentant luy & ses compagnons d’estre
devenuz en peu de temps fort riches, il avint
que cerchans de l’estre davantage, ilz furent
tous pris par certains vaisseaux de Sarrazins :
& tout ce qu’ilz avoient pillé apres s’estre toutesfois defendus longuement, encor y en eut il
la plus grand part de tuez par lesditz Sarrazins.
Lesquelz apres qu’ilz eurent mis à sons son
vaisseau, le menerent à Tuneses2, où il fut mis
en prison, & gardé en grande misere. La nouvnouuelle vint à Lipare, non pas d’un seul, mais
de plusieurs, que tous ceux qui estoient partis
fus le petit vaisseau avec Martuccio avoient
esté noyez. Quoy oyant la jeune fille (qui
avoit esté desplaisante outre mesure de son
partement) plora longuement avec les autres :
& delibera en soy-mesmes de ne vouloir plus
vivre : toutefois ne pouvant souffrir son cœur
de se tuer de soymesme par quelque violence,
elle pensa de donner nouvelle necessité à sa
mort : parquoy sortant un jour secrettement de
la maison de son pere, & s’en allant au port,
elle trouva de fortune une petite barque de
pescheurs separee quelque peu des autres
navires, laquelle (pource que les maistres
d’icelles n’en faisoient que de descendre à ceste
heure là) elle trouva fournie de mast, de voile,
& de rames dont elle entra incontinent dedans :
& se jettant avec les rames quelque peu avant
en mer, fachant un petit naviguer (comme
savent generalement toutes les femmes de ceste
Isle) elle fit voile, & meit à bas les rames & le
timon : & s’abandonna du tout à la puissance
du vent : imaginant qu’il devoit avenir par
necessité : ou que le vent renverseroit la barque
non chargee & sans gouverneur : ou qu’il la
feroit fraper contre quelque rocher & la romproit : au moyen dequoy elle ne sauroit
eschaper, quand bien elle voudroit : ains faudroit necessairement qu’elle se noyast. Et en
ceste deliberation elle s’enuelopa la teste en un
manteau, & s’en alla coucher en plorant au
sonds de la barque : mais il en avint autrement qu’elle n’avoit pensé : par ce que le vent
de bise tiroit & estoit lors fort doux sans qu’il
fist quasi point de mer : si conduisit la barque
de forte qu’il la porta depuis la nuict qu’elle
estoit montee dessus jusques au lendemain sur
le vespre, bien cent mile au dessus de Thunes :
en une plage prochaine d’une ville apellee
Suse3 La jeune fille ne sentoit point si elle
estoit en terre ou en mer, comme celle qui
pour aucun accident n’avoit levé la teste n’y
n’entendoit la lever jamais. Or y avoit-il de
fortune, lors que la barque frapa sur la rive,
une pauvre femmette à la marine qui ostoit
du Soleil les filetz de ses Pescheurs, laquelle
voyant la barque s’esmerveilla fort de ce qu’on
l’avoit laissee à plaine voile donner en terre :
& pensant que les pescheurs dormiffent en
icelle, elle alla dedans où elle ne veit personne
que ceste jeune fille qu’elle apella par plusieurs
fois par ce que elle dormoit fort : à la fin elle
l’esveilla. Et cognoissant à son habit qu’elle
estoit Chrestienne, luy demanda en parlant
latin, comment, il estoit possible qu’elle fust
arrivee là ainsi seulette en ceste barque. La
jeune fille oyant le langage latin, doubta que
quelque autre vent l’eust ramenee paradventure à Lipare : & se levant soudainement, elle
regarda tout autour d’elle : mais ne cognoissant le païs, & se voyant en terre, elle demanda
à la bonne femme où elle estoit. Qui luy respondit : Ma fille tu és pres de Suse en Barbarie. Ce qu’oyant la fille dolente de ce que
Dieu ne luy avoit voulu envoyer la mort
craignant de receuoir quelque deshonneur :
& ne fachant que faire, s’asseit au pied de sa
barque, & commença à plorer. La bonne femme
voyant cecy en eut pitié : & la pria tant
quelle la mena en sa petite caheute de maison,
où elle la flata si bien qu’elle luy dist comment elle estoit arrivee là. Parquoy cognoissant la bonne femme qu’elle estoit encor à
jeun, luy donna de son pain dur avec quelque
poisson, & de l’eau : & la pria tant qu’elle
mangea un peu. Constance luy demanda apres
(voyant qu’elle parloit ainsi latin) qui elle
estoit. A qui la vieille dist qu’elle estoit de
Trapani4, & se nommoit Chereprise qui servoit
en ce païs certains pescheurs chrelliens. La
jeune fille (combien qu’elle fust grandement
dolente) si est-ce qu’oyant nommer Chereprise,
print en soymesmes bonne augure d’avoir ouy
ce nom sans savoir pourtant qu’elle occasion la
mouvoit à cecy, & commença à esperer sans
savoir quoy : & à cesser quelque peu de desirer la mort comme elle faisoit au paravant :
& sans luy declarer autrement qu’elle estoit, ne
de quel païs, pria cherement la bonne femme
que pour l’amour de Dieu elle eust pitié de sa
jeunesse : & qu’elle luy donnast quelque conseil, par lequel elle peust euiter qu’il ne luy
suit fait injure. Chereprise oyant ceste-cy,
comme bonne femme qu’elle estoit, la laissa en
sa cahuette, & s’en alla soudainement ferrer ses
filiez, puis s’en retourna à elle, & apres l’avoir
couverte & toute enuelopee de son manteau
mesme, la mena à Suse quand & soy, où quand
elles furent arrivees, la bonne femme luy dist :
Confiance je te meneray en la maison d’une
tresbonne dame Sarrazine : à laquelle je say
bien souvent service en ce qu’elle me commande : elle est femme ancienne & charitable :
je te recommenderay à elle le plus que je
pourray, & suis trescertaine qu’elle te receura
volontiers, & te traitera comme si tu estois sa
fille : aussi de ton costé, quand tu feras avec
elle, tu te parforceras tant qu’il te fera possible,
en la servant bien, d’acquerir sa grace jusques
a tant que nostre Seigneur t’envoye meilleure
fortune, & comme elle le dist, ainsi le fit elle.
La Dame qui estoit desia vieille, apres qu’elle
eut ouy Chereprise, regarda la jeune fille au
visage, & commença à plorer : & la prenant
luy baisa le front, & apres la mena par la main
en la maison où elle demouroit avec quelques
autres femmes sans aucun homme, qui toutes
besongnoient de leurs mains en diverses choses
de soye, de cuir, & de palmes, & plusieurs
autres ouvrages : desquelz Constance en peu
de jours en aprint quelqu’un, & commença à
besongner avec elles : & vint tant en la bonne
grace & amour de la bonne dame & de toutes
les autres que c’estoit merueilles : encor aprint
elle en peu de temps par les enseignemens
d’elles leur langage. Demourant donc la jeune
fille à Suse, qui avoit esté desia ploree pour
perdue & morte en la maison de son pere, il
advint qu’estant Roy de Thunes un qui se
nommoit Mariabdele5 : il y eut un jeune seigneur de grand lignage & fort puissant : lequel
estoit en Grenade, qui disoit que le Royaume
de Thunes luy apartenoit : & pour ceste cause
il assembla une puissante armee, & s’en vint
assaillir le Roy pour l’en chasser. Lesquelles
choses venues aux oreilles de Martuccio Gomito, qui favoit fort bien parler la Langue
Barbaresque, & oyant dire que le Roy faisoit
un merueilleux effort pour sa defense, il dist à
un de ceux qui gardoient luy & ses compagnons. Si je pouvois parler au Roy, je me fais
bien fort que je luy donnerois conseil par
lequel il auroit bien tost gaigné la bataille. La
garde dist ces parolles à son maistre : lequel
les alla incontinent raporter au Roy, qui fut
cause que le Roy commanda qu’on luy amenast Martuccio : & luy demanda quel conseil
estoit le sien : lequel luy respondit ainsi : Sire,
si au temps que j’ay frequenté vos païs, j’ay
bien prins garde à la façon de faire que vous
tenez en voz batailles, il me semble que vous
les faites plus avec archers qu’avec autres
gens : & par-ainsi s’il estoit possible de trouver
le moyen que les fleches saillissent à voz ennemis, & que les vostres en eussent en abondance. je pense que vous gaignerez la bataille.
A qui le Roy dist : Sans doute si cecy se
pouvoit faire, je penserois bien estre vaincueur.
Lors Martuccio luy dist : Sire, si vous voulez,
il se pourra faire, & oyez comment : Il faut
que vous faciez faire les cordes des arcs de voz
Archers plus deliees que celles dont on a
accoustumé d’user : & apres il faut faire les
flesches de forte que les coches ne puissent
servir sinon à ces cordes deliees : mais il faut
que cecy soit fait si secrettement que vostre
ennemy ne le fache : car il y pouruoiroit : Et
la raison pourquoy je le dy est, qu’après que
les Archers de vostre ennemy auront, tiré
toutes leurs flesches, & les vostres les leurs,
vous devez entendre qu’il faudra par necessité,
que voz ennemis ramassent les flesches qu’on
leur aura tiré, pour retirer contre les vostres,
tant que la bataille durera : & autant en feront
les vostres, des leurs : mais voz ennemis feront
bien trompez : car ilz ne se pourront servir de
celles de voz gens, d’autant que les petites
coches ne receuront point les grosses cordes :
ce qui adviendra tout au contraires aux vostres,
de celles de voz ennemis. Parce que la corde
deliee receura tresbien la flesche qui aura la
coche grande, & par ainsi les vostres en auront
tresgrand’habondance, & les autres necessité.
Ce conseil pleust grandement au Roy, comme
fage prince qu’il estoit, & le fuyuant entierement il trouva par cela qu’il avoit vaincu son
ennemy, dont Martuccio vint grandement en sa
grace, & par consequent riche, & en grande
autorité. Le bruit de toutes ces choses courut
par tout le païs, tellement qu’il vint jusques
aux oreilles de Confiance que Martuccio Gomito (qu’elle avoit des long temps pensé mort)
estoit en vie. Parquoy l’amour qu’elle luy
portoit, qui estoit desia presque estainte dedans
son cœur, se r’aluma avec soudaine flamme,
augmentant laquelle, elle refuscita l’esperance
du tout morte. Parquoy elle conta tout son
affaire à la bonne dame avec qui elle demouroit, & luy dist qu’elle desiroit fort d’aller à
Thunes, à fin de saouler les yeux de ce dont
les aureilles les avoient par leur ouye faitz
desireux. La bonne dame loua grandement son
desir, & comme si elle eust esté sa mere, se
meit avec elle sur une barque, & s’en alla à
Thunes, où elle fut receuë, & Confiance pareillement fort honorablement en la maison d’une
sienne parente. Et ayant mené avec soy Chereprise, elle l’envoya voir quelles nouvelles
elle pourroit trouver de Martuccio. Laquelle
apres avoir entendu qu’il estoit en vie, & en
grande autorité, luy en vint faire le raport.
Lors la bonne gentilfemme voulant estre celle
qui avertiroit Martuccio que s’amie Confiance
estoit venue jusques là pour le trouver : s’en alla
un jour au lieu où il estoit, & luy dist. Martuccio,
il est arrivé en ma mai son un tien serviteur
qui vient de Lipare qui voudrait bien parler
secrettement à toy : & pour ne m’en fier à
autruy moymesmes (comme il m’en a prié) te
le suis bien voulu venir dire. Martuccio la
remercia : & s’en alla apres elle en sa mai son.
Quand la jeune fille le vit il ne s’en faut gueres
qu’elle ne mourut de joye, & ne se pouvant
contenir, luy fauta soudainement au col, les
bras ouvers en l’embrassant : & pour la compassion des malheurs qu’elle avoit euz & aussi
pour la presente joye (sans pouvoir dire un
seul mot) commença à plorer chaudement.
Martuccio voyant s’amie s’en esmerveilla grandement, & fut quelque peu sans savoir que
dire, puis en souspirant dist : Helas m’amie
Conltance, és tu maintenant en vie ? Il y a desia
long temps que j’oy dire que tu estois perdue,
ne jamais depuis on n’a ouy nouvelles de toy
en nostre maison. Et, cecy dict, en plorant
tendrement il l’embrassa & la baisa. Constance
luy conta toutes ses fortunes, & l’honneur
qu’elle avoit receu de la gentil-femme avec qui
elle avoit demouré. Et apres plusieurs devis qu’ilz
eurent ensemble, Martuccio se partit d’avec elle,
& s’en alla devers le Roy son maistre, à qui il
conta tout. C’est à savoir toutes ses fortunes &
celles de s’amie, disant outre qu’il deliberoit,
avec sa permission toutesfois de l’espouser selon
nostre loy. Le Roy s’esmerveilla fort de toutes
ces choses, & ayant fait venir la fille, & entendu d’elle qu’il estoit ainsi comme Martuccio
le luy avoit conté, il dist. En bonne soy m’amie
tu l’as bien merité pour mary. Parquoy apres
qu’il eut fait aporter de tresgrans & riches presens, il luy en donna une partie, & l’autre à Martuccio leur donnant congé de faire entr’eux ce
qui plus leur seroit agreable. Martuccio fit
grand honneur à la gentilfemme avec qui
Confiance avoit demouré, & l’ayant remerciee
de ce qu’elle avoit fait pour elle, & luy fit des
presens convenables à elle, puis quand il eut
prins congé, non sans les larmes de Confiance,
la commanda à Dieu. Et depuis avec le congé
du Roy, ilz monterent sur une petite barque,
& Chereprise avec eux, & ayant bon vent
retournerent à Lipare, où la chere fut si
grande, qu’on ne la pourroit jamais dire. Et
lors Martuccio l’espousa qui fit de belles &
grandes nopces, jouyssans par apres ensemblément de leur amour en paix & en repos.
 
NOUVELLE TROISIESME.
 
Qui monstres encores les puissances de fortune
& d’amour.
 

Pierre Boccamasse s’ensuyant avec une fille
qu’il aymoit, nommee Angeline rencontra des
brigans en chemin, dont la fille s’enfuit par
une forest, d’où elle fut menee en un chasseau
& Pierre prins par les brigans, des mains
desquelz il échappa depuis, & apres arriva
par accident audit chasseau où estoit Angeline,
qu’il espousa : & puis s’en retournerent ensemble à Rome.

L, n’y eut personne en la compagnie
qui ne louast la nouvelle de ma-Dame Emilie, & cognoissant la
Royne qu’elle estoit achevee se
tourna vers ma-Dame Elisse, & luy
commanda qu’elle continuast Laquelle desirant
d’ob beir commença ainsi : Gracieuses Dames il
me vient de souvenir d’une mauvaise nuict
qu’eurent deux jeunes personnes encore peu
discretes : mais pource qu’après ilz eurent plusieurs plaisantes journees, je suis contente puis
qu’elle vient à propos de la vous raconter.
En la cité de Rome, qui fut au temps passé
Chef du monde, comme elle en est aujourd’huy
la queuë, y eut nagueres un jeune homme
nommé Pierre Boccamasse, de famille entre
celles de Rome fort honnorable : lequel devint
amoureux d’une tresbelle & amiable jeune fille
nommee Angeline : fille d’un qui se nommoit
Giglivofie Saulle, homme de basse condition :
mais fort estimé des Romains, & en l’aymant
il sceut tant faire que la jeune fille commença
à ne l’aimer moins qu’il l’aymoit. Parquoy se
sentant contraint d’amour servente, & ne luy
estant advis qu’il deust plus souffrir la peine
dure que luy donnoit le desir qu’il avoit d’en
jouyr, il la demanda en mariage. Ce que fachans ses parens, ilz allerent tous parler à luy,
le blasmans fort, & de ce qu’il vouloit faire,
& d’autre par firent dire au pere de la fille,
qu’il ne prestast l’aureille en aucune maniere
aux parolles de Pierre, par ce que s’il le faisoit
ilz ne le tiendroient jamais pour amy ne pour
parent. Pierre voyant qu’on luy empeschoit la
voye, par laquelle ( & non autre) il pensoit
paruenir à son desir, voulut mourir de dueil
& si le pere d’elle l’eust confenty, il l’eust
espcufee, contre le vouloir de tous ses parens,
toutesfois il se mit en la fantaisie de faire tant
(s’il plaisoit à la fille) que la chose fortiroit à
effect. Et ayant sceu par personne interposee
qu’elle en estoit trescontente, il conclut avec
elle de s’en fuir de Rome. Aquoy ayans donné
ordre, Pierre se leva un matin de fort bonne
heure, & monterent ensemble à cheval, & prindrcnt leur chemin vers Alaigne, où Pierre
avoit quelques amis, ausquelz il se fioit fort,
& allans ainsi par païs, n’aians loysir de faire
les nopces par ce qu’ilz craignoient d’estre fuyuis) deuifans ensemble de leurs amours ilz se
bai suient quelquefois l’un l’autre. Or avint que
quand ilz furent à quatre lieuës loin de Rome,
Pierre ne fachant gueres bien le chemin, au
lieu de prendre à main droite print à gauche,
tellement qu’ilz ne cheuaucherent gueres plus
d’une lieuë qu’ilz se virent pres d’un petit
Chasteau : duquel ayans esté aperceuz il sortit
incontinent douze Rustres, lesquelz veuz par
Angeline (mais non plustost qu’il furent pres
de Pierre & d’elle) elle s’escria pour Dieu mon
amy fauvons nous : car nous sommes assailliz.
Pierre tourna lors son cheval le mieux qu’il
peut vers une fort grande forest : & luy serrans
les esperons aux flancs se tenoit à l’arçon, le
cheval se sentant picqué l’emportoit en courant
par la forest, & Pierre qui regardoit plus au
visage d’elle qu’au chemin, & ne s’estoit si tost
aperceu comme elle des gallans, fut (ce pendant qu’il alloit regardant de quel costé ilz
venoient, & ne les voyant encores) surprins
d’eux, & empoigné. Et l’ayant fait descendre
du cheval : & demandé qu’il estoit, & luy le
leur ayant dit, ilz commencerent à conseiller
entr’eux & dire : Cestuy-cy est des amis de
noz ennemis qu’en devons nous faire autre
chose, sinon de le despouiller & le pendre par
despit des Vrsins 1 à un de ces chesnes ? A quoy
s’estans accordez, ilz commenderent à Pierre
qu’il se despouillast, quoy faisant & pouruoyant desia son malheur advint qu’une embusche de bien vingt cinq bons compagnons,
leur coururent fus, en criant tue tue tue,
lesquels ainsi surprins abandonnerent Pierre
& se mirent en deffence : mais voyans qu’ilz
estoient moins de gens que ceux qui les assailloient, ilz commencerent à fuir, & ceux cy à
les suyure. Ce que voyant Pierre il se revestit
incontinent & monta sur son cheval : puis
commença tant qu’il peut à fuyr par la voye
où il avoit veu que s’amie s’en estoit fuye.
Mais ne voyant voye ne sentier par la forest,
& ne cognoissant aucun train de cheval, & encores qu’il luy semblast bien estre en seureté
& hors des mains de ceux qui l’avoient prins,
& aussi des autres qui les avoient assaillis, ne
retrouvant point toutesfois en s’amie, il fut
plus dolent qu’homme du monde, & commença
à plorer, & à aller ores icy, & tantost là, en
l’appellant par la forest. Mais personne ne luy
respondoit. Toutesfois luy n’osant tourner en
arriere, cheminant tousjours plus outre, & ne
favoit où il devoit arriver. Et d’autre part
ayant ouy parler des bestes sauvages qui ont
accoustumé d’estre és forests, il avoit peur en
un instant de soy-mesmes, & de s’amie, qui luy
sembloit veoir à toute heure estre estranglee
de quelque ours, ou de quelque loup. Ce
pauvre Pierre s’en alla ainsi mal fortuné tout
au long du jour par ceste forest en criant & en
appellant, & quelque fois allant en arriere
cuidant aller en avant, & estoit desia si foible,
tant pour le crier, plorer, & la peur qu’il avoit,
comme pour le long temps qu’il avoit esté
sans manger, qu’il ne pouvoit plus. Parquoy
voyant que la nuit estoit venuë, & ne sachant
quel autre conseil prendre, il descendit de son
cheval, & le lia à un gros chesne qu’il trouva,
sur lequel il monta de peur d’estre devoré la
nuict de quelque beste sauvage, & peu de
temps apres s’estant levee la Lune, & le temps
esclaircy n’ayant eu toutesfois la hardiesse de
s’endormir de peur de cheoir (combien que s’il
en eust eu bon loysir le dueil & le souvenir
qu’il avoit de s’amie ne l’eussent laissé dormir) il
fut contraint de veiller toute ceste nuict en
souspirant, & plorant & maudissant en soy-mesmes sa fortune. La jeune fille (comme nous
avons dit cy-devant) ne fachant où aller sinon
ainsi qu’il plaisoit plus à son cheval la porter,
se meit si avant en la forest qu’elle ne pouvoit
voir le lieu par où elle y estoit entree. Parquoy
ne plus ne moins que Pierre avoit fait, elle
s’en alla tout au long du jour tournoyant par
ce lieu sauvage, ores attendant & maintenant
allant plorant, appellant, & tantost plaignant
son malheur. A la fin voyant que Pierre ne
venoit point, elle se meit en un petit sentier
qu’elle rencontra de fortune, estant desia
presque nuit, lequel son cheval suiuit tant
qu’après qu’elle eust fait un peu plus d’une
lieuë, elle veit de loing au devant de soy une
maisonnette où elle s’en alla le plustost qu’elle
peut, & là elle trouva un bon homme fort vieil
avec sa femme qui estoit pareillement vieille,
lesquelz quand ilz la virent ainsi seule, luy
dirent : 0 ma fille que vas tu à ceste heure
faisant ainsi seule par ces quartiers. La fille en
plorant respondit que elle avoit perdu sa compagnie par la forest & demanda combien elle
estoit pres d’Alaine. A laquelle le bon homme
respondit : Ma fille cecy n’est pas le chemin
pour aller à Alaigne, il y a plus de six lieuës
d’icy. Lors elle demanda & où est-ce doncques
qu’il y a icy aupres quelques maisons pour
loger ? Respondit le bon homme, il n’y en a
point de si pres que tu y seusses aller de jour.
La fille dist à l’heure : vous plaira-il doncques
puis que je ne puis aller ailleurs, me retenir
icy pour l’amour de Dieu celle nuict ? Le bon
homme respondit : Belle fille il nous plaist
tresbien que tu demeures icy avec nous, pour
ce soir. Mais toutesfois nous te voulons bien
advertir que par ces bois il va & vient de jour
& de nuict tout plein de mauvaise compagnies,
d’amis & d’ennemis, qui nous sont plusieurs
fois de grand desplaifirs, & de grans dommages. Et si par malheur (toy estant icy) il en
venoit quelqu’un te voyant belle & jeune
comme tu es, ilz te feroient desplaisir & honte,
& nous ne te pourrions ayder. Nous t’en avons
bien voulu advertir, à fin que puis après (s’il
advenoit) tu ne te sceusses plaindre de nous.
La fille voyant que l’heure estoit tarde, encores
que les parolles du vieillard l’espouventassent,
dist. S’il plaist à Dieu, il nous gardera vous
& moy de ce malheur, lequel quand bien il
m’aviendroit, si est-ce beaucoup moins de mal,
d’estre à la mercy des hommes que d’estre
devoré par les bois des bestes sauvages. Et
cedit, & descendue de son cheval, elle s’en
entra en la maison du pauvre homme où elle
soupa pauvrement avec eux de ce qu’ilz
avoient, & apres souper elle se jetta toute
vestue sur leur lict pour se coucher avec eux,
où elle ne cessa de souspirer, & plourer sa defconuenue, & celle de Pierre, duquel elle ne
favoit qu’esperer sinon mal. Et quand il fut
presque jour, elle ouyt un grand bruit de gens
qui cheminoient au moyen dequoy elle se leva
soudainement, & s’en alla en un grande court
qui estoit derriere la maisonnette, où elle vit
en un des endroicts d’icelle, une grosse meulle
de foin, dedans lequel elle se cacha, à fin que
si les gens venoient là elle ne fust si tost
trouvee, & à peine s’estoit elle achevee de
cacher que ceux là qui estoient en grande
compagnie & tresmauvais garçons, furent à la
porte de la maisonnette, qui se firent ouvrir,
& quand il furent entrez dedans, & eurent
trouvé le cheval de la fille tout fellé ilz demanderent qui estoit leans. Le bon homme, ne
voyant autour de soy la jeune fille, respondit,
il n’y a ceans personne que nous : mais ce
cheval, à qui qu’il soit eschappé, arriva au soir
icy, & nous le mismes ceans, à fin que les loups
ne le mangeassent. Alors dist le principal de
la troupe, il fera doncques bon pour nous,
puis qu’il n’a point d’autre maistre. Quand
ceux-cy furent tous entrez & espandus dedans
la petite maison, une partie s’en alla à la
court, & ayant laissé leur iavelines & rondelles,
avint que l’un d’eux ne fachant que faire autre
chose, fourra sa iaveline dedans le soin, & ne
s’en salut gueres qu’il ne tuast la fille, qui
s’estoit cachee, ne rien moins qu’elle se fist
cognoistre : car la iaveline luy vint si pres de
la mamelle gauche, que le fer persa son habillement : au moyen dequoy elle cuida jetter un
grand cry, pensant estre blessee, mais considerant le lieu où elle estoit, elle se tint coye sans
sonner mot. La compagnie apres avoir fait
cuyre des cheureaux & autre chair qu’ilz
avoient, & qu’ilz eurent beu & mangé, s’en
allerent deçà & delà à leur entreprise, & emmenerent le cheval d’Angeline, & eux estans
un peu eslongnez, le bon homme commença à
demander à sa femme : Qu’est devenue nostre
fille qui arriva hier au soir icy, laquelle je n’ay
point veuë depuis que nous sommes levez ? La
bonne femme respondit qu’elle n’en sçavoit
rien, & regardoit si on la verroit point. La fille
oyant que ceux la estoient partis sortit du
soin : dequoy le bon homme fut bien aise,
quand il veit qu’elle n’estoit tombee entre les
mains de ces paillards, & estant desia presque
jour, luy dist : Deformais que le jour s’en
veint, nous te menerons s’il te plaist jusques à
un chasteau qui est à deux lieuës & demie pres
d’icy, là où tu feras en lieu seur : mais il te
faudra venir à pied, par ce que ces mauvais
garçons qui viennent à ceste heure de partir
d’icy, ont emmené ton cheval. La pauvre fille
se souciant peu de cela, les pria pour l’honneur
de Dieu : qu’ilz la menassent en ce chasteau :
ce qu’ilz firent, & y arriverent entre sept
& huict du matin. Le chasteau estoit à un des
Vrsins qui s’apelloit Lielle de champ de fleur,
& de bonne fortune sa femme y estoit lors,
qui estoit une bonne & saincte Dame. Laquelle
quand elle veit la fille, la recogneut incontinent, & la receut bien volontiers. Puis voulut
sçavoir tout par ordre comment elle estoit
arrivee là. Ce que la fille luy conta entierement : Dont la Dame (qui congnoissoit pareillement Pierre) fut marrie : par ce qu’il estoit
des amis de son mary. Et oyant dire le lieu où
il avoit esté pris, elle va coniecturer qu’il
auroit esté tué. Si dist à la fille : puis que tu
ne sçais doncques où est Pierre, tu demoureras
icy avecques moy, jusques à tant qu’il me
viendra à propos de te pouvoir envoyer seurement à Rome. Pierre estant sur le chesne le
plus dolent qu’il estoit possible, veit venir sur
l’heure du premier somme une vingtaine de
loups, lesquelz tout aussi tost qu’ilz veirent son
cheval, furent tout autour de luy. Le cheval
quand il les sentit si pres de soy secoüa la
teste, & rompit ses resnes & commença à s’en
vouloir fuir : mais estant enuironné de tous
costez, & ne pouvant fuyr, il se deffendit long
temps avec les dents & à grand coups de pieds,
& à la fin fut jetté par terre, & mis en pieces :
puis efuentré soudainement, & se paiffans tous
de luy, le devorerent sans y laisser autre chose
que les oz, & apres s’en allerent. Dequoy le
pauvre Pierre (qui sentoit avoir encor quelque
compagnie de son cheval, & un fuport de ses
travaux) fut fort estonné : & pensa en soy-mesmes, qu’il ne pourroit jamais sortir de ceste
forest. Et quand il fut presque jour, mourant
de froid sur cest arbre, il veit (comme celuy
qui tousjours regardait autour de soy) un grand
feu, qui estoit bien à une grande demie lieuë
loing de soy. Parquoy aussi tost qu’il fut jour
clair, il descendit de se chesne (non sans grande
peur) & prenant son adresse vers ce feu fit tant
qu’il y arriva. Autour duquel il trouva des
bergers qui banquetoient, & se donnoient du
bon temps, desquelz il fut receu par pitié. Et
apres qu’il eut mangé & beu, & qu’il se fut
reschauffé, il leur conta sa desconvenue, & comment il estoit là arrivé : puis leur demanda s’il
y avoit en tout ce quartier, village ou chasteau,
où il sceust aller. Les bergers luy dirent que
là aupres enuiron une lieue & demie y avoit
un chasteau de Lielle de champ de fleur, & que
sa femme y estoit pour l’heure, dont Pierre fut
tresjoyeux, & les pria que quelqu’un d’eux l’accompagnast jusques là, ce que deux d’entr’eux
firent volontiers. Et estant là Pierre arrivé,
& ayant trouvé quelcun de sa congnoissance,
il taschoit de trouver le moyen qu’on allast
chercher la fille par la forest, quand la Dame
du chasteau le fit appeller, à laquelle il s’en
alla incontinent. Et voyant s’amye Angeline
avec elle, jamais joye ne fut pareille à la
sienne. Car il transsissoit tout de desir qu’il
avoit de l’aller baiser : mais il s’en abstenoit de
honte qu’il avoit de la Dame. Et si sa joye fut
grande, celle d’Angeline (le voyant aussi) ne
fut pas moindre. La gentil-femme apres luy
avoir faict bon recueil & sceu ce qui luy estoit
advenu, le reprint bien fort de ce qu’il vouloit
faire contre la volonté de ses parens : mais
voyant que nonobstant toutes ses remonstrances,
il estoit tout resolu en cecy, & qu’il estoit fort
aggreable à la fille, dist en soy-mesmes : Dequoy me tourmentay-ie ? Ceux cy s’entr’ayment.
Ceux-cy se cognoissent, chacun d’eux est egalement amy de mon mary, leur desir est honneste, & outre ce, je pense que Dieu le veut
ainsi, puis que l’un est eschapé du gibet, &
l’autre du coup de iaveline, & tous deux des
bestes sauvages, & par ainsi qu’il se face. Puis
se retournant devers eux, elle leur dist : Si
vous avez volonté d’estre mariez ensemble j’en
suis trescontente, & veux que les nopces se
facent ceans, aux despens de mon mary, &
apres je feray bien faire la paix entre vous,
& voz parens. Pierre tresjoyeux, & Angeline
encor plus, s’espouferent en ce chasteau, & leur
fit la gentilfemme honorables nopces, comme
on le peut faire aux champs, où ilz sentirent
tresdoucement les premiers fruictz de leur
amour. Et quelques jours après, la Dame
& eux monterent à cheval, & s’en retournerent
bien accompaignez à Romme, où ayant trouvé
les parens de Pierre fort courroucez de ce qu’il
avoit faict, elle le remit en bonne paix & amour
avec eux, & vesquit depuis en grand repos
& plaisir avecque son Angeline jusques en
vieillesse.

NOUVELLE  QUATRIESME
 
Signifiant la prudence d’aucuns, qui cherchent
a couvrir plustost une honte qui leur est advenuadveaduenue par autruy, qu’en le punissant la
publier à chacun,
 

Richard Menard trouvé par messire Litio de
Valbonne couché avec sa fille, l’espousa & vefquirent depuis en bonne paix & amitié avec
le pere d’elle.

VAND madame Elisse se fut teuë,
escoutant les louanges que luy
donnoient ses compaignes de sa
nouvelle, la Royne commanda à
Philof rate qu’il en dist quelqu’une :
lequel en riant commença à dire : l’ay esté
tant de fois, & si fort picqué de vous (mes
Dames) de ce que hier je vous mis en avant
une matiere sascheuse à deviser, & pour vous
faire plorer, qu’il me semble que si je veux
aucunement recompenser cest ennuy, je dois
dire quelque chose qui vous face un peu rire.
Et par ainsi je suis deliberé de vous conter
par une briesve nouvelle, une amitié où il n’y
eut autre ennuy que de souspirs, & d’une
courte peur, meslee de quelque honte, dont la
fin fut neantmoins soyeuse.
Il n’y a encores gueres de temps, qu’en la
Romaigne 1 y eut un Chevallier fort honneste
gentil-homme & bien conditionné, nommé
messire Litio de Valbonne2, lequel par fortune
eut de sa femme nommee madame laquemine
sur le commencement de sa vieillesse, une fille
qui devint (à mesure qu’elle croissoit) la plus
belle & gracieuse de tout le pays. Et pource
que ilz n’avoient que celle-là, ilz l’aymoient
& cherissoient grandement, & la gardoient fort
songseusement, esperans de faire quelque
grande alliance par elle, semblablement y
avoit lors un beau jeune filz, ayant le taint
frais, nommé Richard, de la famille des Menards de Brettinote, qui frequentoit souvent
en la maison de ce messire Litio, & ne bougeoit gueres d’avec luy. Duquel, messire Litio
ne sa femme ne se doutoient non plus qu’ilz
eussent faict de leur filz. Cestui-cy voyant à
toute heure ceste fille qui estoit belle, gracieuse,
pleine de bonnes mœurs, & desia preste à
marier, en devint desesperément amoureux :
toutesfois qu’il mettoit toute la peine qu’il
pouvoit à celer son amitié. Dequoy s’estant la
fille apperceue, commença pareillement sans
point fuyr le coup, à l’aymer. Et ayans eu le
jeune filz plusieurs fois grande volonté de luy
dire quelque parolle (ce qu’il avoit tousjours
différé en craincte) à la fin il choisit un jour
son heure, & prit la hardiesse de luy dire :
Catherine je te supplie que tu ne souffres que
je meure en t’aymant. La fille respondit soudainement pleust à Dieu que tu ne me fiffes
non plus mourir. Ceste responce augmenta
beaucoup le plaisir & la hardiesse à Richard,
dont il luy dist : Il ne tiendra jamais à moy
que je ne face tout ce qu’il te plaira : mais il
est en toy de trouver le moyen de nous rendre
contens l’un de l’autre. La fille luy dist lors,
Richard tu vois comme je suis tenue de court
& par ainsi je ne puis penser comment tu
sceusses venir à moy : mais si tu sçais inuenter
chose que je puisse faire sans receuoir honte,
dy le moy, & je le feray. Richard ayant pensé
plusieurs moyens, dist soudainement : Catherine
mamye je ne puis penser aucun moyen, sinon
que tu fisses tant que tu peusses venir coucher
sur la gallerie qui est pres du jardin de ton
pere, là où si je te sçavoye la nuict, je me parforceray d’y venir sans faute, encor qu’il soit
fort hault. A qui Catherine respondit : Si tu
te fais fort d’y venir, je pense bien de faire
tant que j’y pourray coucher. Richard promit
qu’il le feroit. Et cecy dict s’entrebaiserent
seulement une pauvre fois à la desrobee, & puis
s’enfuyrent. Le jour ensuyuant qui estoit vers
la fin du mois de May, la fille commença
devant sa mere à se plaindre de ce qu’elle
n’avoit peu dormir la nuict precedente, pour
se grand chault qu’il avoit faict. La mere luy
dist : Qu’est-ce que tu dis ma fille ? quel chault
faict il tant ? c’est bien tout au contraire : car
il ne fait point de chaut. A qui Catherine
respondit : Ma mere vous le deuriez dire à
mon pere, & paraventure que vous luy diriez
verité, & davantage vous deuiez considerer
combien les filles sont plus chaleureuses, que
les femmes d’aage. La mere dist alors, Ma
fille la verité est ainsi : mais je ne puis pas
faire chault & froict à mon plaisir, comme
paraventure tu voudrois : il fault endurer le
temps comme la saison le donne, peut estre
qu’il fera plus frais cest autre nuict, & tu dormiras mieux. Or Dieu le vueille, dist Catherine : mais on n’a pas accoustumé de voir que
quand on va plus avant en l’Esté, les nuictz
se voisent refroidissant. Que veux-tu doncques
qu’on face dist la mere ? Quand il plairoit à
mon pere & à vous (respondit la fille) je ferois
faire volontiers un petit lict sur la gallerie pres
de sa chambre, & sur le jardin, où je coucherois, & oyant chanter le Rossignol, estant le
lieu fraiz, je seray beaucoup mieux que je ne
suis en nostre chambre. La mere dist : Or fus,
n’en parle plus je le diray à ton pere, & nous
en ferons comme il luy plaira. Lesquelles
choses ouyes par messire Litio de sa femme,
pour ce qu’il estoit vieux, & un peu difficile
en cecy, il dist : Quel Rossignol est-ce, au
chant duquel elle veut dormir ? le la feray
dormir au chant des Cygalles. Ce que sçachant Catherine non seulement elle ne dormit
point la nuict ensuyuant plus de despit que de
chaut : mais aussi ne laissa jamais dormir sa
mere, ne se plaignant que du chaut. Parquoy
quand le matin fut venu, la mere s’en alla
devers messire Litio, & luy dist : Vous vous
souciez bien peu de ceste fille que vous importe
il qu’elle couche en la gallerie ? elle n’a reposé
toute la nuict en place, de grand chaut qu’elle
avoit, & outre ce vous esmerveillez vous si ce
luy fera plaisir (elle qui n’est qu’un enfant)
d’ouyr chanter le Rossignol ? les enfans desirent
tousjours les choses semblables à eux. Messire
Litio oyant cecy dist : Or allez en la bonne
heure, qu’on luy face faire un lict tel que voudrez, & qu’on y mette quelques rideaux de
farge, & qu’elle y dorme, & oye chanter le
Rossignol tout son saoul. Ce qu’ayant sceu
Catherine, elle y fit dresser incontinent un lict,
& se promettant qu’elle y coucheroit ceste
nuict, fit tant qu’elle veid Richard, auquel
elle fit un figne accordé entr’eux, par lequel il
entendit ce qu’il avoit à faire. Messire Litio,
quand il sceut que sa fille fut couchee, ferma
un huys qui alloit en la gallerie, & s’en alla
pareillement coucher. Tout aussi tost que
Richard entendit que tout le monde dormoit
il monta avec une eschelle qu’il avoit, sur un
mur, & de ce mur, se prenans à certaines
attentes d’un autre mur (non sans grande
peine & danger s’il fust tombé) gaigna la gallerie, où sans mener grand bruit, il fut receu
de la jeune fille avec tresgrande chere, & apres
plusieurs baisers, ilz se coucherent ensemble,
& prindrent presque toute la nuict plaisir l’un
de l’autre, faisans chanter plusieurs fois le
Rossignol. Or estant en celle saison les nuitz
courtes, & le plaisir grand ( & desia approchant
le jour, à quoy ilz ne pensoient) & avec ce
eux bruslant de chaut, tant pour la chaleur
qu’il faisoit, que pour les follies qu’ilz avoient
saictes ilz s’endormirent sans avoir aucune
couverture sur eux : tenant la fille son amy
embrassé avec le bras droict, & de la main
gauche par la chose que vous avez plus de
honte de nommer, quand vous estes entre les
hommes, & eux dormans en ceste maniere sans
s’esveiller, le jour survint : parquoy messire
Litio se leva, lequel se souvenant que sa fille
dormoit en la gallerie, ouvrit tout bellement
l’huys, & dist en soymesmes : Que je voye
comment le Rossignol aura faict dormir ceste
nuict Catherine. Puis quand il fut plus outre,
il leva tout bellement les rideaux du lict,
& veid Richard & elle couchez tous nuds :
& embrassez en la forte cy devant dicte. Parquoy congnoissant que c’estoit Richard, il
sortit de là, & s’en alla à la chambre de sa
femme, & l’apella en luy disant : Sus ma
femme levez vous tost, & venez voir que vostre
fille a esté si desireuse du Rossignol, & y a
faict si bon guet qu’elle l’a prins, & le tient en
la main. Comment est-il possible, dist sa
femme ? Vous le verrez dist messire Litio, si
vous vous despechez de venir. La Dame
s’estant hastee de se vestir, fuyuit tout bellement son mary, & quand ilz furent tous arrivez
au lict, & qu’ilz eurent levé les rideaux, ma
dame laquemine peut voir manifestement
comment sa fille avoit prins & tenoit le Rossignol qu’elle desiroit tant d’ouyr chanter. Lors
la dame se tenant fort trompee de Richard,
voulut crier & luy dire injure : mais messire
Litio luy dist : Ma femme, sur tant que vous
m’aymez, gardez vous bien d’en sonner mot :
car pour certain, puis qu’elle l’a prins, il fera
sien, Richard est gentilhomme & riche enfant,
nous ne sçaurions faire sinon bonne alliance
de luy, & s’il veut eschapper bon marchant de
là où il est, il faudra premierement qu’il
l’espouse, & lors il trouvera qu’il aura mis le
Rossignol en sa propre cage, & non en celle
d’autruy. Dequoy la mere se rappaifa, voyant
que son mary ne s’en courrouçoit autrement.
Et considerant que sa fille avoit eu bonne
nuict, & qu’elle reposoit tresbien, ayans prins
le Rossignol elle se teut. Peu de temps apres
toutes ces parolles, Richard s’efueilla, & voyant
qu’il estoit jour clair se tint desia pour tout
mort : & appella Catherines en luy disant :
Helas m’amye comment ferons nous ? le jour
est venu & m’a surprins icy. Ausquelles parolles
messire Litio s’aduança, & en tirant les rideaux
dist, nous ferons tresbien. Quand Richard le
veid : il luy sembla qu’on luy arrachast le
cœur du corps, & s’estant levé sur le lict dist :
Monsieur je vous requiers pour Dieu mercy, je
congnois comme traistre & meschant, avoir
merité la mort : parquoy saictes de moy ce
qu’il vous plaira, bien vous supplie que vous
ayez s’il est possible mercy de ma vie, & que
je ne meure point. A qui messire Litio respondit : Richard, l’amour que je porte, & la fiance
que j’avoye en toy, ne meritoient point cecy,
mais toutesfois puis qu’il cit ainsi, & que jeunesse t’a transporté à faire une si grande faute,
afin que tu t’oites la mort, & à moy le deshonneur, je veux avant que tu partes d’icy que tu
espouses Catherine pour legitime femme : à ce
que tout ainsi qu’elle a esté tienne ceste nuict,
elle le soit semblablement tant qu’elle vivra,
& en ceste maniere tu peux acquerir mon
amour & ta faluation, & ou tu ne le voudras
faire, recommande hardiment ton ame à
nostre Seigneur. Ce pendant que ces parolles
se disoient, la pauvre Catherine lascha le Rossignol, & s’estant recouverte, commença à
plorer bien fort, & à supplier son pere qu’il
pardonnait à Richard : & d’autre part elle
prioit Richard qu’il fist ce que son pere vouloit : Mais il ne fallut trop grandes prieres en
cecy : parce que d’une part la honte de la
faute commise avec le desir de l’amander,
& d’autre la peur de mourir, & le desir d’eschapper, & outre ce L’ardente amour &. l’appetit
de posseder la chose aymee, luy firent dire
liberalement sans point y songer, qu’il estoit
tout prest de faire ce qu’il plaisoit au pere.
Parquoy messire Litio emprunta de la mere un
de ses anneaux, & sans partir du lieu où ilz
estoient, Richard en leur presence espousa
Catherine. Laquelle chose saicte, messire Litio
& sa femme en les laissant, dirent : Or vous
reposez desormais : car vous en avez peut estre
plus de besoing, que de vous lever. Quand
ceux-cy furent partiz, les jeunes gens s’embrasserent ensemble, & n’ayant faict la nuict que
six lieuës, ilz en firent encor deux avant que
de se lever, & là ilz firent fin à la premiere
journee : puis quand ilz furent levez, & que
Richard eut parlé plus à loisir à messire Litio,
peu de jours après l’espousa de rechef en la
presence des parens & amys : comme il falloit,
& avec grande feste la mena en sa maison où
il fit belles & honorables nopces. Et longuement apres il volla avec elle en paix & consolation pour Rossignol de jour, & de nuict
autant qu’il luy pleut.
 
NOUVELLE CINQUIESME.
 
Par laquelle on peut voir les querelles qui pro
cedent d amours & eu partie, la sincerit d’un
loyal amy.
 

Guy de Cremonne alla ant de vie à trespas, laissa
a Iaquemin de Pavie une sienne fille laquelle
Ieannot de Seuerin, & Minguin de Mingole
aymerent en la ville  Fayence, dont ilz
s’entrebat ti rent depuis, estant la fille recongueul pour sœur de Ieannot, elle fut donnée
pour femme a Minguin.

OUTES les Dames avoient tant
ry en escoutant la nouvelle du
Rossignol qu’encores que Phi-Iostrate eust achevé de la dire,
elles ne pouvoicnt pour tout cela
cesser de rire, mais à la fin quand elles eurent
ry leur saoul, la Royne dist Veritablement si
tu nous melancholias hier, tu nous as bien
aujourd’huy tant recréees, que piece de nous
ne se doit par raison plaindre de toy. Et retournant ses parolles vers madame Neiphile,
luy commanda qu’elle dist sa nouvelle, laquelle
soyeusement commença à parler ainsi : Puis
que Philostrate est entré en deuifant en la
Romaigne, je m’y veux pareillement promener,
avec mon conte.
le dy doncques qu’il y eut autresfois en la
ville de Fan 1 deux Lombards, qui y vindrent
habiter, dont l’un se nommoit Guy de Cremonne, & l’autre Iaquemin de Pavie, hommes
desia sur l’aage, & qui avoient esté en leur
jeunesse presque tousjours à la guerre, & soldatz. Or venant Guy à mourir, & n’ayant
aucun filz ne autre amy ou parent de qui
plus il se fiast, qu’il faisoit de Iaquemin, il luy
laissa (apres luy avoir longuement deussé) une
fillette aagee paraventure d’enuiron dix ans,
avecque tout le bien qu’il avoit en ce monde,
& puis mourut. Advint durant ce temps que la
ville de Fayence2, qui avoit esté longuement en
guerre & en malheureté, retourna quelque peu
en meilleur estat : & fut permis liberallement
à chacun qui voudroit d’y pouvoir retourner.
Parquoy Iaquemin qui y avoit demouré autresfois print plaisir d’y retourner, & s’y en
alla avecques tout son bien, & mena quant
& soy la jeune fille, que Guy luy avoit laissee,
qu’il aymoit & traictoit comme sa propre fille.
Laquelle devenant grande, devint pareillement
autant belle jeune fille que nulle autre de la
ville, & si elle estoit encores autant honneste
& bien conditionnee : parquoy plusieurs luy
commencerent à faire la court : mais sur tous
les autres deux honnestes jeunes hommes & de
bonne grace, luy porterent egallement tresgrande amitié : tellement que par ialoufie
qu’ilz eurent l’un de l’autre, ilz commencerent
à se hayr desmesurément : & se nommoient
l’un Ieannot de Seuerin, & l’autre Minguin de
Mingole. Et n’y avoit aucun d’eux deux (estant
la fille en l’aage de quinze ans) qui ne l’eust
volontiers prinse à femme, si les parens s’y
sussent accordez. Par quoy voyant qu’elle leur
estoit refusee par honnelle occasion, chacun se
mit à pourchasser de l’avoir par la maniere
qui plus luy seroit facile. Iaquemin avoit en
sa maison une chambriere assez d’aage, & un
serviteur qui se nommoit Criuel, homme fort
recreatif & bonne personne, avec lequel Ieannot print grande familiarité, & quand il luy
vint à propos, il luy descouvrit son amitié, le
priant de luy estre favorable à obtenir ce qu’il
desiroit, luy promettant choses grandes s’il le
faisoit. A qui Criuel dist : Escoute je ne pourroye faire en cecy autre chose pour toy, sinon
que quand mon maistre yroit soupper hors la
maison en quelque lieu, de te faire entrer là
où elle seroit : parce que si j’en vouloye parler
pour toy, elle ne s’arresteroit jamais pour
m’escouter : & si cecy te plaist, je le te prometz,
& le seray, fais toy apres ce que tu penses
qui fera bien faict : leannot luy dist qu’il n’en
vouloit davantage, & demourerent en cest
accord. Minguin de l’autre costé avoit prins
cognoissance avec la chambriere, & desia avoit
tant faict qu’elle avoit faict plusieurs messages
à la fille, tellement qu’elle l’avait quasi embrasée de la mort de Minguin : & outre ce
luy avoit promis de le mettre avec elle s’il
advenoit que son maistre allast la nuict pour
quelque occasion hors de la maison. Advint
doncques peu de temps apres ces parolles
dictes, que par la menee de Criuel, Iacomin
s’en alla soupper avec quelcun de ses amys,
& l’ayant faict sçavoir à Ieannot, il conclud
avecque luy, que faisant un certain figne, il
viendroit & trouveroit l’huys ouvert. La
chambriere de l’autre costé ne sçachant rien
de cecy, fit sçavoir à Minguin que Iacomin
n’y souppoit point, & luy dist qu’il se tinst si
pres de la maison, que quand il verroit un
signe qu’elle feroit, il entrast pareillement
dedans. La nuict doncques venue ne sçachant
les deux amoureux aucune chose l’un de l’autre,
ayant toutesfois chacun soupçon de son compaignon, ilz s’en allerent avec certains compaignons armez pour pouvoir entrer en toute
seureté. Minguin se mit avecques les siens en
la maison d’un sien amy voisin de la fille en
attendant le figne. Ieannot pareillement demoura avecques les siens un peu loing de la
maison : puis quand le maistre s’en fut allé,
Criuel & la chambriere se parforcerent d’enuoyer l’un l’autre en quelque lieu dehors.
Criuel disoit en ceste forte à la chambriere :
Que ne t’en vas tu coucher ? que vas-tu tant
tournoyant à l’entour de la maison ? Mais toy
disoit aussi la chambriere, que ne t’en vas-tu
querir nostre maistre ? Qu’attends-tu plus, puis
que tu as souppé ? Et ainsi l’un ne se pouvoit
despecher de l’autre : mais Criuel congnoissant que l’heure qu’il avoit assignee à Ieannot
estoit venue, dist en soy-mesme, que me souciay-ie de ceste-cy ? si elle ne se taist, je luy
pourroye bien mal faire ses besongnes, & ayant
faict son figne il alla ouvrir l’huys : & Ieannot
incontinent avec deux de ses compaignons entra
dedans, & ayant trouvé la fille en la salle, ilz
la prindrent pour l’emmener. La fille commença à resister, & à "trier tant qu’elle peut,
aussi fit la chambriere, Ce qu’oyant Minguin,
il y courut incontinent avec ses compaignons,
& voyans la fille desia hors la porte de la
maison, ilz desgainerent leurs espees, & crierent
tous : Ha traistres vous estes morts : la chose
n’yra pas ainsi, quelle violence est cecy ? Et
cecy dit, commencerent à ruer fus. D’autre
costé les voisins sortirent dehors à ce bruit,
& avec bastons, armes & lumiere commencerent
à blasmer telle chose, & à ayder à Minguin :
au moyen dequoy apres longue contention,
Minguin osta la fille à Ieannot, & la remit en
la maison de lacomin. Ceste meslee ne fust si
tost separee, que les Sergens du Capitaine de
la ville y survindrent, & prindrent plusieurs
de ceux cy, & entre les autres furent prins
Minguin, leannot & Criuel, & menez en
prison. Mais apres que la chose fut appaisee,
& que lacomin fut revenu de souper de la ville,
il fut fort marry de cest inconvenient, & quand
il se fut informé comme il estoit revenu,
& qu’il eut congneu qu’il n’y avoit point de
coulpe du costé de la fille, il s’appaifa un peu,
deliberant en soy-mesmes, afin qu’un tel cas
n’advinst plus, de la marier le plustost qu’il
pourroit. Quand le lendemain fut venu, les
parens d’un costé & d’autre ayans sceu la
verité du sait, & congnoissans la punition qui
en pouvoit advenir aux prisonniers si Iacomin
vouloit faire ce que raisonnablement il pourroit,
vindrent devers luy, & avec douces parolles le
prierent qu’il ne regardast point tant à l’injure
receue par le peu de sens de jeunes gens,
comme à l’amitié & bien-veillance qu’ilz pensoient qu’il portast à eux qui le prioient : se
souzmettans eux-mesmes, & les jeunes hommes
qui avoient faict le mal, à toute telle satisfaction qu’il luy plairoit d’en prendre. Iacomin
qui avoit beaucoup veu de choses en son
temps, & avoit bon entendement, respondit en
peu de parolles : Messieurs se j’estoye en mon
pays comme je suis au vostre, je me tiens tant
voltre amy que je ne seroye de cecy ne d’autre
chose sinon ce qu’il vous plairoit, & sans cela
encores me dois je de tant plus condescendre
à vostre plaisir, comme plus vous vous estes
offensez vous mesmes, parce que ceste fille n’est
pas (comme plusieurs pensent) de Cremonne,
ny de Pavie, ains est Fayentine : combien que
moy ne elle, ne celuy de qui je l’euz, ne
sceusmes jamais sçavoir de qui elle est fille :
parquoy de ce que vous me priez, il en fera
faict tout ce que vous commanderez. Les
honnestes hommes oyans que ceste-cy estoit de
Fayence s’en esmerveillerent, & apres qu’ilz
eurent remercié Iacomin de sa liberale response, ilz le prierent qu’il luy pleust de leur
dire comment ceste fille estoit venue entre ses
mains : & aussi comment il sçavoit que elle
estoit de Fayence. A quoy lacomin respondit,
Guyot de Cremonne fut mon compagnon
& amy : & quand il vint à mourir, me dist,
que quand ceste ville fut prinse par l’Empereur
Federic, & mise tout à sac, il entra avec ses
compaignons en une maison qu’il trouva pleine
de bien & toute abandonnee de gens, fors seulement de ceste fille qui avoit deux ans ou
enuiron : & que luy sortant d’icelle maison
ainsi qu’il estoit desia sur les degrez, elle
l’appella pere, dont il luy en vint compassion,
& l’emmena avec tout ce qu’il trouva en la
maison, à Fan, & là venant à mourir, il la me
laissa avec tout ce qu’il avoit, me chargeant
que je la mariasse quand il en seroit temps,
& que je luy donnasse en mariage ce qu’il luy
appartiendroit. Il est vray qu’encor qu’elle soit
preste de marier, je n’ay peu trouver personne
à qui la donner, aumoins qui me vienne à
gré : combien que je le seroye volontiers
avant qu’il m’advint un autre tel inconvenient
comme celuy d’arsoir. Or y avoit-il de fortune
lors en celle troupe un nommé Guillemin de
medecine, qui avoit esté à la prise de ceste
ville avec Guy de Cremonne, & sçavoit tresbien à qui estoit la maison que ledict Guy
avoit saccagee & le voyant en la compagnie,
il s’approcha de luy, & luy dist : Bernardin
oys-tu ce que dit Iacomin ? Ouy, dist Bernardin, & tout à ceste heure j’y pensoye : parce
qu’il me souvient bien que je perdy en ceste
meslange une petite fillette de l’aage que dit
Iacomin. A qui Guillemin dist : Pour certain
c’est elle mesme : car je me trouvay en ce
mesme temps là, en lieu, où j’ouy raconter à
Guyot de Cremonne, où il avoit fait ceste
pillerie : & cogneu que ç’avoit esté en ta
maison : parquoy je te prie souvienne toy si tu
la pourrois recognoistre à quelque marque,
& fais y regarder : car tu trouveras qu’elle est
ta fille. Au moyen dequoy Bernardin en y
pensant, se va souvenir qu’elle devoit avoir un
figne comme une petite croix sur l’oreille
gauche qui luy estoit venue d’une loupe qui
luy avoit faict couper peu au paravant ce sac.
Parquoy sans y plus songer, il s’aprocha de
Iacomin qui estoit encor là, & le pria qu’il le
menast en sa maison, & qu’il luy fist veoir ceste
fille. lacomin l’y mena volontiers, & fit venir
la fille devant luy. Laquelle tout aussi tost que
Bernardin la veid, il luy sembla veoir le visage
de la mere qui estoit belle : mais ne s’arrestant
encor à cecy, il dist à lacomin qu’il voudroit
bien (s’il luy plaisoit) lever un peu ses cheveux
sur l’oreille gauche, dont Iacomin fut trescontent, & lors Bernardin s’approcha d’elle qui
estoit toute honteuse : & quand il luy eut levé
avec la main droicte les cheveux, il veid la
croix, & cognoissant veritablement qu’elle
estoit sa fille, commença à pleurer tendrement,
& à l’embrasser : combien qu’elle en fist quelque
refus, & se retournant vers lacomin luy dist :
Frere mon amy ceste-cy est ma fille : & ma
maison fut celle que feu Guyot de Cremonne
saccagea, là où cest enfant fut à la fureur soudaine, oublié par ma femme sa mere : & avons
creu jusques à ceste heure qu’elle eust esté
bruslee en la maison où Ion mit le feu incontinent apres. La fille oyant tout cecy, & voyant
cest homme d’aage, adjousta soy aux parolles,
& meuë d’une vertu cachee endurant ses embrassemens commença à plorer tendrement avec
luy. Bernardin sur l’heure envoya querir la
mere d’elle, ses parens fœurs & freres :
& l’ayant monstree à tous, & narré le faict,
apres mille embrassemens, & ayans faict grande
feste, il la mena avec soy du consentement de
Iacomin en sa maison. Quand le Capitaine de
la ville qui estoit honneste homme sceut cecy,
& qu’il congneut que Ieannot qu’il tenoit
prisonnier estoit filz de Bernardin & frere charnel de la fille, il advisa de couler doucement
la faute commise par ledict Ieannot. Et s’estant
entremeslé en ces choses avec Bernardin fit la
paix entre Ieannot & Minguin, & donna la
fille qui se nommoit Agnes en mariage à
Minguin, avec grand plaisir & contentement
de tous les parens, & delivra de la prison avec
eux Crivel, & les autres qui estoient empeschez
pour cest affaire. Et apres cela Minguin tresjoyeux d’avoir s’amye fit belles & grandes
nopces apres lesquelles il la mena chez soy,
& vesquit longuement avecqu’elle en paix
& amitié.

NOUVELLE SIXIESME.
 
Comprenant qu’Amour peut mener l’homme
en telz perilz, qu’à grande peine en peut-il
eschapper.
 

Jean de Procide estant trouvé avec une jeune fille
qu’il aymoit, laquelle avoit esté donnee au Roy
Federic de Sicile, fut lié à un poteau pour devoir estre brusté, dont toutesfois il eschappa,
estant recongneu par Rogier Dorie Admiral de
Sicile & espousa ladicte fille.

INIE la nouvelle de madame Neiphile qui pleut grandement aux
Dames, la Royne commanda à
madame Pampinee qu’elle se déliberast d’en dire quelqu’une. Laquelle soudainement le visage ouveit commença ainsi : Tresgrandes forces (mes gracieuses
Dames) sont celles d’amour : qui conduisent
les amoureux en grands travaux & inconveniens non preveuz, au danger de n’en pouvoir
sortir, comme il se peut comprendre par plusieurs choses racontees, non seulement aujourd’huy, mais aussi d’autres fois, neantmoins
encore suis-ie contente d’en faire apparoir en
parlant d’un jeune homme amoureux.
Ysquie 1 est une Isle fort prochaine de Naples,
en laquelle y eut jadis une belle & gracieuse
jeune fille entre les autres, nommee Restitue,
fille d’un gentilhomme de ceste Isle là, nommé
Marin Bolgare, laquelle un jouvenceau qu’on
appelloit Jean qui estoit d’une Isle prochaine
de là, appellee Procide2, aymoit plus que sa
propre vie, & elle luy : lequel pour la voir,
avoit de coultume de venir non seulement de
jour à Ysquie, mais aussi plusieurs fois de nuict
quand il ne trouvoit point de barque nageoit de
Procide à Ysquie pour voir (si mieux ne pouvoit) à tout le moins les murailles de sa maison :
& durant ceste amitié ainsi servente, advint
qu’estant un jour d’Esté la fille toute seule à la
marine, allant de rocher en rocher avec un
cousteau au poing pour arracher des huystres
d’avec les pierres, elle se trouva en un lieu
entre les rochers, auquel tant pour l’ombre que
pour la commodité d’une sontaine d’eau tres-froide qui y estoit, certains jeunes gens Siciliens
qui venoient de Naples, s’estoient retirez, lesquels apperceuans la fille tresbelle qui encor
ne les apperceuoit, & la voyans seule, delibererent en eux mesmes de la prendre & emmener avec eux : ce qu’ilz firent, & combien
qu’elle criast fort, si fut elle neantmoins enlevec
& mise sur la barque. Quand ilz furent arrivez
en Calabre, ilz furent en propos à qui devroit
estre la fille : & à brief parler chacun d’eux la
vouloit avoir : parquoy ne se trouvant aucun
accord entr’eux, eux craignans qu’il en advint
pis, & qu’ilz pourroient rompre leur amitié pour
elle, ilz conclurent tous d’un accord qu’il feroit
bon de la donner au Roy Federic de Sicile3 :
qui estoit lors jeune, & prenoit plaisir en telle
marchandise : parquoy quand ilz furent arrivez
à Palerne ilz le firent ainsi. Le Roy la voyant
belle l’eut pour aggreable : mais pource qu’il
estoit lors quelque peu mal disposé de sa personne,
commanda que jusques à ce qu’il fust plus fort elle
fust gardee en un beau lieu qu’il avoit, nommé la
Cuve, & qu’elle y fust bien traictee, & ainsi
fut faict. Or fut le bruit grand en Ysquie du
ravissement de la fille. Et ce que plus les tenoit en peine, estoit qu’on ne sçavoit point qui
estoient ceux qui l’avoient ravie. Mais Iean à
qui plus en challoit qu’à nul autre, n’attendant
point que les nouvelles luy en vinssent en
Ysquie, & sçachant la part qu’estoit tiré la
Fregate, en fist armer un autre, sur laquelle il
monta, & le plustost qu’il peut ayant couru
toute la marine depuis la Minerue jusques à la
Scalee en Calabre4, cherchant s’amye par tout,
il luy fut dict à la Scalee qu’elle avoit esté
menee par certains Mariniers Siciliens à Palerme, là où Jean se fit porter le plustost qu’il
luy fut possible. Et là ayant sceu apres l’avoir
bien cherchee qu’elle avoit esté donnée au
Roy, & qu’il la faisoit garder en son lieu de
plaisance nommé la Cuve, il en fut fort desplaisant, & perdit quasi toute esperance, non
seulement de la devoir jamais ravoir, mais
aussi de la voir. Toutesfois estant retenu
d’amour il renvoya sa Fregate, & voyant qu’il
n’estoit là congneu de personne il demoura
quelque temps à Palerme, où passant souventesfois devant ce lieu de plaisir, il luy advint
un jour par fortune de la veoir à une fenestre,
& elle luy, dont chacun d’eux fut fort content :
& voyant Iean que le lieu estoit un peu à
l’escart, s’estant approché le mieux qu’il peut
de Restitue, il parla à elle, & fut adverty du
moyen qu’il avoit à tenir s’il vouloit parler à
elle de plus près, puis s’en alla : apres avoir
premierement confideré la situation du lieu : &
quand il eut attendu que la nuict fut venue &
laissé passer bonne partie d’icelle, il s’en retourna
là, & ayant grimpé par des endroitz où les
piedz n’eussent peu grimper, il s’en entra -au
jardin : où il trouva une petite antenne de
Navire, qu’il appuya contre la fenestre :
comme la fille luy avoit enseigné, par où il
monta fort legerement. La jeune fille congnoissant qu’elle avoit desormais perdu son honneur,
pour garder lequel elle luy avoit par le passé
esté quelque peu sauvage, pensant qu’elle ne se
pouvoit donner à personne plus digne que
cestui-cy, & regardant qu’elle le pourroit introduire à l’emmener hors de là avecques soy, délibera de luy complaire en tout ce qu’il desiroit : &
pour ceste cause elle avoit laissé la fenestre
ouverte, afin qu’il y peust passer plus soudainement. Quand Jean l’eut doncques trouvee ouuerte, il entra tout bellement dedans, & se
coucha aupres de la jeune fille qui ne dormoit
pas : laquelle avant que de faire autre chose,
luy declara toute son intention, & le pria sur
toutes choses de la tirer de là & de l’emmener
avec soy : à laquelle Jean respondit qu’il n’y
avoit chose au monde qui tant luy pleust : &
que sans point de faute aussi tost qu’il feroit
party d’avec elle, il donneroit si bon ordre que
la premiere fois qu’il y retourneroit il l’emmeneroit. Et apres cecy s’estans embrassez avec
treigrand plaisir, ilz prindrent tel contentement
qu’amour n’en peut donner de plus grand.
Puis apres qu’ilz l’eurent reiteré plusieurs fois
s’endormirent sans s’en apperceuoir entre les
bras l’un de l’autre. Le Roy à qui ceste fille
pour la premiere fois qu’il l’avoit veuë avoit
fort pieu, se souvenant d’elle, & se trouvant
assez bien de sa personne, delibera encor qu’il
fust presque jour, d’aller demourer quelque
peu avec elle, & s’en alla secrettement avec
quelcun de ses serviteurs aux Cuves : & quand
il fut entré au logis, il fit ouvrir tout bellement
la chambre où il sçavoit que la fille couchoit,
là où estant entré avecque une grande torche
allumee devant luy, il regarda sur le lict, &
veid qu’elle & Iean estoient couchez & embrassez ensemble, dont il fut soudainement fort
courroucé, & luy monta la colere tellement
(sans sonner mot) qu’il ne s’en fallut gueres
qu’il ne les tuast tous deux d’un poignart qu’il
avoit à son costé : mais estimant que ce feroit
laschement faict, non seulement à un Roy,
ains aussi à quelque homme que ce fust de tuer
deux personnes nues & dormans, il se retint &
pensa de les faire brusler publiquement. Et
s’estant retourné devers un qui estoit avec luy,
il luy dist : Que te semble de ceste meschante
femme en qui j’avoye desia mis ma fantaisie ?
Et apres il luy demanda s’il congnoissoit point
le jeune homme, qui avoit tant eu de hardiesse
que de luy venir faire en sa maison un si grand
outrage & desplaisir. Celuy à qui le demandoit
respondit qu’il ne se souvenoit point de l’avoir
jamais veu. Le Roy quand il fut sorty de la
chambre commanda que les deux pauvres
amoureux fussent pris & liez ainsi nudz comme
ilz estoient, & que tout aussi tost qu’il seroit
jour, ilz sussent menez à Palerme, & liez à un
poteau en la grande place, les reins tournez
l’un contre l’autre, & qu’on les y tinst jusques
sur les neuf heures, afin qu’ilz fussent veuz
d’un chacun, & après qu’ilz fussent bruslez
comme ilz avoient bien merité, & cecy dict, il
s’en retourna fort courroucé à Palerme en sa
chambre. Estant donc le Roy party, plusieurs
se mirent incontinent sur ces deux pauvres
amoureux, lesquelz on n’efueilla pas seulement,
ains soudainement furent prins & liez sans aucune pitié. Ce que voyant les deux jeunes
creatures s’ilz furent dolents, s’ilz eurent peur
de mourir, s’ilz pleurerent, & s’ilz firent des
regretz, il est bien aysé à le deviner. Or suiuant
le commandement du Roy, ilz furent menez à
Palerme, & liez à un poteau en la place, &
en leur presence le bois & le feu furent preparez pour les brusler à l’heure que le Roy
avoit commandé, où soudainement accoururent
tous ceux de Palerme, & hommes & femmes
pour voir les deux pauvres amoureux. Les
hommes s’amusoient tous à regarder la fille, &
tout ainsi comme ilz la louoyent d’estre belle
par tout & bien proportionnee, les Dames ne
plus ne moins qui couroient toutes pour
regarder le jeune homme, le louerent de leur
costé d’estre beau & merveilleusement bien
faict : mais les pauvres infortunez amoureux se
tenoient les testes baissees de honte, & en plorant leur malheur, attendoient d’heure à autre
la cruelle mort du feu. Et ce pendant qu’on
les tenoit là jusques à l’heure determinee, tout
le monde bruyoit par la ville de ceste faute
qu’ilz avoient commise, tellement que le bruit
vint jusques aux oreilles de Roger Dorie 5,
homme de tresgrande valeur, & lors Admirai de
Sicile, lequel pour les voir s’en vint jusques
au lieu où ilz estoient liez, où arrivé, il regarda
premierement la fille que il trouva tresbelle :
& apres voyant le jeune homme, il le recongneut sans trop y songer, s’approchant duquel
de plus près, il luy demanda s’il n’estoit pas
lean de Procide. A qui lean (quand il eut
levé la teste & recongneu iceluy AdmiraI) respondit. l’ay bien esté autre fois celuy que
vous dictes, mais je suis pour ne l’estre plus :
Lors l’Admiral luy demanda quelle fortune
l’avoit conduit à cela. A qui Iean respondit :
Amour & la fureur du Roy. L’Admirai se fit conter le cas plus au long, & ayant le tout entendu
de luy comme le faict avoit esté, & s’en voulant aller, lean le rappella & luy dist : Pour
Dieu Monsieur impetrez moy (s’il est possible)
une seule grace de celuy qui me faict estre
ainsi. L’Admiral luy demanda. Et quelle ? A
qui Iean dist : le voy que je dois mourir bien
tost : je voudrois bien de grace que tout ainsi
comme je suis avec ceste jeune fille (que j’ay
plus aymee que ma propre vie & elle moy) les
reins tournez aux siens, & les siens aux
miens, que nous eussions les visages tournez
l’un devers l’autre, afin que quand ce viendra
que je mourray je puisse en voyant son visage
m’en aller plus consolé, L’Admiral en riant luy
dist, le feray volontiers de sorte que tu la
verras encores, tant que paraventure il t’en
saschera. Et quand il fut party d’avec luy il
commanda à ceux qui avoient la charge de
faire ceste execution que sans avoir autre commandement du Roy, ilz ne passassent plus outre
que ce qui estoit faict, & sans arrester en place
s’en alla vers le Roy : auquel (combien qu’il le
vist courroucé) il ne laissa pourtant de luy dire
son advis, & luy dist : Sire en quoy t’ont
offensé ces deux jeunes gens que tu as commandé d’estre bruslez là bas en la place ? Le
Roy le luy dist. A quoy l’Admirai fuyuant son
propos respondit. Certes la faute qu’ilz ont
commise le merite bien : mais non pas de toy,
& qu’il soit vray, tout ainsi que les fautes
meritent punition : aussi les benefices meritent
recompense, outre la grace & la misericorde.
Cognois tu bien qui sont ceux-là que tu veux
qu’on brusle ? le Roy respondit que non. Et je
veux dist l’Admirai que tu les congnoisses,
afin que tu voyes combien tu te laisses conduire
indiscrettement par les impetuofitez de ta
collere. Le icune homme est filz de Landolfe
de Procide, propre frere de Messire Jean de
Procide, par le moyen duquel tu és Roy &
Seigneur de ce Royaume. La fille est fille de
Marin Bolgare, la puissance duquel est cause
aujourd’huy que ta maiesté ne soit chassee
d’Ysquie : ceux-cy outre cela sont jeunes, qui
se sont longuement aymez ensemble : & contraintz d’amour, non pas pour vouloir faire
desplaisir à ta maiesté, ont faict ce peché, si
peché Ion doit appeller ce que sont les jeunes
gens par amour, pourquoy doncques les veux
tu faire mourir, là où avec grandz biens & presens tu les deurois honorer ? Le Roy oyant
cecy, & se tenant pour asseuré que l’Admirai
luy disoit verité, n’ordonna pas seulement qu’on
ne passast point outre, mais aussi eut regret de
ce qu’il avoit faict. Au moyen dequoy il enuoya incontinent dire qu’ilz fussent desliez du
poteau, & emmenez devant luy, ce qui fut fait.
Et ayant congneu entierement leurs qualitez,
il advisa qu’il falloit recompenser l’injure à
eux faicte par honneur & presens : parquoy les
ayans faict vestir honnorablement, & sçachans
qu’ilz estoient tous deux d’une mesme volonté,
les fit marier ensemble, puis leur donna des
dons magnifiques, & les envoya trescontens à
leur maison, où estans receuz avec tresgrande
chere, ilz vesquirent apres longuement ensemble
en joye & plaisir.

NOUVELLE SEPTIESME.
 
Pour signifier les divers travaux & perilleux
accidens causez par ces deux tant puissans
Seigneurs Amour & Fortune Tirans de la
vie humaine,
 

Théodore devenu amoureux de Violante fille de
messire Emeri son maistre, l’engrossa, dont il
fut condamné à estre pendu & estranglé, &
ainsi qu’on le menoit souettant jusques au gibet, il fut recongneur par son pere. Parquoy il
fut deslié, & espousa s’amye.

ES Dames qui estoient toutes en
craincte d’entendre que les deux
pauvres amoureux eussent esté
bruslez, oyans qu’ilz estoient eschappez, louerent Dieu & s’en refjouyrent toutes : puis quand la Royne eut veu
que la nouvelle elloit achevee, elle enchargea
à Ma-dame Laurette de dire la fuyuante, laquelle se print à dire soyeusement :
Mes belles Dames, au temps que le bon Roy
Guillaume regnoit en Sicile, il y avoit audict
Royaume un jeune gentilhomme nommé Messire Emeri, Abbé de Trappani, lequel (entre les
autres biens de ce monde que Dieu luy avoit
donnez) estoit fort bien garny d’enfans, parquoy
ayant besoing de serviteurs, & venans du pays
de Leuant, certaines galleres de courfaires Geneuois qui avoient en costoyant l’Armenie prins
plusieurs petitz enfans, il en acheta quelques
uns, pensans qu’ilz fussent Turcz, entre lesquelz
(combien que tous les autres ressemblassent bergers) il y en avoit un qui sembloit estre plus
gentil, & de meilleur regard que nul des autres,
qui se nommoit Theodore : lequel devenant
grand (encor qu’il fust traicté comme fers) fut
neantmoins eslevé &. nourry avec les enfans,
de Messire Emeri, & tenant plus de son naturel, que de l’accident, commença à estre bien
conditionné, & de bonne grace de forte qu’il
pleut tant à Messire Emeri qu’il le fit libre,
& croyant à la verité qu’il fust Turc, il le fit
baptiser, & le nomma Pierre : puis le fit superintendant de ses affaires, se fiant beaucoup
en luy. Or ainsi que les enfans de Messire
Emeri creurent, aussi creut une sienne fille nommee Violante, belle & delicate ? laquelle demourant trop à estre mariee par son pere, devint
par fortune amoureuse de Pierre. Et combien
qu’elle l’aymast, & tint grand conte de toutes
ses façons de faire : si avoit elle toutesfois honte
de luy declarer : mais amour la releva de ceste
peine : par ce que Pierre l’ayant plusieurs fois
espiee secrettement, en estoit devenu tellement
amoureux qu’il ne sentoit jamais aucun bien :
sinon quand il la voyoit : toutes fois il craignoit
fort que quelqu’un s’en aperceust, pensant faire
en cecy, moins que bien : dont la fille qui le
voyoit volontiers s’apperceut bien & pour luy
donner plus de seureté, elle monstroit qu’elle
en estoit (comme il estoit vray) trescontente. Et
demourerent tous deux long temps en ces termes, sans s’oser dire aucune chose l’un à l’autre,
combien que chacun le desirast grandement :
mais ce pendant qu’ilz se consommoient ainsi
egallement en l’amoureuse flamme, fortune
(comme si elle eust voulu ce qui advint) leur
trouva la voye de chasser la peur qui les empeschoit. Qui fut que Messire Emeri avoit à une
demie lieuë hors la ville de Trappani un fort
beau lieu, auquel sa femme avec sa fille & quelques autres femmes & amis avoient souventesfois accoustumé d’aller par maniere de passetemps : où ayant un jour ceste Dame mené
Pierre avec elle, & y fejournant, il advint
(comme nous voyons quelquesfois advenir en
Esté) que le ciel se couvrit soudainement tout
de nuees : au moyen dequoy la Dame & sa
compagnie (afin que le mauvais temps ne les
print là) se meirent en chemin pour retourner
à Trappani, & s’en alloient le plus viste qu’ilz
pouvoicnt : mais Pierre qui estoit jeune, & pareillement Violante, cheminoient beaucoup plus
fort, que ne faisoient sa mere ne sa compagnie :
non moins paradventure poussez d’amour que
de la peur du temps : & ayant desia tant deuancé la mere & les autres : qu’on les avoit
presque perdus de veuë, il advint qu’après plusieurs tonnerres, soudainement commença à venir une grosse gresle & espesse, qui contreignit
la mere & sa compagnie de se retirer chez un
Paisan, Pierre & la fille n’ayant point d’autre
refuge, entrerent en une vieille masure presque
toute tombee, où personne ne demouroit, & en
icelle souz un peu de couverture (qui y estoit
encor demouree) se ferrent tous deux : les con
traignant la faute de couverture de se toucher,
& ferrer pres l’un de l’autre : lequel touchement
fut occasion de reasseurer un peu leurs cœurs
& descouvrir les amoureux desirs. Et lors Pierre
commença le premier à dire : Pleust à Dieu
qu’il ne cessast jamais de gresler, & que je deusse
tousjours estre comme je suis. Et la fille dist :
Certes je le voudroy bien. Et de ces parolles :
ilz vindrent à s’entreprendre par la main & à
se la ferrer l’un à l’autre : & de cecy à s’cmbrasser : & puis à baiser, tousjours greslant, & afin
que je ne voyse racontant tout par le menu, le
temps ne se haussa jusques à ce qu’ilz eurent
esprouvé les dernieres fruitions d’amour : & donné
ordre pour receuoir à l’advenir secrettement
plaisir l’un de l’autre. Le mauvais temps cessa
& en entrant en la ville qui estoit fort prochaine de là, ilz attendirent la mere & s’en retournerent avec elle à la maison, là où quelquefois avec fage moyen & secret, ilz se rencontrerent prenant grande recreation ensemble,
& tellement alla la besongne que la fille devint
grosse qui fut à l’un & à l’autre merveilleusement
desplaisant : au moyen dequoy elle usa de tous
les remedes possibles pour desgrosser : mais elle
n’en sceut venir à bout. Pour laquelle chose
Pierre craignant d’en perdre la vie, delibera de
s’enfuyr & luy dist : Ce qu’oyant la fille elle luy
respondit : Sans point de faute si tu t’en vas je
me tueray. A qui Pierre qui moult l’aymoit,
dist : Comment veux tu mamie, que je demeure
icy ? Ta grossesse descouvrira nostre faute : il te
fera pardonné legerement : mais moy miserable,
seray celuy à qui il faudra porter la peine de
ton peché & du mien. A qui la fille dist : Pierre,
mon peché se faura bien : mais du tien asseure
toy (si tu ne le dis) qu’il ne se faura jamais,
Pierre luy dist : Puis que tu le me promets
ainsi, je demoureray : mais pense bien de me tenir
ta promesse. La fille qui avoit celé sa grossesse
tant qu’elle avoit peu, voyant que son ventre
croissoit si fort qu’elle ne le pouvoit plus cacher, se descouvrit un jour à sa mere en plourant tresamerement : & la suppliant de la vouloir
fauver. La mere dolente outre mesure luy dist
mille injures, & voulut sçavoir comment cecy
s’estoit fait. La fille (afin que Pierre ne receust
point de mal) forgea une sienne mensonge tout
au contraire de la verité que la mere creut. Et
pour celer la faute de sa fille, elle l’envoya en
une maison qu’ilz avoient aux champs. Et là
quand le terme d’accoucher fut venu, la fille
criant (comme les femmes sont) & ne pensant
la mere que messire Emeri (qui n’avoit quasi
jamais accoustumé de passer par là) y deust venir : il avint qu’ainsi qu’il revenoit de voler,
& qu’il passoit au long de la chambre où la fille
crioit, il entra soudainement dedans, s’esmerveilesmerueillant de l’ouïr ainsi crier : & demanda qu’estoit
cela. La mere voyant son mary ainsi survenu, se
leva toute dolente, & luy conta ce qui estoit
avenu à leur fille : mais luy (moins prompt à
croire que la mere n’avoit esté) dist qu’il n’estoit
pas possible que la fille ne sceust de qui elle
estoit enceincte & par-ainsi il vouloit sçavoir la
verité disant laquelle elle pourroit acquerir sa
grace, autrement qu’elle fist son conte de mourir sans aucune misericorde. La mere se parforça
tant qu’elle peut que son mary fust content de
ce qu’elle luy avoit dit : mais tout cela n’y feruoit de rien : il vint en fureur l’espee au poing
sur sa fille (laquelle ce pendant que la mere
l’avoit entretenu en parolles avoit enfanté un
filz) & luy dist : Ou tu declareras qui est pere,
de cest enfant, ou tu mourras, tout à ceste
heure. La fille craignant la mort, rompit la
promesse qu’elle avoit faite à Pierre, & luy defcouvrit le tout. Ce qu’oyant le chevalier, il devindeuint si desesperement courroucé qu’à peine se
sceut il retenir qu’il ne la tuast. Mais apres
qu’il eut dit ce que la colere luy faisoit dire, il
remonta à cheval, & s’en vint à Trappani :
& ayant conté toute l’injure que Pierre luy
avoit faite à un messire Conrard qui estoit Capitaine pour le Roy en la ville, soudainement
il fit prendre Pierre, avant qu’il s’en doutait,
& luy feit donner sur l’heure la question lequel
confessa tout ce qui avoit esté fait. Et estant
quelques jours après condemné par le Capitaine
d’estre souetté par la ville, & apres pendu & eftranglé par la gorge : Messire Emeri (afin qu’il
ostast de ce monde en une mesme heure, les
deux pauvres amoureux & leur enfant) n’ayant
encor appaisé son courroux pour avoir conduict
le pauvre Pierre à devoir receuoir mort, mit
du venin en une couppe avec du vin, & le
bailla à un sien serviteur fort familier & une
espee toute nue avec cela & luy dist : Va t’en
avec ces deux choses devers Violante & luy dy
de ma part qu’elle choysisse tout à ceste heure,
l’une de ces deux mortz : ou de venin, ou de
glaiue : sinon que je la feray mourir toute vifue
en la presence de tout le monde, comme elle
la merité : & quand tu auras fait cecy, tu prendras le fils qu’elle a ’fait n’agueres, & en donneras de la teste contre la muraille, puis le
donneras à manger aux chiens. Quand le pere
eut donné ceste cruelle sentence contre sa fille
& son neueu, le serviteur plus prompt à faire
mal que bien, s’en alla au lieu où estoit la fille.
Pierre condamné, comme vous avez ouy, estoit
mené souettant au gibet, si passa comme il pleut
à ceux qui guidoient la justice devant une
hostelerie, où estoient lors trois grands personnages d’Armenie, que le Roy de ce pays là enuoyoit ambassadeurs à Rome devers le Pape,
pour negocier de plusieurs grans affaires : à
cause d’un passage qui se devoit faire : & estans
illec descendus, pour se refreschir & reposer
quelques jours, & grandement honnorez de
tous les gentilzhommes de Trappani, & mesmement de messire Emeri, ces Ambassadeurs
oyans passer ceux qui menoient Pierre, vindrent à la fenestre pour le veoir. Pierre estoit
tout nud, de la ceinture en haut, avec les
mains liees par derriere, lequel estant regardé
par l’un d’eux qui estoit homme d’aage & de
grande autorité, nommé Phinee, il luy veit
une grande tache rouge en l’estomach, non
point paincte, mais naturellement empraincte
en la peau, comme vous diriez que sont celles
que les femmes nomment icy rozes : laquelle
apperceuë, il se va soudainement souvenir d’un
sien filz qui luy avoit esté prins, quinze ans y
avoit, sur la marine de la Iazze par les courfaires : dont depuis il n’avoit jamais sceu avoir
nouvelles : & considerant l’aage du pauvre
malheureux qu’on souettoit, il avisa que si son
filz estoit vivant qu’il seroit de l’aage que
cestui-là luy sembloit estre : parquoy voyant ce
seing, il commença à souspçonner si c’estoit
point son filz : pensant que si ce l’estoit qu’il
se devroit encor souvenir de son nom, & de
celuy de son pere, & de la langue Armenienne :
Parquoy quand il fut pres de luy, il l’appelle :
0 Theodore : oyant laquelle voix Pierre, il
leva incontinent la teste, & Phinee en parlant
Armenien, luy dist : D’où és tu ? de qui és tu
filz ? les sergens qui le menoient s’arresterent
pour la reverence de l’embaffadeur, tellement
que Pierre luy respondit : le suis d’Armenie filz
d’un qui se nommoit Phinee & ay esté transporté icy par je ne sçay quelles gens. Ce
qu’oyant Phinee, il congneut certainement que
c’estoit le filz qu’il avoit perdu : parquoy en
plourant il descendit en bas avec ses compagnons : & le courut embrasser parmy tous les
sergens : & luy ayant jetté sur le dos un riche
manteau qu’il portoit, pria celuy qui le menoit
deffaire, d’attendre tant qu’il eust le commandement de. le ramener, Cestuy-là respondit
qu’il l’attendroit volontiers. Or avoit desia sceu
Phinee l’occasion pour laquelle on menoit
pendre cestui-cy par le bruit qui en avoit
couru par tout, parquoy soudainement avec ses
compagnons & leur famille, il s’en alla devers
messire Çonrard, & luy dist : Monficur, celuy
que vous envoyez faire mourir comme esclave,
est libre, & mon filz, & est tout prest de prendre
à femme celle qu’on dit qu’il a despucelee : &
par ainsi plaise vous de faire surseoir l’execution jusques à ce qu’on ait sceu si elle le veut
pour mary, affin qu’il ne soit trouvé (si elle en
est contente) que vous ayez fait contre la loy.
Messire Conrard oyant que cestui-cy estoit filz
de cest ambassadeur s’esmerveilla : & ayant
aucunement honte de la faute de fortune
confessa que ce que disoit Phinee estoit vray :
si le feit retourner incontinent à la maison : &
envoya soudainement querir Messire Emeri, &
luy conta tout cecy. Messire Emeri qui croyoit
que sa fille & le petit filz fussent desia morts,
fut le plus dolent du monde, de ce qu’il avoit
fait, congnoissant bien que si elle n’estoit
morte, que tout se pourroit fort bien rabiller :
parquoy il envoya tout courant là où estoit sa
fille, afin que si on n’avoit fait son commandement qu’on ne le fist point, celuy qui y courut
trouva le serviteur que Messire Emeri avoit
envoyé, lequel ayant le glaiue & la poison mis
devant la fille : par ce qu’elle ne se despeschoit
de prendre l’un où l’autre luy disoit injures, &
la vouloit contraindre d’en prendre l’un : mais
quand il ouyt le commandement de son seigneur il la laissa : & s’en retourna vers luy, &
luy dist comme le cas estoit. Messire Emeri
trescontent de cela, s’en alla devers l’ambassadeur Phinee, & en plourant s’excusa le mieux
qu’il sceut de ce qui estoit interuenu, luy en
demanda pardon : & l’asseurant que là où Theodore voudroit prendre à femme sa fille, il
estoit trescontent de la luy donner. Phinee
receut volontiers ses excuses, & respondit : le
vueil & entend que mon filz prenne vostre fille
& où il ne la voudroit je consent que la sentence donnee contre luy, soit executee. Estant
doncques Phinee & Messire Emeri d’accord, ilz
vont trouver Theodore au lieu où il estoit
encor tout poureux de la mort, & joyeux d’avoir
trouvé son pere : & luy demanderent sa volonté
sur ceste chose. Theodore oyant que Violante
seroit sa femme, s’il vouloit : sa joye fut si
grande qu’il luy sembla fauter d’enfer en paradis : & dist qu’il reputeroit cecy à une tresgrande grace, là où chacun en seroit content.
On envoya pareillement à la fille pour scavoir
son vouloir : laquelle oyant ce qui estoit avenu
de Theodore, & ce qui en devoit avenir, au
lieu de ce qu’elle estoit n’agueres plus dolente
que creature du monde en attendant la mort :
un long temps apres adjoustant elle aucunement soy aux parolles qu’on luy disoit, se refjouit un peu : & respondit que si elle pouvoit
obtenir son desir en cecy, il ne luy sauroit avenir chose dont elle fust si contente que d’estre
femme de Theodore : mais toutesfois elle feroit ce que luy commanderoit son pere. Ainsi
doncques quand on eut fait par accord espouser la fille, il se feit une tresgrande feste avec
tresgrand contentement de tous les citoyens.
La jeune mariee se confortant & faisant nourrir son petit filz, revint dedans peu de temps
apres plus belle que jamais. Et quand elle fut
levee de ses couches, & qu’on eut attendu que
Phinee fut retourné de Rome, elle luy fit la
reverence comme il appartenoit à un pere, & luy
fort content d’avoir une si belle & honneste
jeune fille, ayant fait faire les nopces avec
tresgrande chere & festins la receut pour fille
& depuis tousjours pour telle la tint, & quelques jours apres ilz monterent, luy son filz, sa
belle fille, & son petit neueu sur une gallere &
les emmena avec soy à la Iazze1, où les deux
amans demourerent tant qu’ilz vesquirent en
paix & en repos.

NOUVELLE HUICTIESME
 
Denotant qu’amour fait P homme non seulement
prodigue, mais encor ennemy de soymesme, &
que souventesfois l’aventure apporte tel effect que
l’esprit humain ne pourroit faire le semblable.
 

Anaslaise des Honnestes en aymant une fille des
Traversaires de spendit grandement de son bien,
sans toutesjois estre aymé, & à la priere de ses
parens s’en alla à un sien lieu aux champs,
nommé Quiassi : où il veit chasser par un cheualie r, une jeune fille qu’il tuoit : & puis la faisoit
devorer aux chiens Si inuita ledit Anastaise
ses par ens, & ceux de celle qu’il aymoit, pour
venir disner avec luy, ausquels il feit pareillement voir despecer ceste jeune fille parquoy
craignant celle qu’il aymoit qu’vu tel in onnenient luy advint, elle print Anastaise pour mary.

VSSI tost que ma-Dame Laurette
se teut, Ma-Dame l’hihilomene, par
commandement de la Royne commença, & dist Mes amyables Dames, tout ainsi comme la pitié est
fort louee en vous, pareillement la cruauté est
rigoureusement vengee par la justice divine :
ce que vous voulant faire cognoistre, & afin
que je vous donne matiere de la deschasser entierement de vous, je suis contente vous dire
une nouvelle, non moins pleine de compassion
que delectable.
Il y a eu autresois à Ravenne, ville tresancienne de la Romaine, grand nombre de gentilhommes, entre lesquelz y eut un jeune
homme nommé Anastaise des Honnestes : lequel par la mort de son pere & d’un sien oncle
demoura riche sans fin : & cstant à marier il
devint amoureux (comme sont jeunes gens)
d’une jeune fille de messire Paule Traversaire,
de trop plus noble & ancienne maison qu’il
n’estoit, prenant esperance de faire tant par
ses moyens & travaux, qu’elle l’aymeroit, lesquelz encores qu’ilz fussent grans honnestes &
louables, non seulement ne luy servoient de
rien, ains sembloit qu’ilz luy nuysoient, tant
elle se monstroit cruelle, dure, & sauvage enuers luy : elle estant paraventure pour sa singuliere beauté ou noblesse si fiere & desdaigseuse, que luy ne chose qu’il desirast, ne luy
estoit agreable. Ce qu’Anastaise supportoit mal
aysément, tant qu’il luy vint plusieurs fois volonté (apres avoir souffert beaucoup d’ennuy)
de se tuer : toutesfois il s’en abstint : deliberant maintesfois en son entendement, de la
laisser du tout ou de la hayr, si possible luy
estoit, comme elle le haissoit, mais il se trauailloit en vain : car il sembloit que tant plus
l’esperance diminuoit, & plus son amour multiplioit. Perseuerant doncques Anastaise en
son amour, & en ses despenses desmesurees, il
sembla à aucuns de ses parens & amis qu’il
consommoit & sa personne & son bien, au
moyen de quoy ilz luy conseillerent beaucoup
de fois qu’il s’en devoit aller hors de Rauenne :
& demourer en quelque autre lieu pour un
temps : par ce que le faisant ainsi, son amour,
& pareillement ses despenses diminueraient.
Anastaise fut un long temps sans tenir conte
de ce qu’on luy conseilloit : mais à la fin estant
si fort pressé d’eux & ne pouvant plus dire de
non, il dist qu’il le feroit. Parquoy ayant fait
faire de grans preparatiss comme s’il eust voulu
aller en France ou en Espagne, ou en quelque
autre loingtain pays, il monta à cheval, & sortit accompagné de plusieurs siens amis hors de
Rauenne, & s’en alla à un lieu pres la ville,
paradventure une lieuë & demie qui se nommoit Quiaffi, où ayant fait apporter des pavil-Ions & tapisseries, il dist à ceux qui l’avoient
accompagné qu’il vouloit demourer là, & qu’ilz
s’en retournassent à Rauenne. S’estant donc
arresté Anastaise en ce lieu, il commença à faire
la plus trivmphante & magnifique vie qui fut
jamais faite, invitant aujourd’huy les uns & demain les autres à disner & à souper comme il
avoit accoustumé. Or advint qu’un vendredy
quasi sur le commencement de May, qu’il faisoit un tresbeau temps, luy rememorant en son
entendement la cruauté de s’amie, il commanda
à tous ses serviteurs qu’ilz le laissassent tout
seul pour resuer plus à son ayse, & s’en allant
ainsi pas à pas, il se trans porta en refuant jusques à la Pinniere. Et estant lors plus de dix
heures, & luy entré dedans la Pinniere, enuiron un cart de lieuë, ne se souvenant de disner, ne d’autre chose, il luy fut soudainement
avis qu’il oyoit une voix de femme qui faisoit
de tresgrandes plaintes, qui luy fit rompre le
doux penser où il estoit, & haussa la teste
pour veoir que c’estoit, & voyant qu’il estoit
en icelle Pinniere fut fort esbahi : puis regardant devant soy, il vit venir par un petit bois
fort espais d’arbrisseaux & de buissons une tresbelle jeune fille courant à luy, nuë, descheuelee, & toute esgratignee des branches & buissons, plorant, & criant mercy tant qu’elle pouvoit, la suyuant à ses costez deux mastins
grans & fiers, lesquelz en courant tressors apres
elle, la mordoient plusieurs fois cruellement,
par où ilz l’ataignoient : au derriere d’elle, il
veit aussi venir sur un coursier noir, un cheualier brun, fort courroucé à son visage, tenant
un estoc au poing la menaffant avec parolles vilaines & espouventables de la tuer. Ceste
chose luy mit tout en un instant admiration &
estonnement en l’entendement, &. à la fin compassion de la mal fortunee femme, de laquelle
com passion nasquis le desir de la delivrer s’il
pouvoit, d’une telle mort & engoisse : mais se
trouvant sans armes courut prendre une branche d’arbre au lieu d’un baston & commença
à se mettre au devant des chiens, & contre le
chevalier : mais le chevalier qui vit cecy, luy
cria de loin : Anastaise ne t’en empesche point,
laisse faire aux chiens & à moy la punition
que ceste meschante femme a meritee : & disant ainsi, les chiens la prindrent par les flans
& l’arresterent : puis le chevalier y arriva qui
descendit de cheval. Auquel Anastaise (apres
qu’il se fut approché) dist : le ne say qui tu és
qui me cognois ainsi mais je te vueil bien
dire que c’est une grande lascheté à un cheualier armé, de vouloir tuer une femme toute
nuë, & luy mettre ainsi les chiens aux costez
comme si elle estoit une beste sauvage, en
bonne soy je la defendray tant que je pourray. Le chevalier luy dist lors : Anastaise j’ay
esté de la mesme ville dont tu és : & me souuient que tu estois encor petit garçon, quand
je (qui fuz nommé messire Gui des Anastaises)
estois trop plus amoureux de ceste-cy que tu
n’es maintenant de celle des Traversaires, &
pour sa fierté & cruauté mon malheur fut tel,
que je me tuay un jour comme desesperé avec
cest estoc que tu me vois au poing, & suis damné és peines éternelles : ceste cy qui fut soyeuse
desmesurément de ma mort, ne demoura gueres de temps apres qu’elle ne mourust, & pour
le peché de sa cruauté, & du plaisir qu’elle
avoit eu de mes tourmens, ne s’en repentant
point (comme celle qui croyoit avoir plus merité que failly en cecy) fut pareillement &
damnee en enfer, là où quand elle descendit, il
nous fut donné pour commune peine, c’est à
savoir à elle de fuir devant moy, & à moy (qui
tant l’ay aymee par le passé) de la suyure
comme mortelle ennemie, & non point comme
femme aymee, & toutes les fois que je l’atain,
je la tue de cest estoc, dont je me tuay : &
l’ouvre par les rains, & arrache hors de son
corps ce cœur dur & froit, dedans lequel ne
peurent jamais entrer n’amour ne pitié, avec
ses autres entrailles comme tu verras à ceste
heure, & les donne à manger à ces chiens :
après elle ne demeure gueres d’espace qu’elle
(comme il plaist à la justice de la puissance
divine) se releve comme si elle n’avoit esté
morte, & recommence la douloureuse suite, &
moy & les chiens à la suyure, & avient que
tous les vendredis enuiron cest’heure, je l’atain
icy, où je la desmembre comme tu verras, & ne
pense pas que les autres jours nous nous reposions, car je la trouve en d’autres lieux, esquelz
elle a cruellement pensé ou fait quelque chose
contre moy : & moy estant devenu d’amy son
ennemy comme tu vois, il me convient la fuyure en ceste maniere, autant d’ans comme elle
a esté cruelle de mois envers moy : laisse moy
donc executer la volonté de la divine justice,
il ne te mesle point d’y vouloir mettre empefchement : car tu ne pourrois. Anastaise oyant
ces parolles devenu tout timide, & n’ayant
quasi poil sur luy qui ne dressast, se reculant
arriere & regardant la miserable jeune fille,
commença à attendre tout paoureux, ce que
feroit le chevalier, lequel quand il eut achevé
son parler courut fus comme un chien enragé
l’estoc au poing, à ceste jeune femme, laquelle
estant à genoux, & tenuë bien fort des deux
mastins luy crioit mercy, à laquelle il donna
de toute sa force par le milieu de l’estomach,
& la perça de part en part, & tout aussitost
que la fille eut rcceu ce coup, elle tomba sur
le visage, tousjours plorant & criant, & le cheualier ayant pris un couteau l’ouvrit par les
reins, & en tira le cœur, & tout ce qui est autour, qu’il jetta aux mastins : lesquelz comme fort affamez incontinent le mangerent :
& bien tost après la jeune fille (comme s’il
n’avoit rien esté de tout cecy) soudainement se
leva debout, & commença à fuir vers la marine, & les chiens apres elle qui tousjours la dessiroient, & le chevalier quand il fut remonté à
cheval, & qu’il eut reprins son estoc, recommença à la suyure tellement qu’en peu d’heure
ilz s’esloignerent de forte qu’Anastaise les perdit
de veuë. Lequel ayant veu ces choses fut
grand piece en autant de peur que de compassion. Et quelque temps apres il luy vint en
l’entendement que ceste chose luy pourroit
beaucoup servir : puis qu’elle avenoit tous les
vendredis. Parquoy ayant remarqué le lieu s’en
retourna vers ses gens, & apres quand il luy
sembla bon, il envoya querir à Rauenne plusieurs de ses parcns & amis, & leur dist : Vous
m’avez long temps importuné que je discontinuasse de plus aimer ceste mienne ennemie, &
que je mille fin à la grande despence que je faisois, ce que suis tout prest de faire : pourueu
que vous me impetriez une grace, qui est que
vendredy prochain messire Paule Traversaire
avec sa femme & sa fille & toutes les autres
femmes leurs parentes, & celles qu’il vous
plaira qui y soient, viennent disner icy avecques moy, & pourquoy je desire cecy, vous le
verrez lors. Il sembla à ceux cy que cela estoit
bien aisé à faire. Parquoy quand ilz furent retournez à Rauenne, & qu’il fut temps, ilz inuiterent ceux que vouloit Anastaise. Et combien
qu’il y eust de la difficulté, de pouvoir mener
la fille qu’Anastaise aymoit, toutesfois elle y
alla avec les autres femmes. Anastaise fit apprester à disner magnifiquement, & fit dresser
des tables souz ces pins, à l’entour desquelz il
avoit veu ainsi dessirer & mettre en piece la
cruelle dame. Et ayant fait asseoir les hommes
& les femmes à table, il ordonna si bien son
fait, que la jeune fille qu’il aymoit, fut assise
justement vis à vis du lieu où le cas devoit
advenir. Estans doncques venuz sur la fin
du disner, chacun commença à ouir le bruit
desesperé de la pauvre femme chassee, de
quoy ilz s’esmerveillerent tous bien fort, &
demandant que c’estoit, & personne ne le
fachant dire, ilz se leverent tous debout, &
regardans que ce pouvoit estre, ilz virent la
dolente jeune femme avec le chevalier, & les
chiens qui incontinent pres furent là parmy
eux. Le bruit fut fait grand contre les chiens
& contre le chevalier, & plusieurs s’avancerent
pour ayder à la jeune femme : mais le cheualier parlant à eux comme il avoit fait à Anaftaise, non seulement les fit reculer arriere, ains
les estonna tous & les remplit d’admiration &
faisant ce qu’il avoit fait l’autre vendredy, autant de femmes qu’il y avoit (dont plusieurs
estoient parentes de la miserable femme, & du
chevalier, & qui se souvenoient de l’amour &
de la mort de luy) plorerent toutes aussi chaudement comme si elles eussent veu faire cela à
elles mesmes. Ceste chose finie ( & apres que
la pauvre femme & le chevalier s’en furent allez
leur chemin) tous ceux qui avoient veu ce mystere entrerent en plusieurs & diverses opinions :
mais entre les autres qui furent plus espouventez, ce fut la cruelle jeune fille qu’Anastaise
aymoit : laquelle avoit veu & entendu par le
menu tout l’affaire, & cogneut que toutes ces
choses touchoient à elle, plus qu’à nulle autre
personne qui y fust, se souvenant de sa cruauté
dont elle avoit tousjours usé envers Anastaise,
tant que desia il luy estoit avis qu’elle fuyoit
devant luy tout courroucé, & qu’elle avoit les
matins à ses flancs : tellement que la peur qui
luy vint de cecy fut si grande, qu’à fin que telle
chose ne luy avint, elle ne se vit jamais de loisir (combien que elle eust tout celle nuict pour
y penser) qu’ayant converty la haine en amour,
elle n’envoyast secrettement une sienne fidelle
chambriere à Anastaise pour le prier de sa part
de la venir veoir : pource qu’elle estoit toute
deliberee de faire tout ce qu’il luy plairoit. A
laquelle Anastaise fit response, que cecy luy
estoit fort agreable : mais s’il luy plaisoit, il ne
vouloit receuoir plaisir d’elle sinon avec son
honneur : c’est à sçavoir la prenant pour femme.
La fille qui bien sçavoit qu’il n’avoit tenu sinon
à elle qu’elle n’avoit elle femme d’Anastaise,
luy fit responce qu’il luy plaisoit tresuolontiers.
Parquoy estant elle mesme messagere envers
ses pere & mere leur dist, qu’elle estoit contente d’espouser Anastaise : dont ilz furent trescontens. Et le dimenche ensuyuant Anastaise
l’ayant espousee & fait ses noces vesquit depuis
longs temps en grand contentement avec elle.
Ceste peur ne fut seulement occasion de ce
bien : ains elle fut cause que toutes les femmes
de Rauenne, en devindrent si paoureufes
quelles ont tousjours esté depuis plus complaisantes aux prieres des hommes qu’elles n’avoient
esté au paravant.
 
NOUVELLE NEUFVIESME
 
Sous laquelle se demonstre la courtoisie d’un uray
amant, & la magnanimité d’une vaillante
Dame.
 

Federic des Alberigui amour reux d’une femme
de laquelle il n’estoit point aymé despendit tout
finbien en gentillesses esses & & honnestetez, se consommant entierement : tellement qu’il ne luy
demeura qu’un faucon : & n’ayant autre
chose pour donner à disner à s’amie qui le vint
veoir il le feit ristir : dont elle fachant ceste
honnesteté, changea d’opinion, & le print à
mary, le faisant riche homme.

 
[image: ]
A-DAME Philomene avoit mis fin
à son parler, quand la Royne
voyant que c’estoit à elle (a cause
du privilege reserué à Dioneo) dist
avec un visage riant. C’est à ceste
heure à moy, de faire mon conte, & je le feray
volontiers : en vous contant mes cheres dames
une nouvelle semblable en partie à la precedente, non seulement pour vous faire cognoistre
combien voz courtoisies ont de pouvoir envers
ceux qui ont le cœur gentil : mais aussi à fin
que vous appreniez : d’estre de vous mesmes
liberales où il apartient des recompenses que
vous devez, sans que les distributions s’en
facent tousjours par fortune laquelle les donne,
non pas avec discretion, mais le plus souvent
sans consideration au premier qui se présente.
Vous devez donques savoir que Coppe de
Bourguefe Dominique, qui fut en nostre cité,
& paraventure est encores homme de grande
reverende autorité en nostre temps, & digne
d’eternelle memoire plus certes par ses vertus
& louables conditions, que par la noblesse de
ses predecesseurs, estant desia sur ses vieux
jours, prenoit plaisir de deviser plusieurs fois
des choses passees avec ses voisins & autres
choses qu’il favoit le mieux faire, par meilleur
ordre, avec plus grande memoire, & plus beau
langage, que nul autre qu’on ait veu. Si avoit
acoustumé de conter entre ses autres belles
choses, qu’il y eut autresfois à Florence un
jeune gentil-homme nommé Federic, filz de
messire Philippes Alberigui, prisé & estimé en
faits d’armes & de gentillesse par dessus tout
autre jeune gentilhomme de Thoscane : lequel
Federic (comme le plus souvent avient des
gcntilzhommes) devint amoureux d’une gentilfemme nommee ma-dame Ieanne, tenuë en
son temps des plus belles & gracieuses qui fussent dans Florence. Pour laquelle & afin qu’il
peust acquerir son amitié, il faisoit festins,
joustes tournois, & tous autres faits d’armes, &
outre ce de grands presents, & despendoit son
bien, sans rien espargner : mais elle non moins
honneste que belle, ne se soucioit aucunement
de toutes ces choses qu’il faisoit pour elle, &
encores moins de luy qui les faisoit. Despendant
doncques Federic beaucoup plus que sa puissance ne portoit, & n’aquerant rien, ses facultcz
(comme il avient aisément) diminuoient de
forte, qu’il en devint si pauvre qu’il ne luy
demeura sinon une pauvre petite metairie, du
revenu de laquelle il vivoit escharcement,
ayant encores avec tout cela un faucon des
meilleurs du monde. Parquoy aymant plus que
jamais ceste dame, & voyant qu’il ne pouvoit
plus vivre en la ville comme il desiroit, s’en
alla demeurer aux champs, là où estoit sa
pauvre metairie & volant là quand il pouvoit,
en fuportant patiemment sa pauvreté sans
requerir personne. Auint un jour qu’estant ainsi
devenu à l’extremité, le mary de ma-dame
Ieanne fut malade, & se voyant prochain de la
mort fit son testament par lequel il laissa un
sien filz desia grandet, heritier de tous ses biens
& richesses qui estoient grandes, & apres luy,
s’il avenoit qu’il mourust sans hoir legitime,
substitua sa femme qu’il avoit fort aymee :
puis deceda. Quand doncques ma-dame Ieanne
se trouva vefue, elle s’en alla durant l’esté
(comme c’est la coustume des femmes de nostre
ville) aux champs en une sienne maison assez
prochaine de celle de Federic. Au moyen
dequoy il advint que ce garçonnet commença
à prendre grande privauté avec Federic, & se
delecter des chiens & d’oyseaux : dont ayant
veu voler plusieurs fois le faucon de Federic,
il luy plaisoit si merveilleusement, qu’il desiroit
fort de l’avoir, toutesfois il ne l’osoit demander,
voyant qu’il l’aimoit tant. En ces entrefaites
avint que le jeune garçon tomba malade, dont
la mere fort dolente (comme celle qui n’avoit
que cestuy-là, & quelle aymoit fort) ne cessoit
tout au long du jour estant aupres de luy, de
le conforter, & plusieurs fois luy demandoit s’il
y avoit quelque chose qu’il desirast le priant de
luy dire, & qu’il s’asseurast que s’il estoit
possible de l’avoir, elle mettroit peine qu’il
l’auroit. Le jeune garçon oyant tant de fois
toutes ces belles offres, luy dist : Ma mere, si
vous pouvez tant faire que je puisse avoir le
faucon de Federic, je pense que je seray bien
tost guery. La dame oyant cecy demoura
quelque peu à resuer & commença à penser ce
qu’elle devroit faire : car elle sçavoit que
Federic l’avoit longuement aymee, & qu’il
n’en avoit jamais eu seulement un regard :
parquoy elle disoit en soymesmes, comment
envoyeray-ie : ou iray demander ce faucon, qui
est, à ce que j’ay entendu le meilleur qui vola
oncques, & outre ce, cest oyseau le fait vivre
au monde. Comment seray-ie bien si despourveuë de sens de le vouloir oster à un gentilhomme à qui n’est demouré autre recreation
que ceste là : Par ainsi se trouvant en tel pensement bien empeschee, encor qu’elle fut trescertaine de l’avoir, si elle le demandoit (ne
fachant que dire) ne respondoit rien à son filz :
mais demouroit toute penfiue. A la fin l’amour
de lenfant la vainquit de forte qu’elle delibera
à part soy pour le contenter (quoy qu’il en
deust estre) de n’y envoyer point : mais d’y
aller elle mesmes pour le demander, & de le
luy aporter, & respondit à son filz Mon filz
resjouyssez vous, & pensez seulement à vous
guerir : car je vous promets que la premiere
chose que je feray demain matin, ce sera de
l’aller querir, & le vous aporteray : dont le
petit garçon devint si joyeux, que ce jour
mesme il amanda quelque peu. La dame le
jour ensuyuant s’en alla par maniere d’esbat
avec une autre femme qu’elle print pour luy
faire compagnie, à la petite maisonnette de
Federic, & le firent apeller. Il estoit par fortune
ce jour là en un sien jardin qu’il faisoit acoustrer,
par’ce qu’il ne faisoit lors temps pour voler,
lequel oyant que ma-dame leanne estoit à la
porte qui le demandoit, s’en esmerveilla grandement & y courut tout joyeux, la saluant
reverenment, & elle le voyant venir luy alla au
devant avec une grace de dame fort honneste,
& dist : Dieu vous gard seigneur Federic, je
suis venuë icy pour vous recompenser des trauaux que vous avez euz parcy devant pour
moy, lors que vous m’aymiez plus qu’il ne
vous eust esté besoin, & la recompense fera
telle que je delibere de disner ce matin privément avec vous, & ceste mienne compagne. A
qui Federic respondit en toute humilité, madame il ne me souvient point d’avoir jamais
eu perte ne dommage pour vous, mais au contraire j’ay tant eu de bien, que si iamàis j’ay
vallu quelque chose, cela est venu de voz
merites, & par l’amitié que je vous ay portee,
& pour certain je repute à trop plus grande
grace, & ay trop plus pour agreable ceste vostre
liberalité de m’estre venu voir, que je ne ferois
si on me donnoit de rechef autant de bien à
despendre comme j’en ay despendu par cy
devant, combien que vous soyez venuë visiter
un pauvre hoste. Et cecy dit la receut honteusement en sa petite maison & d’icelle la mena
en son jardin, & ne ayant là, par qui luy faire
tenir compagnie dist Ma-dame puisque je
n’ay icy personne, ceste bonne creature, femme
de ce laboureur vous tiendra compagnie, ce
pendant que j’iray faire mettre la nappe. Le
pauvre Federic bien que sa necessité fust
extreme, si est-ce qu’il ne s’estoit point encor
tant aperceu comme lors (ores qu’il en eust
esté besoin) d’avoir despendu desmesurément
tout ion bien : mais ne se trouvant ceste
matinee aucune chose dequoy pourroit faire
honneur à la dame, dont de dueil qu’il en
avoit il estoit presque enragé : maudissant en
soymesmes sa fortune, couroit ores çà, & ores là,
comme homme qui seroit hors de soy, & ne se
trouvant denier ne maille, ne gage pour en
avoir, aussi que l’heure estoit desia tarde, & le
desir toutesfois grand de faire honneur de
quelque chose à la gentilfemme, & ne voulant
neantmoins emprunter ou requerir non pas
autruy, mais ne seulement son laboureur, son
bon faucon luy vint soudainement devant les
yeux, que il vit sur la perche en sa salette :
parquoy n’ayant autre chose à quoy recourir,
il le print, & le trouva si gras que il pensa que
ce seroit viande digne d’une telle dame, & par
ainsi sans y songer plus avant, il luy tira le col,
& le fit incontinent plumer par une sienne
pauvre chambriere, & quand il fut plumé le fit
mettre en la broche & rostir en diligence :
puis ayant dressé la table, & mis la nappe, &
des servjettes fort blanches, dont il en avoit
encores quelque peu, il s’en retourna avec un
visage joyeux vers la dame au jardin, & luy
dist que tout ce qu’il avoit peu trouver pour
disner estoit prest. Parquoy la dame & sa compagnie se leverent & s’en allerent mettre à
table ou sans savoir qu’ilz mangeoient, mangerent le bon faucon, avec Federic, qui les feruoit de bien bon cœur. Et quand ilz furent
levez de table, & quelles eurent esté quelque
temps avecque luy en plaisant devis, il sembla
à la dame qu’il estoit temps de luy dire ce
pourquoy elle y estoit venuë, si commença à
parler à Federic ainsi benignement : Federic
s’il vous souvient encores de vostre vie passee,
& de mon honnesteté, que vous avez paraventure reputee rudesse & cruauté, je ne say point
de doute que vous ne vous deuiez esmerveiller
de ma presomption : quand vous saurez l’occasion pour laquelle je suis expressément venuë
icy : mais si vous aviez des enfans ou que
vous en eussiez eu, par lesquelz vous eussiez
peu cognoistre combien est grande l’amour
qu’on leur porte, je me tiendrois toute asseuree
que vous m’excuseriez en partie : mais comme
ainsi soit que vous n’en ayez point, moy qui en
ay un, ne puis pour ceste cause suir les loix
communes des autres meres, les forces desquelles loix estant moy constrainte de suyure,
il faut que contre ma volonté, & tout raisonable devoir, je vous demande un don que je
say certainement que vous estimez beaucoup,
comme la raison le veut, parce que vostre
extreme fortune ne vous a laissé autre plaisir,
autre passetemps n’aucune autre consolation,
que cestuy là. c’est vostre faucon duquel mon
petit filz a prins un tel desir, que si je ne le luy
porte, je crains qu’il empire tellement en la
maladie qu’il a qu’il s’en enfuyue chose pour
laquelle je le perdray parquoy je vous fuplie,
non pour l’amytié que vous me portez : car
vous n’y estes point tenu : mais pour vostre
gentillesse, qui s’est tousjours monstree plus
grande en vous pour faire volontiers plaisir,
que en homme qui fut onc, qu’il vous plaise de
le me donner à fin que je puisse dire que j’ay
par vostre moyen fauvé la vie à mon filz, &
vous que par cela vous l’ayez perpetuellement
obligé à vous. Federic oyant ce que demandoit
la Dame, & congnoissant qu’il ne l’en pouvoit
servir, pource qu’il le luy avoit donné à manger, commença en la presence d’elle, à larmoyer,
avant que de pouvoir respondre une seule
parolle. Ce que voyant la dame elle creut au
commencement que ses larmes vinssent plus de
dueil de perdre son faucon que d’autre chose,
& quasi elle fut preste de dire qu’elle ne le
vouloit point. Toutesfois elle s’en retint, &
attendit la response de Federic apres le pleurer,
lequel dist ainsi. Ma-dame depuis l’heure qu’il
pleust à Dieu que je misse mon amour en vous,
j’ay reputé que la fortune m’a esté contraire en
plusieurs choses, & de fait je me suis plainct
d’elle : mais toutes ont esté legeres & aysees à
supporter au pris de ce qu’elle me fait presentement endurer : dont je n’auray jamais repos
en mon entendement, considerant que vous
estes venuë icy en ma pauvre maison où ce
pendant que j’estoye riche vous ne daignastes
oncques venir, & desirez avoir de moy un petit
don, & qu’elle ayt fait de forte que je ne le
vous puis donner, & la cause pourquoy, je la
vous diray en peu de parolles. Tout aussi tost
que j’ay ouy que de vostre grace vous vouliez
disner avec moy, ayant esgard à vostre excellence, & à ce que vous meritez j’estimay qu’il
estoit chose rasonnable que je vous devoie
traiter de viandes plus exquises selon ma petite
puissance, que celles dont on a acoustumé de
traiter generalement les autres personnes : parquoy me souvenant du faucon que vous me
demandez & de sa bonté, je pensay que ce
seroit une vande digne de vous, & ce matin
vous l’avez eu tout rosty sur vostre assjette,
lequel je croyoye avoir tresbien employé :
mais voyant ores que vous desirez de l’avoir en
autre forte, ce m’est un si grand dueil & desplaisir (voyant que je ne vous en puis contenter) qu’il me semble que je n’auray jamais mon
esprit content. Et cecy dit, pour tesmoignage
de son dire, il fit apporter devant elle les
plumes, les pieds & le bec. Ce que voyant la
dame elle le blasma premierement, d’avoir tué
un tel Faucon pour donner à manger à une
femme, & après, elle loua en soy-mesme grandement la grandeur de son cœur, lequel pauureté n’avoit peu ny ne pouvoit abbailler :
puis quand elle se vit hors d’esperance d’avoir
le faucon, & quelle fut par cela entree en grande
doute de la fanté de son silz, elle mercia
Federic de l’honneur qu’il luy avoit fait, & de
son bon vouloir, & se partit d’avec luy toute
melancholique, & s’en retourna vers son filz
lequel : ou de facherie qu’il n’avoit peu avoir
le Faucon, ou pour la maladie qui estoit
grande, mourut bien tost apres : dont la mere
fut grandement dolente. Et apres qu’elle eust
esté quelque temps pleine de pleurs & de
larmes, ses freres la voulurent plusieurs fois
contraindre à se remarier : par ce qu’elle estoit
demouree fort riche, & encores jeune. Parquoy,
combien qu’elle eust esté contente de ne se
remarier point, se voyant ainsi pressee, elle se
va ainsi souvenir de l’honnesteté de Federic,
d’avoir tué un tel Faucon pour la traiter, & dist
à ses freres : je demouroye volontiers s’il vous
plaisoit sans me marier : mais s’il vous plaist
que je le soye, asseurez vous que je ne preendray
jamais mary, si je n’ay Federic d’Alberiguy. A
laquelle ses freres se moquans d’elle dirent :
Sotte qu’est ce que tu dis ? comment le veux-tu ?
Il n’a chose qui soit en ce monde. Ausquelz
elle respondit : le sçay bien qu’il est ainsi
comme vous dites : mais j’ayme mieux un
homme qui ait besoin de richesse, que richesse
qui ait besoin d’homme. Les freres oyans sa
volonté, & cognoissans que Federic estoit tres-honneste gentilhomme, encor qu’il fust pauvre,
la luy donnerent comme elle voulut, avec tout
son bien. Lequel se voyant avoir pour femme
une telle Dame, & qu’il avoit tant aymee, &
outre tout cecy, se sentant tresriche, devint
meilleur mesnager, & usa ses jours avec elle en
grand plaisir & contentement.
 
NOUVELLE DIXIESME.
 
Reprenant la malice des femmes impudiques, &
reprouvant la Sodomie.
 

Pierre de Vinciolo estans aller soupper un jour
hors de sa maison, sa femme fit venir un jeune
gars qu’elle aymoit, lequel fut trouvé &
sur pris par le mary qui cogneut la tromperie
de sa femme : avec laquelle il demoura
neantmoins d’accord, pour sa meshanceté &
ordure,

A nouvelle de la Royne estoit
achevee & nostre Seigneur loué de
tous de qu’il avoit si dignement
recompensé Federic. lors que Dioneo qui jamais n’attendoit qu’on
luy commandait de dire la sienne, commença
ainsi je ne sçay si je dois dire que ce soit vice
accidental, & par la mauvaistié des complexions, survenue entre les mortelz, ou bien si
c’est peché en nature de rire tousjours des
mauvaises choses, que des bonnes œuvres,
mesmement quand telles choses ne nous attouchent en rien. Et pource que toute la peine
que j’ay autresfois prise, & suis tout à ceste
heure pour prendre, n’ay jamais tasché à autre
fin, sinon pour vous oster de melancolie & vous
donner plaisir, encores que la matiere de la
nouvelle que je veux dire soit en partie (mes
Dames) un peu moins qu’honneste, si est ce que
je la vous diray : pource qu’elle vous pourra
donner plaisir, & vous autres en l’escoutant, en
ferez ce que vous accoustumez de faire, quand
vous estans entrez és jardins, estendez la main
delicate pour cueillir les roses, & laissez les
espines à part. Ce que vous serez laissant
demourer le meschant homme dont je veux
parler en mal an, avec sa deshonnesteté, &
rirez des amoureuscs tromperies de sa femme,
en ayant compassion des malheurs d’autruy, ou
il en est besoing.
Il y eut n’a pas encor long temps à Perouse
un riche homme ncmmé Pierre de Vinciolo,
lequel print femme en mariage plus paraventure pour tromper autruy, & diminuer la commune opinion que tous les Peroufins avoient
eu de luy, que pour desir qu’il eut d’eitre
marié, & fut la fortune tant conforme à son
appetit que la femme qu’il print, estoit une
jeune fille grande & puissante de tous ses
membres, d’un poil roux, & enflamblee, qui
eust plustost desiré d’avoir deux maris qu’un, là
où elle fut donnee à un qui avoit bien son
cœur à autre chose qu’à elle. Ce que congnoissant la femme par succession de temps, & se
voyant belle & fresche, & se sentant gaillarde
& puissante de ses membres, s’en commença à
sascher bien fort, & en avoit quelque fois de
vilaines parolles avec son mary, & quasi tousjours
en noise. Apres voyant que cecy pourroit plustost estre sa consommation que l’amendement
de la meschanceté de son mary, elle dist en
soy-mesmes : Ce malheureux laisse de habiter
avec moy pour vouloir par ses meschancetez
aller en galloches par le chemin sec : mais
aussi je m’essayeray de porter un autre en
Navire par temps de pluye : je le prins
pour mary & luy apportay bon & gros mariage, sçachant qu’il estoit homme, & croyant
qu’il aymast ce que ayment & doivent aymer
les hommes, & si je n’eusses pensé qu’il eust esté
homme, je ne l’eusse jamais prins, luy qui sçavoavoit bien que j’estoye femme, pourquoy me
prenoit il s’il abhorroit ainsi les femmes ? cecy
ne se doit point endurer : si je n’eusse voulu
estre du monde, je me fusse faicte Nonnain,
& voulant estre du monde comme je le veux,
& le suis, si j’attends plaisir & contentement de
cestuy-cy, je pourray paraventure en attendant
en vain devenir vieille, & quand je le seray &
que je me radviseray, je perdray mon temps à me
douloir d’avoir perdu ma jeuneise : pour consoler laquelle il m’en monstre bien le chemin,
en me voulant faire prendre plaisir, de ce à
quoy il se delecte, lequel mien plaisir quand
je le prendray fera louable en moy : là où en
luy le sien est fort à blasmer : car j’offenseray
seulement les loix : au lieu qu’il offence les
loix & la nature. Ayant doncques la bonne
Dame un tel pensement en sa teste : & paradveaduenture plus d’une fois elle s’accointa pour
donner secrettement effect à cecy, d’une vieille
qui sembloit à voir une saincte n’y touche, qui
donne la bechee aux Serpens : laquelle alloit
tousjours avec ses patenostres au poing, à tous
les pardons de la ville, ne jamais parloit d’autre
chose que de la vie des fainctz Peres, ou des
playes de sainés François, tellement qu’elle
estoit quasi tenue de tout le monde pour une
vraye saincte, & quand elle eut choisy heure
propice, elle luy descouvrit entierement son
intention. A qui la vieille dist : Ma fille
(Dieu qui sçait toutes choses) sçait que tu feras
tresbien : & quand tu le ferois pour autre raison, si le dois tu faire, & pareillement toute
autre jeune femme, pour ne perdre point le
temps de vostre jeunesse, pource qu’il n’est
regret semblable (à celuy qui a quelque jugement) que d’avoir perdu le temps. Et dequoy
tous les Diables servons nous depuis que nous
sommes vieilles, sinon de garder les cendres
autour du souyer ? Si quelqu’une le sçait ou
qu’elle en puisse rendre tesmoignage, je suis
une de celles là : car maintenant que je suis si
vieille, je congnois (non sans tresgrandes &
ameres pointures de l’esprit) le temps que j’ay
laissé aller sans profit : & bien que je ne l’aye
tout perdu : car je ne voudroye pas que tu
creusses que j’eusse esté si sotte, se n’ay-ie pourtant faict ce que j’eusse bien peu faire, dont
quand il m’en souvicnt me voyant ainsi faicte
comme je suis, qui ne trouveroye pas qui me
donnast du feu pour allumer mon tison : Dieu
sçait quelle douleur j’en fents. Des hommes il
n’en advient pas ainsi, ilz naissent bons à mille
choses, non seulement à ceste-cy, & la pluspart
valent mieux estans vieux que jeunes : mais les
femmes ne sont faictes pour autre chose sinon
pour faire cela & des enfans, & pour cela on
les ayme : & si tu ne t’en apperçois par autre
moyen, tu t’en dois apperceuoir à cecy que
nous femmes tousjours prestes à faire cela : ce
qui n’advient pas ainsi des hommes. Et outre
ce, une femme tariroit plusieurs hommes, là où
beaucoup d’hommes ne pourroient saouler une
seule femme, & pource que nous femmes en ce
monde pour cela, je te dy de rechef que tu
feras tresbien, de rendre à ton mary pain pour
gasteau : tellement que ton ame n’ayt rien à
reprocher à la chair, quand tu feras vieille.
Nous n’avons rien en ce monde : sinon autant
que nous y en voulons prendre, & mesmement
les femmes, ausquelles il est plus convenable
d’employer le temps quand elles l’ont qu’aux
hommes : parce que tu peux bien voir que
quand nous sommes vieilles, il n’y a mary
n’autre qui nous vueille voir : ains nous chassent en la cuisine à dire des fables avec la
chatte, ou à conter les potz & les escuelles : &
qui pis est, on saidt des chansons de nous, &
disent qu’aux jeunes il faut les bons morceaux,
& aux vieilles les estranguillons, & plusieurs
autres choses. Parquoy afin que je ne te tienne
plus en parolles je t’ose bien tant dire que tu
ne pouvois descouvrir ton intention à personne
du monde qui te fust plus profitable que moy,
parce qu’il n’en y a point de si sourby à qui je
ne prenne la hardiesse de dire ce qui fera
necessaire, ne si dur ou sauvage, que je n’adoucisse bien, & que je ne le face venir à ce que
je voudray. Ne te soucie seulement que de me
monstrer celuy qui te plaist, & laisse apres
faire à moy : mais souvienne toy ma fille d’une
chose que tu m’ayes pour recommandee : car
je suis pauvre personne, & veux doresnavant
que tu fois participante à tous les pardons que
je gaigneray & à toutes les patenostres que je
diray, afin que nostre Seigneur face lumiere &
chandelle à tous tes amys trespassez, à tant elle
mit fin à son parler. La jeune femme demoura
d’accord avec elle que s’il luy advenoit de voir
un jeune garçon qui passoit souventesfois par
ce quartier (dont elle luy dist tous les signes)
qu’elle sceust ce qu’il voudroit faire, & luy
ayant donné un morceau de lard, l’en envoya.
La vieille avant peu de jours après luy mit
secrettement celuy que elle luy avoit dict en sa
chambre, & de là à peu de temps un autre,
comme ilz venoient à gré à la jeune dame,
laquelle encor qu’elle eust tousjours peur de
son mary n’en perdit pas une seule fois, si elle
pouvoit. Advint un soir que son mary estant
inuité d’aller souper avec un sien amy nommé
Hercolan : icelle jeune femme donna charge
à la vieille qu’elle luy fist venir un jeune gars
qui estoit des plus beaux & des plus aggreables de Perouse : ce qu’elle fit incontinent, &
s’estant la femme mise à table avec le jeune
homme pour souper, voicy le mary qui crie à
la porte qu’on luy ouvre l’huys. La femme
l’oyant se tint pour morte, toutesfois desirant
s’il estoit possible de cacher le jeune homme
n’ayant l’entendement de l’envoyer, ou de le
faire cacher ailleurs, elle le fit cacher en une
petite gallerie joignitnant la chambre où ilz soupoient, souz une cage à poullailles, & y jecta
dessus un meschant sac qu’elle avoit fait ce
jour, & cecy faict, elle fit incontinent ouvrir
l’huys à son mary, auquel quand il fut entré,
elle dist : Vous avez bien toit devoré ce souper,
Le mary respondit : Nous n’en avons pas seulement tasté. Comment est-il possible, dist la
femme ? Ainsi que Hercolan (dist le mary) sa
femme & moy citions desia mis à table, nous
avons ouy pres de nous quelqu’un esternuer,
dont nous n’avons faict conte pour la premiere
ne pour la feconde fois, mais celuy qui avoit
esternué, encores pour la troisiesme, quatriesme
& cinquiesme fois, & plusieurs autres nous a
faict tous esbahir : au moyen dequoy Hercolan
qui s’estoit un peu courroucé à elle, de ce qu’elle
nous avoit faict long temps fejourner à l’huys
avant que d’ouvrir, luy dist quasi en furie :
Que veut dire cecy ? Qui est là, qui esternue
ainsi ? Et s’estant levé de table, il s’en est allé
vers un degré qui est fort près de là, souz
lequel y avoit un trou faict d’aiz pres du pied
du degré pour y ferrer qui voudroit, quelque
chose comme nous voyons que sont tous les
jours ceux qui approprient les maisons, & luy
estant advis que le son de cest esternuement
venoit de là, il a ouvert un petit huys qui y est,
& aussi tost qu’il a esté ouvert, il en est sorty
incontinent la plus grande puanteur de souffre
du monde : combien qu’au paravant on l’avoit
desia senty, & le mary s’en estoit courroucé :
mais la femme avoit tousjours dict que ce
n’estoit autre chose sinon qu’un peu au paravanavantauant, elle avoit blanchy ces voiles avec le
souffre, & avoit mis souz ce degré la petite
tille sur laquelle elle les avoit estenduz, afin
qu’il receussent la fumee, tellement que la
fumee en venoit encores. Et après que Hercolan eut ouvert le petit huys, & que la fumee
fut un peu passee, en regardant dedans veid
celuy qui avoit esternué, & qui encor esternuoit,
estant à ce contrainct par la force du souffre :
& combien qu’il esternuast, le souffre luy avoit
tellement ferré le cœur, qu’il ne s’en falloit
gueres qu’il n’eust jamais esternué ne faict
autre chose. Hercolan quand il le veid commença à crier : Or voy-ie bien ma femme,
pourquoy tu nous as tant fait fejourner à la
porte avant que de nous ouvrir : mais je ne
puisse jamais avoir chose qui me plaise, si je ne
t’en paye bien. Ce qu’oyant la femme, & voyant
que son peché estoit descouvert, elle sans faire
aucune excuse, s’est levee de table : & s’en est
fuye je ne sçay où, mais Hercolan ne s’apperceuant que sa femme s’enfuyoit a dit plusieurs
fois à celuy qui esternuoit qu’il sortist dehors :
toutesfois luy qui n’en pouvoit plus, ne s’en
est remué aucunement, pour chose qu’il luy en
ayt dict Hercolan : parquoy il l’a prins par le
pied, & l’a tiré dehors : & couroit pour aller
querir une espee, afin de le tuer : mais moy
craignant pour moy-mesmes la justice, me suis
levé, & ne l’ay voulu laisser tuer, ne luy faire
aucun mal, ains en criant, & le deffendant,
j’ay esté occasion que quelques voisins y sont
survenuz, qui ont prins le jeune homme desia
presque mort, & l’ont emporté hors de la maison je ne sçay où : parquoy nostre souper a
esté si troublé que non seulement je ne l’ay
devoré, ains qui pis est, je n’en tastay jamais,
comme je t’ay dict cy devant. Quand la Dame
ouyt ces choses, elle cogneut qu’il y avoit
d’autres femmes aussi fages comme elle estoit,
encores qu’aucunesfois il en advint à quelques
unes, & volontiers eust voulu par parolles sous-tenir la femme de Hercolan, mais pource qu’en
blasmant les fautes d’autruy, il luy sembloit
acquerir plus de liberté aux siennes, elle commença à dire : Voicy de belles choses, voyla une
bonne & saincte Dame, voyez la soy de ceste
honneste femme, à laquelle je me fusse confessee, si saincte elle me sembloit, & qui pis est
estant desormais vieille, pensez qu’elle donne
bon exemple aux jeunes femmes, que maudite
soit l’heure qu’elle vint jamais en ce monde, &
elle pareillement de s’y laisser vivre meschante
& malheureuse femme qu’elle est, honte uniuerselle & vitupere de toutes les femmes de
ceste ville : laquelle ayant jecté au vent son
honnesteté, & la soy promise a son mary, &
encor l’honneur de ce monde (luy qui est un
te homme comme chacun congnoist, si honorable citoyen, & qui la traictoit si bien) n’a point
eu de honte pour un autre homme de deshonorer luy & elle ensemblement : si Dieu me sgad
on ne devroit point avoir de misericorde de
telles femmes : on les devroit tuer, elles meriteroient qu’on les mist toutes vives dans le feu,
& qu’on en fist des cendres. Puis se souvenant
de l’amy qu’elle avoit fort pres de là, souz la
cage, elle commença à conseiller son mary, qu’il
en allast coucher : parce qu’il en estoit temps.
Le mary qui avoit plus d’enuie de manger que
de dormir, demandoit toutesfois s’il y avoit
point quelque reste du souper. A qui la femme
respondit : Voire vrayment, du souper : pensez
que nous avons bien accoustumé d’apprester
grand souper, quand tu n’y és pas : volontiers
que je suis la femme de Ilercolan que ne t’en
vas tu coucher pour ce soir : & tu feras beaucoup mieux ? Or advint là dessus qu’estans ce
propre soir venuz du village certains laboureurs
du mary qui avoient apporté quelque chose
de la metairie, & avoient mis leurs Asnes sans
les abreuver en une petite estable, qui estoit
joignitnant la gallerie, l’un des Asnes qui avoit
grand fois s’estant descheuestré estoit sorty de
l’estable & alloit fleurant par tout s’il trouveroit par fortune de l’eau, & allant ainsi il passa
auprès de ceste cage, souz laquelle estoit le
jeune filz, lequel ayant quelque peu les doigtz
de l’une des mains estendus sur la terre, hors
de la cage pource qu’il estoit contraint d’estre
couché sur son ventre comme une carpe, la
fortune fut si grande que cest Asne luy marcha
sur les doigtz si ferme, que sentant une tresgrande douleur, il jecta un grand cry, que le
mary ouyt, dont il s’esmerveilla : & cogneut
que cecy devoit estre en sa maison, parquoy
estant sorty de la chambre, & oyant que cestui-cy
se plaignoit tousjours, pource que l’Asne n’avoit
pas encor levé son pied de dessus ses doigtz,
ains le soulloit bien fort dist : Oui est là ? Et
courut à la cage, & quand il l’eust levee, il
veid le jeune gars, lequel outre le mal qu’il
avoit de ses doigtz que le pied de l’Asne avoit
soullez, trembloit tout, de peur que le mary ne
luy fist quelque outrage : lequel fut recongneu
du mary, comme pour meschanceté & malheureté il avoit long temps faict la court, il luy
demanda : Que fais tu icy ? Il ne luy respondit rien à cela, mais le pria pour l’amour de
Dieu, qu’il ne luy fit point de mal : A qui le
mary dist : Leue toy, n’ayes point de peur que
je te face aucun mal, mais dy moy comment
és tu icy, & pourquoy ? Le jeune gars luy
conta tout. Et le mary non moins joyeux de
l’avoir trouvé que sa femme en estoit dolente
le print par la main, & le mena avec soy en la
chambre où la femme l’attendoit, avec la plus
grande paour du monde. A laquelle s’estant
assis vis à vis d’elle, il dist : Or ça tu disois
tant de mal tout à ceste heure de la femme de
Hercolan, & disois qu’on la devroit brusler, &
qu’elle faisoit honte à toutes vous autres. Que
ne parlois tu de toy-mesmes ? ou si tu ne voulois parler de toy comment avois tu le cœur de
parler d’elle congnoissant que tu avois fait de
mesmes quelle ? certainement autre chose ne
te le faisoit dire, sinon que vous autres femmes
estes toutes de ceste forte, que vous ne tachez
sinon de couvrir voz fautes par celles d’autruy,
que malle soudre puisse descendre du Ciel, &
vous brusle toutes peruerse generation, que
vous estes. La femme voyant que de prime
arrivee il ne luy avoit faict autre mal que de
parolles, & luy estant advis qu’elle congnoifsoit
qu’il estoit encor tout joyeux de tenir un si
beau gars par la main, print cœur & dist : Que
tu voudroi s qu’il descendit feu du Ciel qui nous
bruslast toutes, comme celuy qui se soucie
autant des femmes, comme un chien des loups :
mais par la croix dieu, il n’en adviendra ia comme tu penfes, je voudrois bien un peu parler à
toy, pour sçavoir dequoy tu te plains. Vrayement j’en seroye bien si tu me voulois comparer à la femme de Hercolan, qui est une vieille
hypocrite, bigotte, qui a de luy ce qu’elle veut
& la traicte comme une femme doit estre traictée, ce qui ne m’advient pas : car posé le cas
que tu me tiennes bien vestue & bien chauffee,
tu sçais bien toutesfois comme je suis traictee
du demourant : & combien il y a de temps que
tu ne couchas avec moy, & j’aymerois mieux
aller mes habillemens dessirez sur le dos, &
toute deschaussee, pourueu que tu me traictasse
bien dedans le lict, que d’avoir toutes ces
choses en me traictant comme tu me traictes,
& veux bien que tu sçaches Pierre (en parlant
sainement) que je suis femme comme les autres : & ay desir de ce que les autres veulent,
tellement que si je m’en pourchasse puis que
je n’en puis avoir de toy, je n’en dois receuoir
mal : aumoins te say je tant d’honneur, que je
ne m’abandonne n’a valet ne à tigneux. Le
mary va adviser qu’elle ne cesseroit toute nuict
de crier ainsi : parquoy comme celuy qui se
soucioit bien peu d’elle, dist : Or fus ma
femme, n’en parlons plus : je te contenteray
tresbien de cecy : tu nous ferois un bon tour,
si nous avions quelque chose pour soupper :
car il me semble que ce beau jeune gars n’a
encor non plus souppé que moy : Certes non,
dist la femme, il n’a pas encor souppé : parce
que quand tu és venu en la malle heure, nous
nous mettions seulement à table pour soupper.
Or va doncques (dist Pierre) fais que nous soupions & apres j’ordonneray de cest affaire, de
forte que tu n’auras occasion de te courroucer.
Le femme s’estant levee, & voyant son mary
appaisé, fit soudainement remettre la nappe, &
apporter le soupper qu’elle avoit faict apprester,
& souppa soyeusement avec le meschant &
malheureux mary, & avec le jeune gars. Apres
soupper de vous dire ce que le mary fit pour
le contentement de tous trois : je l’ay oublié,
bien me souvient il que le lendemain au matin
on ne sceut dire bonnement en la place de Perouse lequel avoit toute celle nuict esté mieux
accompaigné, ou le mary ou la femme. Parquoy (mes cheres Dames) je veux vous dire à
qui t’en fera d’une, say luy en d’une autre, &
si tu ne peux souvienne t’en jusques à que ce
tu le puisse faire, afin qu’on puisse rendre chou
pour chou. Quand la nouvelle de Dioneo fut
finie, dont les Dames se garderent de rire, plus
pour la honte que pour le peu de plaisir. La
Royne congnoissant que la fin de son gouvernement estoit venue se leva debout : & s’osta la
couronne de laurier qu’elle mit gracieusement
sur la teste de madame Eliffe, en luy disant :
c’est à vous, madame, doresnavant à commander. Madame Elisse ayant receu cest honneur,
fit comme on avoit faict au paravant. Et apres
qu’elle eut premierement donné ordre avecque
le maistre d’hostel, à ce qu’il estoit besoing de
faire, pour le temps que devoit durer son gouuernement, avec contentement de toute la compagnie, elle dist : Nous avons long temps ouy
dire qu’avec beaux motz & promptes responces,
ou avec soudaines rencontres, plusieurs ont
sceu picquer & faire taire les mal parlans, ou
bien euiter les dangers qui peuvent survenir,
& pource que la matiere est belle, & qu’elle
peut profiter, je veux que demain qu’on deusse
de cecy. C’est à sçavoir de ceux ou de celles
qui avec quelque plaisant mot quand on les a
voulu picquer, se sont revenchez, ou bien avec
prompte responce ou soudaine rencontre ont
euité perte, danger ou mocquerie. Cecy fut fort
loué de tous : au moyen dequoy la Royne
s’estant levee, leur donna licence jusques à
l’heure du souper. Et voyant l’honneste compagnie, la Royne levee, ilz se leverent aussi
tous : & comme ilz avoient de coustume, chacun passa le temps à ce qui luy vint plus à
gre : mais quand on n’ouyt plus chanter les
cigalles, la Royne fit appeller tout le monde,
& s’en allerent souper, après lequel tous se mirent à chanter, & sonner des initrumens, &
ayant desia madame Emilie prins une dance
du consentement de la Royne, il fut commandé
à Dioneo qu’il chantast une chanson, lequel
soudainement commença : Dame Aldrupe leveleuez la queuë, car bonne nouvelle j’apporte :
dont toutes les Dames commencent à rire :
mesmement la Royne qui luy commanda qu’il
laissast celle-là, & qu’il en dist une autre. Dioneo dist : Madame si j’avois un cimbal je diroye, levez vostre chemise ma dame Lappe :
ou : Souz l’Olivier est l’herbe menue : ou bien,
voulez vous que je die : L’onde de la mer
me faict si grand mal. Mais je n’ay point de
cimbal : & par ainsi advisez laquelle des autres
vous voulez que je die : Vous plairoit-il que je
disse : Sors cy dehors qu’on te le coupe comme à
mon amy sur le champ ? Non (dist la Royne)
dy en une autre. Diray je doncques ? dist Dioneo, Dame Simonne entonne, entonne : nous
ne sommes pas en Octobre. La Royne en
riant dist : Dy en une bonne en la mal-heure,
si tu veux : car nous ne voulons pas celle-là,
Non dist Dioneo, ne faictes madame seulement que dire celle qui plus vous plaira, j’en
sçay plus d’un millier. Voulez vous ? Ma coquille si je ne le say bien battre : ou say tout
beau mon mary : ou l’ai acheté un coq des
livres cent. La Royne alors un peu courroucee
(combien que toutes les autres riffent) dist à
Dioneo : Ne te mocque plus, & en dy une belle,
autrement tu pourrois bien essayer comment je
me sçay courroucer. Dioneo oyant cecy, cessa
de se gaudir, & promptement commença à
chanter en ceste maniere.
 
Amour l’aymable clarté

Sortant des yeux de la belle,

M’a faict. fers de toy & d’elle.




 
De ses beaux yeux vint la claire splendeur

Qui premier mit ta flamme en mon courage :

Par les miens trespassant

Et de quel poix est la tienne grandeur,
le l’ay congneu par son gentil visage

Auquel tousjours pensant,
le me voy delaissant

Toutes vertus, & les souzmettre à celle

Qui à souspirs me contraint & appelle.




 
Par ce moyen je suis devenu tien

Mon cher Seigneur : & comme tel j’attens

Mercy souz ton pouvoir :

Mais si d’elle est congneu le desir mien

Qu’au cœur m’a mis, certes pas ne l’entens :

Ny mon entier devoir,

Vers celle qui peut voir

Dedans mon cœur que paix ne seroit telle

Sans sa mercy comme guerre mortelle.




 
Parquoy je prie mon doux Seigneur & maistre

Que tu luy monstres & luv faces sentir

Quelque peu de ton feu,

En ma faveur car tu peux bien cognoistre

Comme en l’aymant, souffre plus qu’un martir,

Puis quand viendra le lieu

Comme tu dois, commande moy elle

Car à ce faire yray dessouz son æste.




Apres que Dioneo eut monstré par se taire
que sa chanson estoit finie, la Royne en fit dire
plusieurs autres, ayant toutesfois grandement
loué celle dudict Dioneo : mais depuis qu’une
partie de la nuict fut passee, & que la dicte
Dame sentit que desia le chant du jour estoit
vaincu par la frescheur de la nuict, elle commanda que chacun s’en allast reposer à son
plaisir jusques au lendemain.

SIXIESME JOURNÉE.
 
La sixieme journee du Decamcron, En laquelle
on deusse soubz le gouvernement de ma-Dame Elisse, de ceux ou celles qui avec quelque plaisant mot (quand on les a voulu piquer) se sont revenchez ou bien qui avec
prompte responce, ou sondaine rencontre ont
euité, perte, danger, ou moquerie

L estoit desia jour tout clair, quand
estant la Royne levee, & ayant
faict appeller sa compagnie, ilz
s’en allerent promener à petit pas
sur la rosee s’esloignans un peu du
beau tertre, tenans divers propos d’une chose
& autre, & disputant des nouvelles racontees
mesmement, lesquelles avoient esté ou plus ou
moins plaisantes, & recommençans encores à
rire de plusieurs & divers cas recitez en icelle, :
jusques à tant que se haussant desia le Soleil &
commençant à s’eschauffer, tous furent d’advis
qu’on se devoit retirer au logis, parquoy retournans arriere ilz s’en allerent : où estant
desia les tables dressees, & femé par tout d’herbes odoriserantes & belles fleurs, ilz se mirent
(avant que le chaut vint plus grand) à table
par le commandement de la Royne. Et quand
ilz eurent disné plaisamment commencerent
premier que faire autre chose à chanter quelques soyeuses chansonnettes, apres lesquelles
quelques uns allerent dormir, les autres jouer
aux eschetz, & quelques uns aux tables : mais
Dioneo avec madame Laurette commencerent
à chanter de Troïlus & Briseïs, puis l’heure
venue qu’on devoit retourner à leur consistoire,
les ayant la Royne faict appeller tous, un chacun se feit (comme ilz avoient accoustumé) autour de la belle fontaine. Et voulant desia la
Royne commander la premiere nouvelle, il adviaduint chose qui n’estoit encores advenue : c’est
à sçavoir que toute la compagnie ouyt un
grand bruit que faisoient les serviteurs en la
cuisine, au moyen -dequoy faisant la Royne appeller le maistre d’hostel, auquel elle demanda
quel bruit c’estoit là, & qui avoit esté occasion
de la noise, il respondit que Licisque & Tindare avoient parolles ensemble : mais qu’il ne
sçavoit l’occasion pourquoy c’estoit : Parce que
quand la Royne l’avoit faict appeller, il n’y faisoit que d’arriver pour les faire taire. Parquoy
la Royne commanda qu’on les fist incontinent
venir. Ausquelz elle demanda l’occasion de leur
debat. Et voulut Tindare respondre. Licisque
qui estoit femme d’aage, & un peu fierotte, &
desia eschauffee de crier, se tourna vers luy
avec un mauvais visage, & dist : Voyez ceste
beste d’homme qui prent la hardiesse de parler
premier que moy, là ou je suis : laisse moy dire.
Puis se tournant devers la Royne luy dist :
Madame cestui-cy me veut apprendre à congnoistre la femme de Sycofant : comme si je
n’avoye frequenté toutesfois avec elle, & me
veut faire accroire que la premiere nuict qu’elle
coucha avec son mary, monlieur Bidaut entra
dedans la montaigne noire par force & avec
effusion de sang, & je dy qu’il n’est pas vray :
ains qu’il y entra à son bel ayse, au grand contentement de ceux de dedans : mais il est bien
si beste qu’il cuyde que les jeunes filles soient
si sottes, qu’elles demeurent à perdre leur
temps souz l’esperance des peres & des freres
qui de sept fois les six les sont demourer trois
ou quatre ans plus qu’elles ne dcuroient sans
les marier, vrayment elles en leroient bien, si
elles attendoient tant, par la soy de Dieu ( &
bien dois-ie sçavoir ce que je dis : puis que
j’en iure) je n’ay voisine qui soit allee pucelle à
son mary, & encor des femmes mariees, je sçay
bien combien & quelz bons tours elles sont à
leurs maris, & ceste pecore me veut apprendre
à cognoistre les femmes, comme si je n’estoye
nee que d’hyer. Ce pendant que Licisque parloit les Dames rioient si tressors qu’on leur eust
bien arraché toutes les dents. Et combien que
la Royne luy euct desia imposé cinq ou six fois
silence, cela n’y servoit de rien : car elle ne
cessa jamais jusques à tant qu’elle eust dict ce
qu’elle vouloit. Mais apres qu’elle eut achevé
son plaidoyé, la Royne en riant se tourna vers
Dioneo & luy dist, Dioneo ceste matiere est
proprement ton cas : & par ainsi je me sieray
bien en toy, que quand noz nouvelles feront
achevees, tu en donneras la sentence diffinitive.
A laquelle Dioneo respondit promptement :
Madame, la sentence en est desia toute donnee
sans en ouir davantage : & dy que Licisque a
raison, & croy fermement qu’il soit ainsi comme
elle dict, & que Tindare est une grande beste.
Ce qu’oyant Licisque, elle se print à rire, & se
tournant vers Tindare luy dist : le le disoye
bien. Or va de par Dieu : pense tu sçavoir plus
que moy, toy qui ne te sçay pas encores moucher ? grand mercy, aumoins n’ay-ie pas perdu
mon temps d’estre venu icy, non. Et n’eust
esté que la Royne luy commanda avec un mauuais visage de se taire, & de ne dire plus mot
si elle ne vouloit estre souettee, & aussi qu’elle enuoya Tindare hors de là, on n’eust eu autre chose
à faire toute celle journee que de l’escouter,
mais apres qu’ilz furent partis, la Royne commanda à madame Philomene qu’elle donnast
commencement aux nouvelles, laquelle commença à parler gracieusement ainsi.
 
NOUVELLE PREMIERE.
 
Reprenant la sottise d’aucuns, qui se mettent à
raconter chose de laquelle ils ne peuvent venir
à bout
 

Un Chevallier promit a madame Horette de la
porter en croupe sur son cheval, & de luy conter une belle nouvelle en chemin, mais voyant
la Dame qu’il la disoit de mauvaise grace,
elle le pria de la descendre a pied.

ES belles Dames, tout ainsi comme
en la saison, que les serains sont
clairs & lucides, les Estoiles sont
l’aornement du Ciel, & les fleurs
tant que le Printemps dure des
prez verdoyants, pareillement les arbrïsseaux
revestuz de fueilles des costeaux : ne plus ne
moins les motz plaisans, & gracieuses rencontres, sont l’ornement, beauté, & decoration
, le tous les propos & devis dignes d’estre louez,
lesquelz plaisans motz & gracieuses rencontres,
pource qu’ilz se disent en peu de parolles,
feent d’autant mieux aux femmes qu’aux
hommes. Il est bien vray, que qui qu’en soit
occasion, ou la mauvaistié de nos espritz ou
l’inimitié singuliere que les Cieux ont porté
à nostre siecle, il ne nous est peu ou point
demouré de femme, qui sçache dire un bon
mot quand il le fault dire, ou si on luy en dit
quelqu’un qui le sçache entendre comme il
appartient : qui est une honte à toutes nous
autres femmes. Mais pource que desia madame
Pampinee en a assez dist sur cette matiere, je
ne passeray plus outre, & me contenteray pour
ceste heure, de vous faire congnoistre par un
courtois, taisez vous, que dist une gentilfemme
à un Chevallier, combien ont de beauté en
soy, les motz qui sont dictz à propos en temps
& lieu.
Comme plusieurs de vous autres avez peu
sçavoir, veu, ou ouy dire, il y a eu n’a pas encor
long temps en nostre Cité, une gentil-femme
de fort bonne grace & bien parlant, l’honnesteté
de laquelle n’a point mérité qu’on cele son
nom. Elle fut doncques nommee madame
llorette femme de messire Geri Spine, laquelle
estant de fortune aux champs, comme nous
sommes, s’en alloit un jour d’un lieu en un
autre par maniere d’esbat avec d’autres Dames,
& quelques Chevalliers qu’elle avoit euz le
jour precedent à disner en son logis, & estant
le chemin paraventure un peu longuet du lieu
d’où ilz partoient jusques là où ilz deliberoient
d’aller, un des Chevalliers de la troupe luy dist
Ma-dame Horette je vous porteray s’il vous
plaist en croupe derriere moy, vous entretenant la plus grand’part du chemin avec une
des plus belles nouvelles du monde. A qui la
Dame respondit : Mais je vous en prie bien
fort, & me fera tresgrand plaisir. Monsieur le
Chevallier à qui l’espee seoit paraventure aussi
mal au cossé, comme il faisoit à sa langue de
faire un conte, oyant cecy, commença une
sienne nouvelle, laquelle à dire la verité estoit
tresbelle : mais luy redisant une mesme parolle,
trois, quatre, cinq, & six fois : & tantost
recommençant : puis quelques fois disant, je
n’ay pas bien dict & le plus souvent faillant és
noms en mettant l’un pour l’autre : il vous
dessiroit ceste pauvre nouvelle d’une maitresse
forte, sans ce qu’il proferoit le plus despiteusement qu’il estoit possible selon la qualité des
personnes, & les actes qui y appartenoient,
dont il venoit plusieurs fois à ma-dame Horette, en l’oyant si mal dire, une sueur & un
defaillement de cœur aussi grand comme si elle
eust esté malade, & qu’elle deust mourir. Ce
que ne pouvant plus endurer, & cognoissant
que monsieur le Chevalier estoit entré en propos de grande pecore, & qu’il estoit homme
pour n’en pouvoir sortir, luy dist plaisamment :
Monsieur vostre cheval va trop dur, je vous
prie qu’il vous plaise de me mettre à pied. Le
Chevallier qui paraventure estoit meilleur entendeur que faiseur de contes, entendit bien la
mocquerie qu’il print à jeu & à gaudisserie
puis commença à en dire d’autres. Et cessa de
plus parler de celle qu’il avoit si mal commencée, & pirement continuee.

NOUVELLE DEUXIESME.
 
Qui demonstre qu’une requeste doit estre ciuile
devant quejlre octroyee, à qui que soit..
 

Ciste boulenger avec une parolle qu’il dist à meyfire Geri Spine, luy fit recognoijlre une inconsideree demande qu’il avoit faicte audict
Ciste.

E parler de madame Horette fut
grandement loué des hommes &
des femmes : & quand il fut
achevé, la Royne commanda à
madame Pampinee qu’elle fuyuist
l’ordre. Parquoy elle commença ainsi : Gracieuses Dames, je ne puis considerer de moy-mesmes qui plus peche en ce que je vous veux
dire, ou la nature quand elle donne à une ame
noble un corps vil : ou la fortune quand elle
donne à un corps doué d’ame noble un vil
mestier, ainsi que nous avons peu voir qu’il est
advenu en la personne de Ciste boulenger
nostre citoyen, & en plusieurs autres, lequel
estant de tresgrand cœur, la fortune a faict
boulenger, & certes je maudiroye aussi bien la
nature comme la fortune, si je ne congnoissoye
que la nature est tressage, & que la fortune a
mille yeux : combien que les sotz la figurent
aveugle. Car je regarde qu’elles sont toutes
deux (comme tresavisees qu’elles sont) ce que
les morte lz sont souventesfois, lesquelz incertains des inconveniens qui leur peuvent advenir, enseuelissent pour leur commodité, leurs
plus cheres choses és plus vilz lieux de leurs maisons, comme moins suspectz, & les tirent de là
quand ilz veulent, pour leurs plus grandes
necessitez, les ayant ce vil lieu plus seurement
gardees que n’eust pas faict la plus belle
chambre de leur maison, & ainsi les deux
ministres du monde cachent le plus souvent
leurs plus precieuses choses souz l’ombre des
artz reputez plus vilz, afin que les tirant
d’iceux quand il en est besoin, leur splendeur
apparoisse plus claire : ce qu’en bien peu de
chose declaira Ciste, remettant les yeux de
l’entendement à messire Geri Spine, dont la
nouvelle qu’on a contee de madame Horette
qui estoit sa femme m’a faict souvenir : comme
je vous feray cognoistre en une nouvellete assez
courte.
Et dy doncques qu’ayant le Pape Boniface
(aupres duquel messire Geri Spine estoit en
tresgrande authorité) envoyé à Florence pour
quelques siens grandz affaires aucuns gentilzhommes de sa maison en ambassade, qui logerent en la maison de messire Geri, & eux traiétans ensemblement des affaires du Pape, il
advint (qui qu’en fust l’occasion) qu’ilz passoient
quasi tous les matins devant nostre-dame de
Vghi, là où Ciste faisoit son four, & faisoit luy
mesme son meslier de boulenger, auquel combien que la fortune luy eust donné mestier de
basse condition, elle luy avoit toutesfois esté
tant favorable en iceluy qu’il en estoit devenu
riche, & sans le vouloir jamais laisser (pour aucune chose que ce fust) vivoit opulemment,
ayant tousjours entre ses autres bonnes choses,
les meilleurs vins blancz & clairetz qui se trouvtrouuassent en Florence, ne à l’enuiron, & voyant
ainsi passer tous les matins devant son huys
messire Geri, & les Ambassadeurs du Pape, il
s’advisa lors qu’il faisoit grand chault, que ce
seroit grande courtoisie de leur donner à boire
de son vin blanc : mais ayant esgard à sa qualité, & à celle de messire Geri, il ne luy sembloit estre honneste de tant presumer que de
l’inviter à cela, & pource il alla penser de trouvetrouvtrouuer quelque moyen qui l’induisist à s’inviter
soymesme : par quoy ayant vestu sur son dos
un habillement de toyle tresblanc, & tousjours
un tablier venant de la lessiue, lesquelz le faisoient plustost juger musnier que boulengier, il
se faisoit apporter devant son huys tous les
matins sur l’heure qu’il pensoit que messire
Geri devoit passer avec les Ambassadeurs, un
seau neuf, plein d’eau fresche, & un petit vaisseau de terre Boullonnois pareillement neuf,
plein de son bon vin blanc avec deux petitz
voirres, qui sembloient estre d’argent, si clairs
ilz estoient, & estant ainsi assis apres qu’il avoit
soussi, & vuidé ses phlegmes deux ou trois fois
commençoit (ainsi qu’ilz passoient) à boire si
savoureusement ce sien vin qu’il en eut faict
venir enuie aux mortz : ce qu’ayant veu messire Geri une & deux matinees, il luy dist la
troisiesme : Et puis quel est-il Ciste ? est-il
bon ? Ciste s’estant levé debout, respondit incontinent : Ouy monsieur : mais comment le
vous pourrois-ie faire croire si vous n’en
essayez ? Messire Geri, lequel ou pour la qualité du temps, ou pour le travail qu’il avoit
prins plus qu’il n’avoit accoustumé, ou paraveauenture qu’il voyoit Ciste boire ainsi favoureusement, avoit volonté de boire : & se tournant vers les Ambassadeurs, leur dist en souzriant : Messieurs, je suis d’opinion que nous
essayons du vin de cest homme de bien : il est
paraventure tel que nous ne nous en repentirons point, & s’en alla avec eux vers Ciste,
lequel ayant fait apporter sur l’heure un beau
banc hors de sa boutique, les pria qu’ilz s’assissent, disant à leurs serviteurs qui s’aduançoient
desia pour laver les verres : Enfans reculez
vous, & me laissez faire ce service : car je suis
aussi bon verse à boire, comme je suis bon
boulenger, & ne vous attendez pas d’en taster
goutte : & cecy dict, luy mesmes laua quatre
petitz verres beaux & neufz, & fit apporter une
petite fiolle de son bon vin, dont il donna diligemment à boire à messire Geri & aux Ambassadeurs, ausquelz le vin sembla le meilleur
qu’ilz eussent beu long temps au paravant :
parquoy l’ayant grandement ’loué, ilz en retournerent boire presque tous les matins, pendant
que les Ambassadeurs furent là. Ausquelz
quand ilz eurent achevé ce pourquoy ilz estoient
à Florence, & qu’ilz s’en voulurent retourner,
messire Geri fit un festin fort magnifique, où il
fit inviter la plus grande part des plus honorables citoyens, & pareillement Ciste, lequel
n’y voulut oncques aller en façon que ce fust :
au moyen dequoy messire Geri commanda à un
de ses serviteurs qu’il allast querir un flascon
de son vin, & qu’on en servist d’entree de
table un demy verre pour homme. Le serviteur
qui estoit paraventure courroucé de ce qu’il
n’avoit jamais sceu boire de ce vin, print un
grand flascon, lequel veu incontinent par
Ciste, il dist : Mon filz messire Geri ne t’enuoye pas ceans, ce qu’asseurant plusieurs fois le
serviteur, & ne pouvant avoir autre response,
retourna à son maistre, & le luy dilt : A qui
messire Geri dist : Retournez y, & luy dy que
si fais : & s’il te respond plus ainsi, demande
luy où je t’envoye doncques. Le serviteur y
retourna & dist. Ciste en verité messire Geri
m’envoye ceans vers toy. A qui Ciste respondit : pour certain mon filz non faict. Où m’enuoye-il doncques ? dist le serviteur. A la
riviere d’Arne, respondit Ciste. Ce que rapportant le serviteur à messire Geri, les yeux de son
entendement s’ouvrirent soudainement, & dist
au serviteur. Laisse moy voir quel flascon tu y
portes, & quand il l’eut veu, il dist : Ciste dict
verité : parquoy luy disant mille injures, il luy
fit prendre un flascon raisonnable. Voyant
lequel Ciste, il dist, maintenant sçay-ie bien
qu’il t’envoye à moy, & le luy remplit de bien
bon cœur : puis ayant faict ce mesme jour
remplir le tonneau d’un autre semblable vin,
& faict porter à clair en la maison de messire
Geri, il y alla après, & le trouvant, luy dist :
Monsieur, je ne voudroye pas que vous creuffiez que le grand flascon de ce matin m’eust
estonné, mais m’estant advis que vous aviez
oublié ce que je vous avoye monstré ces jours
passez avec mes petites fiolles, c’est à sçavoir
que ce vin n’estoit vin à valetz, je vous l’ay
voulu ramenteuoir ce matin : maintenant
parce que je n’entends plus d’en estre gardien,
je vous l’ay toutfaict apporter, vous en ferez
doresnavant comme il vous plaira. Messire
Geri eut le present de Ciste pour tresagreable,
& luy en rendit telles graces qu’il estoit besoing,
& le tint tousjours depuis pour homme de
vertu & son amy.
 
NOUVELLE TROISIESME.
 
Pour monstrer que les mocqueurs à tort, sont
souvent mocquez à droict.
 

Madame Nonne de Pulcy fit taire un Euesque
de Florence avec une prompte responce faicte à
une gaudisserie un peu moins qu’honneste qu’il
avoit dicte à ladicte Dame.

VAND madame Pampinee eut
achevé sa nouvelle, & apres que
la responce & la liberalité de
Ciste fut louee de tous, il pleut à
la Royne que madame Laurette
dist la sienne : & commença à parler ainsi,
Gracieuses Dames ma-dame Pampinee commença l’autre jour, & ma-dame Philomene a
maintenant bien suiuy à toucher la pure verité
du peu de vertu qui est en nous : & pareillement de la beauté des rencontres : & pource
qu’il n’est besoin d’en dire d’avantage que ce
qui en a esté dist, je vous vueil seulement
ramenteuoir que la nature des rencontres est
telle, qu’elles doivent mordre l’auditeur ainsi
comme la brebis mord, & non pas comme le
chien : parce que si elles mordaient comme le
chien la rencontre ne seroit plus rencontre :
ains seroit injure : ce que firent parfaictement
les parolles de ma-dame Horette, & la responce
de Ciste. Il est vray que si la rencontre se dit
en lieu de responce, & que celuy qui respond
morde en chien, il semble qu’il n’est point à
blasmer : au moins s’il a esté premierement
mordu en chien : comme il seroit bien si ainsi
n’estoit avenu. Et parainfi on doit bien regarder comment, & quand, avec qui, & où l’on se
gaudit. A quoy regardant bien peu, n’agueres
un nostre prelat : il ne receut moindre morsure
que celle qu’il donna : ce que je vous vueil
monstre en une petite nouvelle.
Estant Euesque de Florence messire Anthoine
Dorso vertueux & fage prelat, il y vint un gentilhomme Cathelan nommé messire Diego de
la Ratta mareschal du Roy Robet de Naples :
lequel estant tresbeau personnage, & le plus
grand faiseur de court aux dames qu’on sçauroit dire, il y en eut une entre les autres qui
luy pleut grandement laquelle estoit fort belle
femme, & niece d’un frere dudit Euesque : le
mary de laquelle (combien qu’il fust de bonne
famille) estoit toutesfois auare outre mesure
& avec ce meschant & malheureux. Ce que entendant le mareschal, il composa avec luy de
donner cinq cens ducats d’or, & qu’il le laissast
coucher une nuict avec sa femme, dont la
paction accordee il feit dorer certaines pieces
d’argent qui avoient lors cours à Florence,
qu’on nommoit Popolins & apres avoir couché avec la dame (combien que ce fust contre
sa volonté) les bailla au mary. Ce qu’estant
apres sceu par tout, le malheureux n’en eut
autre chose que le dommage & les mocqueries,
& l’Euesque (comme sage) feit semblant de
n’en savoir rien. Parquoy estant souvent ensemble l’Euesque & le marechal, avint que le
jour de S. Iean se promenant à cheval par la
ville l’un au costé de l’autre, & regardans les
dames par la rue où l’on court le pris, l’Euesque
en veit une jeune mariee nouvellement (laquelle ceste derniere peste nous à ostee) qui se
nommoit Dame Nonne de Pulci, cousine de
Messire Alesso Rinucci, que toutes vous autres
devez cognoistre, laquelle estoit alors une belle
jeune femme bien parlante & de grand cœur,
& se tenoit vers la porte sainct Pierre : laquelle
il monstra au Mareschal, sur l’espaule duquel
quand ilz furent pres d’elle il meit la main, &
dist à la dame : Ma-dame Nonne que vous
semble de cestuy-cy ? le penseriez vous bien
gaigner ? Il fut advis à la Dame que ces
parolles mordiffent aucunement son honneur :
ou qu’elles le deussent contaminer en l’entendement de ceux qui l’ouyrent qui estoient plusieurs. Parquoy ne faisant son conte de purger
ceste contamination, mais de rendre chou pour
chou, elle respondit promptement. Paraventure
aussi Monsieur, ne me gaigneroit il pas : mais
je voudrois bonne monnoye. Laquelle parolle
ouye le Marechal & l’Euesque se sentans tous
deux toucher jusques au vif, l’un comme perpetrateur de chose deshonneste en la niece du
frere de l’Euesque : & l’autre comme la receuant en la personne de la niece de son propre
frere, ilz s’en allerent sans regarder l’un l’autre
tous honteux & coy, sans plus luy sonner mot
de tout ce jour là. Ainsi doncques ayant esté la
jeune Dame picquee il ne luy fut mal-seant de
piquer autruy en se gaudiffant.

NOUVELLE QUATRIESME
 
Signifiant qu’une plaisante responce appaise
souventesfois le cœur d’un homme courroucé.
 

Quiquihio cuisinier de messire Conrard Iean
Filiassi par une soudaine parolle qu’il dist a son
maistre, convertit son courroux en ris : &
esc hapa la punition dont messire Conrard
l’avoit menacé.

A-Dame Laurette se taisoit desia,
& ma-dame Nonne avoit esté
louee de tous quand la Royne
commanda à ma-dame Neiphile
quelle suiuist : laquelle dist : Combien que le prompt esprit, mes Dames, preste
souventesfois les parolles belles & utiles à
ceux qui les disent, selon les occurences, toutesfois la fortune (qui ayde encores quelques
fois aux timides) leur en met souvent & soudainement sur la langue de telles que celuy
mesme qui les dit ne les eust jamais sceu
inuenter s’il eust eu loisir d’y penser, ce que
j’ay deliberé vous monltrer par une mienne
nouvelle.
Messire Conrard Iean Filiaffi (comme chacune de vous autres pouvez avoir veu & ouy
dire) a tousjours esté noble citoyen de nostre
cité liberal & magnifique, menant vie de cheualier, se delectant continuellement en chiens
& oyseaux sans ses autres plus grandes vertuz, que nous laisserons maintenant à part :
lequel ayant pris un jour avec un sien faucon
une grue pres un village nommé Peretola, &
la trouvant jeune & grasse, l’envoya à un sien
Cuisinier Venitien qu’on nommoit Quiquibio,
luy mandant qu’il la routist pour souper, &
quelle fust bien apprestee. Quiquibio, lequel
ressembloit, comme à la verité il estoit un plaisant sot, quand il eut accoustré la grue il la
meit en la broche, & commença à la faire
rostir songseusement, laquelle estant desia
presque cuite, & rendant fort bonne odeur,
advint qu’une femmelette du quartier, qui
s’appelloit Brunette, & de qui Quiquibio estoit
fort amoureux, entra en la cuisine : & sentant
l’odeur de la grue, & la voyant, pria cherement
Quiquibio, qui luy en donnait une cuisse. Quiquibio luy respondit en chantant. Vous ne
l’aurez de moy, Dame Brunette, vous ne
l’aurez de moy, dequoy s’estant Brunette couroussee, elle luy dist En enda si tu ne me la
donne, tu n’auras jamais de moy chose qui te
plaise : ayans pource entre eux plusieurs
parolles en peu de temps. A la fin Quiquibio,
pour ne courousser s’amye, arracha une des
cuisses, à la grue, & luy donna. Mais quand
elle fut servie sans l’une des cuisses devant
Messire Conrard, dont quelque estranger qu’il
avoit mené soupper en sa mai son s’esmerveilla,
il fit appeller Quiquibio, & luy demanda
qu’estoit devenue l’autre cuisse de la grue. A
qui le Venitien menteur de nature respondit
soudainement Monsieur les grues n’ont qu’une
cuisse & une iambe. Messire Conrard lors
courroucé dist. Comment Diable ? n’ont elles
qu’une cuisse & une iambe ? n’ay je jamais veu
grue sinon ceste cy ? Quiquibio persiilant en
son dire : Monsieur il est ainsi comme je le
vous dy : & quand il vous plaira je le vous
feray voir, en celles qui sont vives : Messire
Conrard pour l’amour des estrangers qui
estoient avecques luy n’en voulut contester :
mais luy dist seulement : Puis que tu m’asseures
de le me faire veoir en celles qui sont vives
(chose que je ne vy oncques, ne ouy jamais
dire qu’il fust ainsi) je suis content de le veoir
demain matin : & en seray tresayse, mais par
le corps bieu s’il est autrement je te feray
accoustrer de forte qu’il te souviendra toute ta
vie de moy. Finies doncques les parolles pour
ce soir. Messire Conrard (qui n’estoit point
apaisé pour avoir dormy) se leva le lendemain
matin des laube du jour, encor tout bouffant
de courroux, & commanda qu’on luy amenast
ses cheuaux : & ayant faict monster Quiquibio
sur l’un d’iceux, il le mena vers un ruisseau, à
la rive duquel on souloit voir tousjours sur la
poincte du jour des grues, en luy disant : Nous
verrons tantost qui mentit hersoir de toy ou
de moy. Quiquibio voyant que le courroux de
son maistre duroit encores, & qu’il luy falloit
faire preuve de sa mensonge : ne sçachant
comment la pouvoir faire, cheuauchoit apres
Messire Conrard, avec la plus grande peur du
monde, & s’en fust volontiers fuy s’il eust peu :
mais ne luy estant possible, il regardoit maintenant devant, & tantost derriere, cuydant que
tout ce qu’il voyoit fussent grues qui se soustinssent sur deux piedz, mais estant desia arriuez pres du ruisseau, il en vit premier que nul
autre sur la rive d’iceluy paraventure une
douzaine qui estoient toutes sur un pied, comme
elles ont accoustumé d’estre quand elles dorment : parquoy les ayant soudainement monstrees à Messire Conrard, il luy dist : Vous pourrez tresbien voir maintenant monsieur, que je
disoye hersoir verité : que les grues n’ont qu’une
cuisse, & un pied, si vous regardiez à celles qui
sont là. Messire Conrard voyant les grues, luy
dist : Attends un peu : car je te monstreray
qu’elles en ont deux : & s’approchant un peu
plus pres d’elles, il cria : Oh oh : au moyen
duquel cry les grues ayant abaissé l’autre pied,
s’envolerent toutes, apres avoir fait quelques
pas, & Messire Conrard se retourna vers Quiquibio, luy disant Que t’en semble meschant ?
t’est il advis qu’elles en ayent deux ? Lors Quiquibio presque tout estonné ne sçachant luy
mesmes d’où il venoit, respondit : Monsieur
ouy : mais vous ne criastes pas oh oh, à celle
d’hersoir : car si vous eussiez ainsi crié elle eust
pareillement mis à terre l’autre cuisse &
l’autre pied comme ceux cy ont fait. Ceste
responce pleut tant à Messire Conrard, que tout
son courroux se convertit en rire, & dist : Quiquibio tu as raison, je le devoye vrayement
faire comme tu le dis : Ainsi donques Quiquibio par sa prompte & plaisante responce
eschappa d’estre bien frotté, & fit sa paix avec
son Maistre.

NOUVELLE CINQUIESME.
 
Par laquelle on voit que qui veut parler d’autruy, doit premierement prendre garde à soy-mesme.
 

Messire Forest de Rabatte & Maistre lotte
Paintre venant ensemble de Mugel, se gaudirent l’un l’autre de leur laideur.

us SI tost que Ma-Dame Neiphile
se teut, ayans les Dames prins
grand plaisir de la responce de
Quiquibio, Phamphile par le commandement de la Royne, dist :
Trescheres Dames, il avient souvent qu’ainsi
comme la fortune cache quelque fois soubs les
arts vilz de tresgrans tresors de vertu, comme
n’agueres nous a monstré ma-dame Pampinee,
on trouve pareillement que la nature a mis de
merueilleux esprits souz de treslaides formes
d’hommes, ce qui apparut grandement en deux
Citoyens des nostres, dont je vous vueil parler
en peu de parolles : par ce que l’un qui fut
nommé Messire Forest de Rabatte, estant de
petite stature & si difforme avec un visage plat
& camus comme un chien terrier : que qu’il
l’eust voulu comparer au plus difforme de ceux
de Baronchi, encor eust il esté trouvé laid, fut
neantmoins si grand legiste qu’il estoit reputé
de plusieurs sçavants hommes un vray memoire de droit ciuil. Et l’autre qui fut nommé
lotte, eut un esprit de si grand’excellence,
qu’il ne fut oncques chose en nature mere &
ouvriere de toutes, par le continuel mouvement
des cieux que luy avec la poincte à pourtraire
la plume ou le pinceau, ne peignist si semblable
à icelle que non seulement il y retiroit : mais
(qui plus est) on croyoit que ce fust la chose
mesmes : tellement que l’on trouvoit plusieurs
fois que és choses qu’il avoit faites, le sens visible
des hommes se trompoit, croyant estre naturel
ce qui estoit peinct. Et parainsi ayant luy remis
cest art en lumiere, qui avoit esté enseuely
long temps au paravant, sous l’erreur d’aucuns,
qui en peignant se delectent plus à satisfaire
aux yeux des ignorans, qu’à complaire à l’entendement des fages, on le pouvoit à bon
droit nommer une des lumieres de la gloire
Florentine, & d’autant plus encores comme
avec plus grande humilité, luy vivant & maistre
en cecy des autres paintres, il avoit acquis
ceste gloire, ne voulant jamais estre appellé par
ce nom de maistre : refusant lequel tiltre de
tant plus resplendissoit-il en luy, comme avec
plus grand desir de ceux qui sçavoient moins
que luy, ou de ses disciples, il estoit convoiteufement usurpé d’eux : toutesfois combien
que son art fut tresgrand, il n’estoit pour tout
cela en aucune maniere que ce soit, plus beau
de personne ne de visage qu’estoit Messire Forest : mais venant à conter la nouvelle je dy
que :
Messire Forest & lotte avoient leurs héritages à Magel : & estant Messire Forest allé
veoir les siens au temps d’Esté que les vacations sont es cours, & s’en revenant sur un
meschant cheval qui estoit, peut estre de loiiage,
il troua ledist lotte lequel ayant pareillement
veu les siens s’en retournoit aussi à Florence,
n’estant rien mieux monsté n’en ordre que luy :
& ainsi qu’ilz s’en venoient de compagnie le
beau petit pas, comme vieux qu’ilz estoient,
advint (comme nous voyons souvent avenir en
Esté) qu’une soudaine pluye les surprins, pour
laquelle euiter ilz se retirerent le plustost qu’il
leur fut possible en la maison d’un Paisan amy
& cogneu de chacun d’eux : mais quelque peu
apres ne faisant semblant la pluye de vouloir
cesser, & eux voulans arriver de jour à Florence, ilz emprunterent de ce paisan deux
manteletz vieux de ce gris de bureau, & deux
chappeaux tous pelez de vieillesse, pource
qu’il n’en y avoit point de meilleurs, & commencerent à se mettre en chemin. Or ayans cheminé quelque peu & se voyans tous mouillez,
enfangez & crottez par le iallissement que sont
en allant les cheuaux avec les pieds, chose qui
n’a pas accoustumé de rendre la personne plus
honnorable, le temps s’esclaircit un peu ; &
commencerent à deviser ensemble : mais Messire Forest cheuauchant & escoutant lotte qui
estoit fort beau parleur, commença à le regarder & considerer d’un costé & d’autre, depuis
les pieds jusques à la teste. Et voyant qu’il
estoit tout si ord & si laid sans aucune consideration à soy quel il estoit, commença à rire, &
dist : lotte penses tu que si un estranger qui ne
t’eust jamais veu, venoit à ceste heure devant
nous, qu’il creust que tu fusses le meilleur
Peintre du monde comme tu es ? A qui lotte
respondit promptement : Monsieur je pense qu’il
le croyroit lors qu’il croyroit vous regardant
que seussiez seulement vostre a, b, c, . Ce qu’oyant
Messire Forest cogneut son erreur & se veit
payé de telle monnoye, comme il avoit vendu
ses danrees.

NOUVELLE SIXIESME.
 
Qui reprend couvertement ceux qui ne sont cas
que d’une noblesse de race.
 

Michel Escalse prouva à certains jeunes hommes
qui firent une gageure contre luy, que ceux de
la lignee des Baronchi estoient les plus nobles
du monde, ou de Maremme & en gaigna un
jouper.

ES Dames rioient encores de le
belle & prompte response de lotte,
quand la Royne en chargea à Ma-Dame Flammette, qu’elle fuyuist,
laquelle commença à parler ainsi :
Mes jeunes Dames par ce que Pamphile a fait
mention des Baronchi : lesquelz vous ne co-gnoissez paradventure comme il fait, cela m’a
fait souvenir d’une nouvelle en laquelle fera
demonstré combien est grande leur noblesse,
sans sortir hors de propos : parquoy je vueil la
vous raconter.
Il n’y a pas encor long temps qu’il y avoit à
Florence un jeune homme nommé Michel Efcasse, qui estoit le plus plaisant & recreatif
homme du monde, & qui plus avoit d’inuentions nouvelles : au moyen de quoy les jeunes
enfans de Florence estoient fort ayses, quand
ilz le pouvoient avoir en leur compagnie. Or
advint un jour que luy estant à Montiguy
avec quelques autres, se meut entr’eux une
question en deuifant, lesquelz estoient les plus
nobles, & de plus ancienne maison à Florence.
Dont les uns disoient que c’estoient les Vberti, les
autres les Lamberti, & l’un disoit ceuxcy, & l’autre
ceux là : comme chacun pensoit en son entendement. Ce qu’oyant Escalse, il commença à
fouzrire, & dist : Allez allez sots que vous estes,
vous ne savez que vous dites, je vous dy que
les Baronchi sont les plus nobles & les plus
anciens qui soient non seulement à Florence,
mais en tout le monde, ou en Maremme, à quoy
s’accordent tous les Philosophes, & un chacun
qui les cognoist, comme je say : & afin que vous
ne preniez les uns pour les autres, je vous
parle des Baronchi noz voisins, qui se tiennent
pres nostre Dame la grand. Quand ceux qui
estoient avec luy qui cuidoient qu’il voulust
dire autre chose, ouyrent cecy, ils se moquerent tous de luy, & dirent. Tu te mocques
comme si nous ne cognoissions les Baronchi aussi
bien que tu saiz. Certes non say, dist Escalse :
ains vous dy vray, & s’il y a quelqu’un qui
vueille faire gageure d’un souper pour six compagnons telz qu’on voudra choisir, je le gageray, & si vous seray bien plus, car j’en croiray
qui vous voudrez, entre lesquelz y eut un
nommé Neri Vanniri qui dist : le suis tout
prest de gager ce souper. Et s’estans accordez
ensemble d’en croire Pierre le Florentin, en la
maison duquel ilz estoient, ilz s’en allerent à luy,
& tous les autres après, pour voir perdre Escalse,
& se moquer de luy, & conterent toute leur gageure, Pierre qui estoit discret jeune homme,
ayant premierement ouy le dire de Neri, se
tourna vers Escalse, & luy dist : Et toy comment
pourras tu prouver ce que tu dis : Escalse dist :
le le pourray par telle rai son que non seulement toy : mais cestuy cy qui le nie, confessera
que je dy vray. Vous sçavez bien que tant
plus les hommes sont d’ancienne race, tant
plus ilz sont nobles, & ainsi le soustenoit Ion
tout à ceste heure entre ceux ci, or est il, que
les Baronchi sont plus anciens que nulz autres
hommes qui soient en ceste ville : dont s’ensuit doncques, qu’ilz sont plus nobles, & si je
vous monstre qu’ilz soient les plus anciens,
j’auray sans point de faute gaigné la gageure,
& qu’il soit ainsi, vous devez sçavoir que
nostre Seigneur fit les Baronchi du temps qu’il
apprenoit encores à peindre : mais les autres
hommes sont faits du temps qu’il sçavoit bien
paindre, & qu’il soit vray, prenez garde aux
Baronchi & aux autres hommes, vous verrez
tous les autres qui ont les visages bien compofez, & deuëment proportionnez : mais vous
verrez aux Baronchi, que l’un a le visage fort
long & estroit, l’autre l’a large outre mesure,
& tel en y a il qui a le nez fort long, autre
qui l’a court, & d’autres qui ont le menton
long, renversé contremont, & des maschoueres
qui resemblent celles d’un asne, encores y en a
il tel, qui a un œil plus gros que l’autre, &
tel qui a l’un plus bas que l’autre, comme vous
avez veu que sont volontiers les visages que les
enfans sont quand ilz commencent à aprendre à
pourtraire : parquoy comme je vous ay desia
dit, il appert clairement que nostre Seigneur
les fit quand il apprenoit à peindre, tellement
qu’on ne peut nier, qu’ilz ne soient plus anciens que les autres, & par consequent plus
nobles. De laquelle chose se souvenant tresbien
Pierre qui estoit le luge, & Neri qui avoit
gagé le soupper, & pareillement tous les autres
de la compagnie de toutes les parties des
Baronchi, & ayant ouy le plaisant argument
de Escalse, chacun commença à rire & à dire
que Escalse avoit le meilleur droit, & qu’il
avoit gaigné le soupper : car les Baronchi
estoient pour certain les plus nobles, comme
les plus anciens qui fussent non seulement à
Florence, mais au monde, ou en Maremme. Et
pour cela, quand Pamphile voulut monstrer la
laideur du visage de Messire Forest, il dist à
bon droit qu’il eut esté laid, aupres de l’un de
ceux des Baronchi.
 
NOUVELLE SEPTIESME.
 
Là où est monstré que vaut une verité franchement confessee, avec excuse facecieuse.
 

Ma-dame Philippe eslans trouvee avec un sien
amy par son mary fut citee devant le luge, dont
elle se delivra avec une prompte & plaisante
responce & fit modérer le statut fait au paranant contre les femmes.

ES A se taisoit Ma-Dame Flammette, & chacun rioit encorcs du
nouvel argument dont avoit usé
Escalse pour anoblir par dessus
tous les autres les Baronchi,
quand la Royne enjoignit à Philostrate qu’il
dist sa nouvelle, & il commença à dire ainsi :
Honnestes Dames c’est belle chose que de
sçavoir bien parler à tous propos : mais je
l’estime encores plus belle de le sçavoir faire,
quand la necessité le requier. Ce qu’une gentilfemme dont je vueil parler sceut si bien faire
que non seulement elle en fit rire les auditeurs :
mais aussi se defueloppa du danger de la mort
comme vous orrez.
En la ville de Prato y eut jadis un edit non
moins (à dire vérité) blasmable que cruel,
lequel commendoit sans faire aucune exception :
qu’aussi tost fust bruslee la femme, que son
mary trouveroit en adultaire avec quelque sien
amy par amours, comme celle qui seroit abandonnee à quelque autre pour de l’argent. Et
durant cest edict avint qu’une gentilfemme
belle, & plus que nulle autre amoureuse qui se
nommoit ma-dame Philippe, fut trouvee en sa
chambre une nuict par Regnaut de Pugliefi
son mari, entre les bras d’un beau jeune gentilhomme d’icelle ville nommé Lazarin Quaffagliotri, qu’elle aimoit comme soy-mesmes : Ce
que voyant le mary, courroucé merveilleusement, à peine se sceut il retenir de courir sur
eux & de les tuer, & n’eust esté qu’il avoit
peur de soymesmes, il l’eust fait ensuyuant
l’impetuosité de son courroux. S’estant doncques retenu de le faire, il ne se peut pour tant
garder qu’il ne pourchaffast la rigueur de l’edit
de Prato, chose qui ne luy estoit licite de faire,
c’est à sçavoir la mort de sa femme. Et par
ainsi ayant tesmoignage assez suffisant. pour
prouver la faute de la dite femme, aussi tost
que le jour fut venu, sans en demander autre
conseil il l’alla accuser, & la fit adjourner. La
dame qui estoit de grand cœur comme generalement ont accoustumé d’estre celles qui ayment
à bon escient, delibera contre le conseil &
opinion de plusieurs ses parens & amis, de comparoistre, & de vouloir plustost mourir virilement
en confessant la verité, que en fuyant, vivre
vilainement en exil par contumace & nier
qu’elle ne fust digne d’un tel amy, comme
estoit celuy entre les bras duquel elle avoit
esté trouvee la nuict passee, & s’en vint devant
le Potestat fort bien accompagnee d’hommes
& de femmes qui tous luy confeilloient de le
nier, & luy demanda avec un visage constant
& une voix ferme, qu’il luy demandoit. Le
Potestat regardant ceste cy & la voyant belle
de beau maintien, & selon que ses parolles
tesmoignoient de grand cœur, commença
d’avoir compassion d’elle, doutant qu’elle ne confessast chose, par laquelle il fust contraint pour
faire son devoir, de la faire mourir. Mais ne
pouvant toutesfois delayer qu’il ne l’enquist de
ce dont elle estoit accusee, il luy dist : Madame, vostre mary (comme vous voyez) est icy
qui se plaint de vous, disant qu’il vous a trouvetrouvtrouuee en adultere avec un autre homme, &
pource il demande que selon la rigueur d’un
edict que nous avons, je vous en face punir,
& par consequent mourir : mais je ne le puis
faire si vous ne le confessez, & parainfi regardez bien comment vous respondrez & me dites
s’il est vray, ce dont vostre mary vous accuse.
La Dame sans point s’estonner respondit plaisamment Monsieur il est vray que Regnaut est
mon mary, & qu’il m’a trouvé ceste nuict
passee entre les bras de Lazarin, où j’ay esté
plusieurs autres fois par bonne & parfaicte
amitié que je luy porte, & cecy je ne nieray
jamais : mais vous savez bien, & j’en suis certaine, que les loix qu’on fait en un pays doiuent estre communes, & saictes avec consentement de ceux à qui elles touchent, ce qui
n’est pas avenu de ceste-cy : car elle n’est
seulement rigoureuse que contre les pauvres
femmes, qui pourroient beaucoup mieux que
les hommes satisfaire à plusieurs, & outre ce,
quand elle fut faite, il n’y eut femme qui seulement y confentist : mais aussi qui jamais y
ait esté appellee, au moyen dequoy elle ne se
peut appeller à bon droit que mauvaise, & si
vous voulez estre executeur d’icelle au preiudice de ma personne, & de vostre conscience,
il est en vous de faire ce qu’il vous plaira :
mais avant que vous procediez à donner
aucune sentence, je vous supplie qu’il vous
plaise me faire une petite grace, c’est à sçavoir
que vous demandiez à mon mary, si toutes &
quantesfois qu’il luy a pleu receuoir plaisir de
moy, je ne luy ay pas fait abandonner ma personne. A quoy Regnaut sans attendre que le
Potestat le luy demandast, respondit soudainement, que sans aucune doute sa femme toutes
les fois qu’il l’en avoit requise, ne luy avoit
jamais refusé aucun plaisir qu’il desirast prendre
d’elle. Alors la dame continuant son propos
incontinent dist : le vous demande doncques
monsieur le Potestat, s’il a tousjours pris de
moy, ce qui luy a pleu, & qui luy a esté
besoin, que devois je, ou doy faire du demourant ? Le doy-ie jetter aux chiens ? N’est-il
pas plus raisonnable que j’en face plaisir à un
gentilhomme qui m’ayme plus que soymesmes
que le laisser perdre ou gaster ? Il y avoit là
une telle examination & d’une si grande &
renommee dame comme ceste-cy estoit, presque
tous ceux de la ville de Prato, lesquelz oyant
une si plaisante demande crierent soudainement
(apres avoir ry leur saoul) tous d’une voix que
la dame avoit raison, & qu’elle disoit tresbien,
tellement qu’avant qu’ils partiffent de là l’on
modifia par l’avis du Potestat, l’edit si cruel &
fut dit qu’il s’entendoit seulement de celles qui
pour argent feroient tort à leurs maris. Au
moyen dequoy Regnaut demourant confuz
d’une si foie entreprise, se partit de l’auditoire,
& la dame soyeuse & delivre, estant quasi refchappee du feu, s’en retourna toute glorieuse
en sa maison.

NOUVELLE HUICTIESME
 
Pour se moquer de quelque mal-pla fantes laiderons, qui ne trouve rien beau ne plaisant
qu’elles mesmes.
 

Fresco conseilla a sa niece que si ceux qui sont
plaisans à voir luy faschoient, comme elle disoit que elle ne se mirai f jamais.

A nouvelle que raconta Philostrate
piqua au commencement, avec un
peu de honte les cœurs des Dames
qui l’escoutoient, dont la rougeur
qui leur monta au visage, en donna
vray tesmoignage, à la fin en se regardant
l’une l’autre, & ne se pouvans à peine tenir de
rire, elles en souzriant l’acheverent d’escouter :
mais apres qu’elle fut achevee, la Royne se
tourna vers ma dame Emilie, & luy commanda
qu’elle suiuist. Laquelle en soufflant comme si
elle se leuoit de dormir, commença ainsi. Mes
desirables dames, pource qu’un long pen fer m’a
tenue grand piece fort loin d’icy, je me passeray (pour obeïr à nostre Royne) d’une moindre
nouvelle que je n’eusse paraventure fait, si
j’eusse eu le cœur icy, en vous contant la sotte
faute d’une jeune fille, avec un plaisant mot &
correct, que luy dist un sien oncle si elle
eust esté de si bon esprit qu’elle l’eust entendu.
Vn homme donc qui se nomma Fresco de
Chelatico, avoit une niece nommee par mignardise Frachon. Laquelle encor qu’elle fust de
belle taille, & eust beau visage (non pas pourtant de ces angeliques que nous voyons plusieurs fois) se reputoit neantmoins si grande
chose & si noble, qu’elle avoit prins une coustume de blasmer les hommes & les femmes, &
tout ce qu’elle voyoit, sans avoir aucun esgard
à soy-mesmes, qui estoit aussi mal plaisante,
facheuse & depiteuse, que nulle autre qu’on
eust sceu veoir : car on ne pouvoit faire aucune chose à son gré, & outre tout cecy elle
estoit si fiere & hautaine, que quand elle eust
esté de la maison royale de France, cela eust
esté encor trop, & quand elle alloit par la rue,
tout luy puoit, de forte qu’elle ne faisoit jamais
autre chose que se tordre le nez, comme si tous
ceux qu’elle voyoit ou rencontroit luy puoient.
Or laissons à part plusieurs siennes conditions
malplaisantes, & ennuyeuses. Il advint un jour
qu’elle s’en estant retournee à la maison où son
oncle estoit, elle toute pleine de mignardise &
ne faisant que souffler, s’alla seoir au pres de son
oncle qui luy demanda. Franchon que veut
dire cecy ? qu’estant aujourd’huy feste tu t’en
fois si tost retournee à la maison ? A qui elle
toute tombant par pieces de mignardise, respondit : Il est vray que je m’en suis venuë
ainsi tost, parce que je ne pense point qu’il y
eust jamais en ceste ville tant d’hommes & de
femmes si malplaisantes & facheux comme il y
a aujourd’huy, & n’en voy pas un passer par la
rue qui ne me desplaise comme je ne say quoy,
& ne pense pas qu’il y ait femme au monde, à
qui les personnes malplaisantes ennuyent tant
qu’à moy : tellement que pour ne les voir je
m’en suis ainsi tost venuë. A laquelle, Fresco,
à qui les puantes façons de faire de sa niece
faschoient desesperément dist : Ma fille si les
malplaisans te deplaisent si fort comme tu dis,
say si tu veux vivre soyeuse, que tu ne te
mires jamais. Mais ’elle plus vuide de sens
qu’une canne, & qui pensoit autant scavoir
que Salomon, n’entendit ce que vouloit dire le
mot de son oncle, ne plus ne moins qu’un
mouton eust fait : ains dist qu’elle se vouloit
mirer comme les autres, & ainsi elle demoura
en ceste grosse lourderie, & encor y est.

NOUVELLE NEUFVIESME
 
Monstrant la différence des lettrez avec les
ignorans.
 

Messire Guido Caualcant dist avec un honneste
mot injure à certains chevaliers Florentins qui
l’avoient surprins.

OGNOISSANT la Royne que madame Emilie estoit quitte de sa nouvnouuelle, & qu’il ne restoit qu’à elle à
dire, hors mis celuy qui par privilege avoit àparler le dernier, elle
commença ainsi : Gracieuses dames, vous m’avez
aujourd’huy osté une couple de nouvelles pour
le moins, dont j’en pensois dire l’une, toutesfois
il m’en est encor demouré une, en la conclusion de laquelle est contenu un tel mot, que
paraventure il ne s’en est point encores conté
un de si grande intelligence.
Vous devez doncques scavoir qu’il y eut au
temps passé plusieurs belles & louables coustumes en nostre cité, dont il n’en est pas demouré
aujourd’huy une, Dieu mercy & l’auarice, qui
avec les richesses est tellement cruë en icelle,
qu’elle les en a toutes chassees, entre lesquelles
y en avoit une telle, qu’en divers lieux de Florence, s’assembloient les bonnes maisons du
quartier, & faisoient leur compagnie d’un certain nombre de personnes en regardant d’y
mettre ceux qui aisément pouvoient supporter la
despence aujourd’huy l’un, & demain l’autre &
ainsi mettoient par ordre la nappe chacun son
jour à toute la compagnie, là où quelquefois
ilz inuitoient & faisoient honneur aux gentilzhommes estrangiers, quand il y en arrivoit, &
pareillement à des citoyens, ilz se vestoient aussi
d’une forte au moins une fois l’an, & s’en alloient les plus nobles ensemble à cheval par la
ville, où quelquefois faisoient quelque tournois
ou autre fait d’armes : mesmement és jours
des principales festes de l’annee. Entre lesquelles compagnies y en avoit une de messire Bette
Brunelesqui, en laquelle messire Bette & ceux
de sa compagnie avoient fort tasché d’y tirer
Guido filz de messire Caualcant de Caualcanti,
& non sans cause : car outre ce qu’il estoit des
meilleurs dialecticiens que le monde soustint,
& parfait Philosophe naturel (desquelles choses
la compagnie ne se soucioit gueres) si estoit il
aussi tresgentil & fort honneste gentilhomme
bien parlant, & toute chose qu’il vouloit faire,
& qui appartenoit à gentilhomme, il la favoit
mieux faire que nul autre, & avec tout cecy il
estoit tresriche, & si favoit faire honneur à quiconques il pensoit en son entendement le meriter, autant que langue le sauroit exprimer :
mais jamais messire Bette n’avoit tant sceu faire
de l’avoir tiré en leur compagnie : pensant luy
& ses compagnons que cecy avint, de ce que
messire Guido speculant quelquefois, devenoit
fort retiré d’avec les hommes, & pource qu’il
tenoit quelque peu de l’opinion des Epicuriens,
le menu peuple disoit que toutes ses speculations
n’estoient seulement que pour cercher si on pourroit trouver que Dieu ne fust point. Or avint un
jour que partant messire Guido de l’Eglise
sainés Michel d’horte, & s’en venant par le
cours des Adimari jusques à sainct lehan, qui
estoit quasi son chemin ordinaire, estant lors
autour l’Eglise sainct Iean, ces grandes sepultures de marbre, qui sont aujourd’huy à saincte
Reparee, & plusieurs autres, & luy entre les
colonnes de porfire qui y sont, & ses sepultures,
& la porte de fainct lean qui lors estoit fermee, messire Bette traversa à cheval avec sa
compagnie la place de faincte Reparee, voyant
messire Guido parmy ces sepultures, & dit :
Allons le harfeller. Parquoy donnans des esperons aux cheuaux, comme s’ilz l’eussent voulu
assaillir, furent quasi premier sur luy qu’il s’en
aperceust : & luy commencerent à dire, Guido,
tu refuses d’estre de nostre compagnie, mais
quoy ? quand tu auras trouvé que Dieu n’est
point, qu’auras tu fait ? Ausquelz Guido se
voyant enuironné d’eux, soudainement leur
dit : Messieurs, vous me pouvez faire en vostre
maison ce qu’il vous plaist. Et ayant mis la
main sur une de ces sepultures qui estoient
grandes, print son fault, & se jetta de l’autre
part, comme celuy qui estoit fort agile. Et
quand il se fut defuelopé d’eux, il s’en alla.
Ceux-cy demourerent tous estonnez, se regardant l’un l’autre, & commencerent à dire qu’il
estoit sans entendement, & que ce qu’il avoit
respondu ne venoit point à propos : car ilz
n’avoient non plus à faire là où ilz estoient
que tous les autres citoyens, ne messire Guido
moins que piece d’eux. Ausquels messire Bette
dist : C’est vous autres qui este sans entendement, si uous ne l’avez entendu il nous a honnestement & en peu de parolles, dit la plus
grande injure du monde : par ce que si vous y
regardez bien, ces sepultures sont les maisons
des morts, pource qu’on y met les morts, & y
demourent, lesquelles il dit que c’est nostre
maison, pour nous faire cognoistre que nous &
les autres hommes idiots, & non lettrez, sommes pis que morts, à comparaison de luy, &
des autres hommes favans, & par ainsi estans
icy entre ces sepultures, nous sommes en nostre
maison. Alors chacun entendit ce que messire
Guido avoit voulu dire, & en eurent honte, ne
jamais plus ne l’agasserent, & tindrent de la en
avant messire Bette pour subtil & entendu cheualier.
 
NOUVELLE DIXIESME
 
Pour monstrer de quelz abus on use souvent sous
le manteau de religion.
 

Frere Oignon promit à certains paysans, de
leur monstrer la plume de L’ange Gabriel, au
lieu de laquelle trouvant des charbons, il leur
dist, que c’estoit de ceux dont sainct Laurens
fut rosti.

VAND chacun de la compagnie fut
eschapé de dire sa nouvelle, cognoissant Dioneo, que c’estoit à
luy à dire la sienne sans attendre
trop solennel commandement,
apres qu’il eut imposé silence à ceux qui
louoient le mot qu’on avoit ouy de messire
Guido commença ainsi : Honnestes Dames,
combien que par mon privilege il me soit
permis de parler de ce qui plus me viendra à
gré, si n’entend-ie toutesfois, de me vouloir
separer de ceste matiere, dont vous toutes
avez fort bien parlé à propos. Mais fuyuant
voz brisees, je delibere de vous monstrer combien cautement & avec un soudain rempart,
un des religieux de sainct Antoine, euita une
honte que deux jeunes hommes luy avoient
preparee : & ne vous devra ennuyer de ce que
pour bien vous dire la nouvelle complette, je
seray un peu long, si vous regardez au soleil
qui est encor au milieu du ciel.
Certalde, comme paradventure vous pouvez
avoir entendu, est un village de la vau d’Elfe,
assis en nostre domaine de Florence : lequel
encor qu’il soit petit, il a pourtant esté autrefois habité de gentilzhommes, & gens aysez : là
où un des religieux de S. Antoine nommé
frere Oignon, avoit de long temps accoustumé
d’aller, pour recueillir les aumosnes, que les
sots leurs faisoient tous les ans une fois : tant
pource qu’il trouvoit bonne pasture, qu’aussi
pource qu’il y estoit volontiers veu : plus paradveaduenture pour le nom qu’il portoit, que pour autre
grande devotion : d’autant que ce terroir produit les meilleurs oignons de toute la Toscane.
Ce frere Oignon estoit de petite stature, roufseau, un visage allegre, & le meilleur coquin
du monde : & outre ce (encor qu’il n’eust aucun sçavoir) il estoit si parfaidt & prompt parleur, que qui l’eust cogneu, non seulement
l’eust il estimé un grand rhetoricien : mais
eust dit qu’il estoit luy mesmes Ciceron, ou
bien Quintilien : & si estoit compere de tous
ceux du païs, ou amy, ou bien voulu. Lequel
suiuant sa coustume y alla au mois d’Aoust une
fois entre les autres. Et un dimenche matin
estans toutes les bonnes gens d’autour, hommes
& femmes venus à la messe, à la principale
eglise, il s’avança quand il veit qu’il en estoit
temps, & dist : Messieurs & dames, vostre coustume est, comme vous sçavez d’envoyer tous
les ans aux pauvres du baron monsieur S. Antoine de voz blez & avoynes : les uns peu, &
les autres beaucoup, chacun selon son pouvoir
& sa devotion : à fin que le benoist S. Antoine
soit garde de voz bœufs, asnes, pourceaux, &
de voz brebis : & outre ce, vous avez accoustumé de payer, mesmement ceux qui sont
escritz en nostre confrairie ce peu de devoir
qu’on paye une seule fois l’an. Pour lesquelles
choses recueillir, je suis envoyé par mon superieur : c’est à sçavoir monsieur l’Abbé : & par
ainsi avec la benediction de Dieu, vous viendrez apres midy quand vous orrez sonner les
cloches icy, hors de l’Eglise, là où à la mode
accoustumee je vous feray la predication &
baiserez la croix : & d’avantage pource que je
vous cognoy tous tresdevots du baron monsieur S. Antoine je vous monstreray de grace
speciale une tresfaincte & belle relique, laquelle
moymesme ay jadis aportee de la terre fainte
d’outre mer, savoir est, une des plumes de
l’ange Gabriel : laquelle demoura en la
chambre de la vierge Marie, quand il luy vint
faire l’annonciation en Nazareth. Et cecy dit,
il se teut & s’en retourna ouir la messe. Or
ainsi qu’il disoit toutes ces belles choses, il y
avoit entre plusieurs autres qui estoient à
l’Eglise, deux bons compagnons cauts & fins
l’un nommé lean de Bragoniere, & l’autre
Blaise Piffin : lesquelz apres qu’ilz eurent ry
entr’eux de la relique de frere Oignon (encor
qu’ilz fussent bien fort ses amis & de sa compagnie) delibererent entr’eux mesmes de luy
bailler quelque trousse de ceste plume : &
ayant sceu que frere Oignon disnoit ce matin
là au chasteau avec quelque sien amy, si tost
qu’il fut à table, ilz descendirent incontinent en
la rue, & s’en allerent au logis où frere Oignon
estoit descendu, en deliberation que Blaise
amuseroit le garçon serviteur du beau pere, &
que lean cercheroit ceste plume parmi les
besongnes de frere Oignon : pour voir quelle
elle estoit, & pour la luy oster : à fin d’entendre par après, ce qu’il en diroit au peuple.
Ce garçon, lequel aucuns appelloient Gucchio
Balena & aucuns autres Gucchio Imbrate, &
quelques uns Gucchio Pourceau, estoit si mauuais garçon, qu’il n’est pas à croire qu’un peintre
qui se nommoit Lipotopo en fist jamais un tel :
duquel frere Oignon avoit accoustumé souventesfois faire des contes, & dire entre ses compagnons : Mon garçon a en soy neuf choses
telles que si Salomon, Aristote, ou Seneque en
eussent eu seulement l’une d’icelles, elle eust
eu la puissance de troubler toute leur vertu,
tout leur sens & toute leur saincteté : pensez
donc quel homme il doit estre, puis qu’il en
a neuf, & qu’en luy n’y a vertu, sens, ne aucune
saincteté. Et quand on demandoit quelquesfois
à frere Oignon, quelles estoient ces neuf choses,
luy qui les avoit mises en rime respondit : le
les vous diray.
 
Il est lent, souillart & menteur,

Paresseux, mesdissant trompeur,

Sans soin, sans esprit, sans valeur




 
Sans ce qu’outre ce que je vous en dy, il a
quelques aulres tromperies avecques ceux cy
qui se taisent pour le mieux, & ce dont il
faut plus rire de luy, est qu’il veut prendre
femme par tout où il se trouve, & maison à
louage : & pource qu’il a la barbe grande,
noire, & bien grasse, il cuide estre si beau &
aggreable, qu’il pense que toutes les femmes
qui le voyent deuiennent amoureuses de luy :
& qui le laisseroit faire il laisseroit tomber sa
ceinture pour courir apres elles : bien est vray
qu’il me sert de beaucoup : car personne ne
parle jamais à moy en si grand secret que ce
soit, qu’il n’en vueille ouir sa part : & s’il
avient que quelqu’un me demande quelque
chose, il a si grand peur que je ne fache respondre, que soudainement il respondra le premier, ouy ou non, comme il juge qu’il soit
convenable. Or laissant frere Oignon cest
habille varlet à son logis, il luy commanda
qu’il gardast bien que personne ne touchast à
ses besongnes, & mesmement à ses besaces, par
ce que les choses sacrees estoient dedans :
mais Gucchio Imbrate qui estoit plus amoureux d’estre en cuisine que les rossignols ne
sont d’estre sur les vertes branches : & mesmement quand il favoit qu’il y avoit quelque
chambriere, luy ayant veu en celle de l’hoste,
une grosse garce grace, racourcie, & mal saicte,
qui avoit deux tetasses ressemblans deux panniers à porter siens, avec une face qui sembloit qu’elle fust des Baronchi, toute suante,
pleine de gresse & enfumee, il descendit en
celle cuisine (ne plus ne moins que fait l’autour sur la charongne) laissant la chambre de
frere Oignon ouverte, & toutes ses choses à
l’abandon : encor que ce fust au mois d’Aoust
(qu’il fait grand chaut) toutesfois il se meit à
seoir aupres du feu, & commença à entrer en
propos avec ceste-cy qui se nommoit Nutte : &
luy dire qu’il estoit gentilhomme par procureur,
& qu’il avoit des escus plus de milanteneuf,
sans ceux qu’il avoit à payer autruy, qui
estoient avant plus que moins, & qu’il favoit
tant dire. & faire de choses que merueilles, &
sans regarder à un sien capuchon, sur lequel y
avoit tant de graisse, qu’on en eust bien assaisonné la chaudiere du haut pas : & à une sienne
iaquette toute rompuë, & rapetassee, & autour
du col & dessouz les esselles tant esmaillee de
sueur avec plus de taches & de plus diverses
couleurs, que ne furent jamais les draps de
soye de Tartarie ou des Indes, & les soulliers
tous rompus, & ses chausses dessirees, luy dist
(comme si quasi il eust esté le fire de Castillon)
qu’il la vouloit habiller tout de neuf, & la tirer
de la captiuité de servir & de demourer avec autruy : pareillement (sans avoir grands heritages)
la reduire en esperance de meilleure fortune :
& plusieurs autres choses qu’il luy dist, lesquelles encores qu’il les vomist fort assectionnément, toutesfois elles converties en fumée
(comme faisoient la grande partie de ses entreprinses) tournerent à la fin à néant. Voyant
doncques les deux jeunes compaignons, Gucchio Pourceau occupé autour de Nutte, ilz en
furent trescontens : parce que leur peine estoit
demy achevee : & ne trouvans aucune contradiction, quand ilz furent entrez dans la chambre
de frere Oignon, d’autant qu’elle estoit ouverte,
la premiere chose qui leur vint entre mains,
en cherchant, ce fut la besace où estoit la
plume voyans laquelle ouverte, ilz trouverent
un petit coffre en un grand enueloppement de
taffetas, dedans lequel (quand ilz l’eurent ouuert) ilz trouverent une plume de la queuë
d’un perroquet, laquelle ilz jugerent devoir
estre celle qu’il avoit promis monstrer à ceux de
Certalde : & certes il le pouvoit en ce temps
là aysément faire accroire : car encores
n’estoient passees jusques en Toscane, sinon
bien peu des lasciuitez d’Egypte, comme elles
ont faict depuis en grande abondance, à la
ruine de toute l’Italie. Et combien qu’elles
fussent lors un peu congneues de quelques uns,
si est-ce que les habitans de celle contree n’en
sçavoient presque rien, ains y durant encores
la pure simplicité des Anciens, non seulement
ilz n’avoient point veu de perroquetz : mais la
plus grand’part des habitans n’en avoient
jamais ouy parler : contentez que furent doncques les deux jeunes hommes d’avoir trouvé la
plume, ilz la prindrent : & pour non laisser le
coffre vuide, eux voyans des charbons en l’un
des coings de la chambre, ilz l’en emplirent,
puis l’ayant refermé & tout raccoustré comme
ilz l’avoient trouvé, s’en vindrent avec la
plume les plus ayses du monde, sans avoir esté
apperceuz de personne, & commencerent à attendre que devroit dire frere Oignon, quand il
trouveroit des charbons au lieu de la plume.
Les hommes & les femmes simples qui estoient
à l’Eglise, oyans qu’ilz devoient voir la plume
de l’Ange Gabriel, apres que la Messe fut
dicte, s’en retournerent à leurs maisons, &
l’ayant dict l’un voisin à l’autre, & l’une commere à l’autre, incontinent que chacun eut
disné, tant d’hommes & tant de femmes coururent au Chasteau, qu’à peine y pouvoient ilz
entrer : attendans en grande devotion de voir
cesse plume. Quand frere Oignon eut bien
disné, puis apres reposé son vin, il se leva un
peu apres midy : sçachant la multitude grande
de paysans qui estoient venuz pour voir la
plume, il envoya dire à Gucchio Imbrate qu’il
vint là hault avecques les clochettes, & qu’il
apportast ses besaces, lequel apres qu’il se fut
defueloppé (non sans grande peine) de la cuisine & de Nutte la chambriere, y alla avec les
choses qu’on demandoit, là où eslans arrivé,
parce que le trop d’eau qu’il avoit beu, luy
avoit fait devenir le ventre gros il s’en alla
par le commandement de frere Oignon sur la
porte de l’Eglise, où il commença à sonner fort
ses clochettes. Et quand tout le peuple fut
assemblé frere Oignon (sans s’estre apperceu
qu’on eust rien touché à ses besongnes) commença sa predication, & dist mille choses
pour servir à son propos : & quand il vint à
vouloir monstrer la plume de l’Ange Gabriel,
ayant premierement faict en grande devotion
la confession, il fit allumer deux torches, & en
defueloppant tout doucement le taffetas (s’estant
premierement osté le capuchon de la teste) il
tira le petit coffret & l’ouvrit, apres avoir premierement dict quelques paroles à la louange
& recommandation de l’Ange Gabriel & de sa
relique, & le voyant plein de charbons, il ne
soupçonna pas que son varlet eust faict cela,
car il sçavoit bien qu’il n’avoit pas l’esprit pour
ce faire, & si ne le maudit point d’avoir mal
gardé qu’autruy l’eust fait : mais maugreant en
soy-mesmes de luy avoir baillé ses choses à
garder, le cognoissant comme il faisoit paresseux,
desobeissant, nonchalant, & sans entendement,
il haussa sans point rougir le visage, & les mains
au Ciel, & dist, si haut qu’il fut ouy de tous. 0
Dieu louee soit tousjours ta puissance, & apres
ayant refermé le coffre, se retournavers le peuple
& dist : Messieurs & Dames vous devez sçavoir que
quand j’estoye encores fort jeune, je fus envoyé
par mon superieur en ces quartiers où le Soleil
apparoist, & me fut donné charge avec expres
commandement, que je cherchasse tant que je
trouvasse les privileges du Porchelaine, lesquelz
encor qu’ilz ne coustassent rien à séeller, sont
trop plus utiles à autruy qu’à nous : au moyen
dequoy m’estant mis en chemin partant de
Venise, & m’en allant par le bourg des Grecz,
& de là cheuauchant par le royaume de Garbe,
& par Baldacque, j’arrivay en Parion, d’où
non sans grande fois, j’arrivay apres quelque
temps en Sardaigne : mais pourquoy vous
vois-ie deviser de tous les pays que j’ay cherchez, j’aborday apres que j’euz passé le bras de
saint George en Truffie & en Bouffie, qui sont
pays fort habitez, & avec grand peuple : & de
là je m’en vins en la terre de mensonge, où je
trouvay beaucoup de freres de nostre religion
& de plusieurs autres : lesquelz alloient tous
fuyans la peine & le malayse, pour l’amour de
Dieu, se soucians peu des peines & travaux
d’autruy, s’ilz voyoient qui luy en vint profit,
ne despendans autre argent en ce pays sinon
monnoye sans coin, & de là je passay en terre
de la Brusse là où les hommes & les femmes
vont à galloches par dessus les montaignes,
revestans les pourceaux de leurs boyaux mesmes,
& un peu par delà je trouvay des gens qui portoient le pain dedans les bastons, & le vin
dedans les sacs, au partir d’avec lesquelz j’arrivay aux montaignes de Bachus là où toutes
les eaux courent en bas, & en brief de temps
je m’y sourray si avant que je me trouvay en
Indie Pastenade, là où je vous iure par l’habit
que je porte sur mon dos, que je vis voller les
serpettes, choses incroyables à qui ne l’auroit
veu : mais de cela ne me laissera point mentir
Maso del Saggio grand marchant, que je trouvtrouuay en ce pays là cassant des noix, & vendant
les coquilles en destail, toutesfois moy ne pouvant trouver ce que j’alloye cherchant, par ce
qu’il fault aller par eau de ce lieu jusques là,
j’arrivay en m’en revenant en ces terres fainctes,
là où l’an de l’Esté le pain frais y vaut quatre
deniers, & le chault on l’y donne pour neant :
Et là où je trouvay le venerable pere Messire
ne me blasmez s’il vous plaist, tresdigne patriarche de Ierufalem : lequel pour la reverence
de l’habit que j’ay tousjours porté du baron
monsieur sainct Antoine, voulut que je visse
toutes les fainctes Reliques qu’il avoit en sa
garde, dont il y en avoit tant que si je vous
les vouloye toutes conter, je n’en viendroye à
bout en plusieurs lieux : mais toutesfois pour
ne vous laisser desconforter, je vous en diray
quelques unes. Il me monstra premierement du
doigt du sainés Esprit aussi fain & aussi entier
qu’il fut jamais, & le museau du Seraphin qui
apparut à sainés François, & un des ongles du
Cherubin, & une des costes du Verbum caro,
boute toy aux fenestres & des habillemens de
la saincte soy catholique, & quelques rayons de
l’Estoille qui apparut aux trois Roys en Orient,
& une fiolle de la sueur de sainct Michel, quand
il combatit le Diable, & la maschouere de la
mort du Lazare & plusieurs autres. Et pource
que je luy donnay liberalement le double des
plaines de Montmoreau en vulgaire, & de
quelques chapitres de cheurerie, lesquelz il
avoit longuement cherchez, il me fit participant de ses fainctes Reliques, & me donna une
des dentz de saincte Croix, & en une petite
fiolle quelque peu du son des cloches du temple
de Salomon, & la plume de l’Ange Gabriel,
dont je vous ay desia parlé avecques une des
galoches de saint Guerard de grand ville, que
je donnay n’y a pas longtemps à Florence
Guerard de Bousy qui luy porte une tresgrande
devotion, & si me donna encor des charbons,
avec lesquelz fut rosti le bien-heureux martir
monsieur sainct Laurens, lesquelles choses rapportay toutes deça devotement avecques moy.
Il est vray que mon superieur n’a jamais soussert que je les aye monstrees, jusques à tant
qu’il a esté devement certifié si c’estoient elles
ou non : mais maintenant que par certains miracles qu’elles ont faict, & par lettres qu’il a
receu du patriarche, il en a esté bien certifié,
il m’a donné permission de les monstrer, & ne
m’en voulant fier à autruy, je les porte tousjours
avecques moy. Vray est que je porte la plume
de l’Ange Gabriel, afin que elle ne se gaste, en
une petite boiste, & les charbons avec lesquelz
fut rosty sainés Laurens, en une autre qui luy
ressemble tant que plusieurs fois il m’advient
de prendre l’une pour l’autre, comme il m’est
presentement advenu : parce que pensant avoir
la boiste où estoit la plume, j’ay apporté celle
où sont les charbons, que je ne pense point
avoir esté faute, ains me semble estre certain
que ç’a esté de la volonté de Dieu & que luy
mesmes m’a mis entre mains celle des charbons : me souvenant tout à ceste heure que la
feste sainés Laurens est d’icy à deux jours :
& par ainsi voulant nostre Seigneur que en
vous monstrans par moy les charbons avec
lesquelz sainés Laurens fut rosty, la bonne devodeuotion que vous devez avoir à luy, se reclame
en voz cœurs, il m’a faict prendre, non pas la
plume que je devoye icy apporter, mais les benoistz charbons estaintz de l’abondante humeur
de ce sainct corps, & par-ainsi mes enfans bien-heureux, ostez voz bonnetz, & vous approchez
icy devotement pour les voir : mais je veux
bien que vous sçachiez premierement que quiconque est marqué de ces charbons en figne de
Croix, il peut vivre certain toute celle annee,
que feu ne le touchera qu’il ne le fente. Et
apres qu’il eut ainsi parlé en chantant une
louange de sainct Laurens, il ouvrit la boiste,
& monstra les charbons, lesquelz apres que la
folle multitude eut quelque temps regardé reueremment & avec grande admiration, tous
avec une tresgrande presse s’approcherent de
frere Oygnon, en donnant meilleures offrandes
qu’ilz n’avoient accouitumé, le priant chacun
qu’il les en marquait. Parquoy frere Oygnon
ayant prins en sa main ces charbons, commença
à faire sur leurs robbes de toile blanche & sur
leurs iacquettes & voylles des femmes, les plus
grandes croix qu’il estoit possible, affermant
qu’autant qu’ilz diminuoient a faire ces croix,
autant croissoient ilz puis apres en la boiste,
ainsi qu’il avoit esprouvé par plusieurs fois.
Et en telle maniere ayant croisé non sans tresgrand profit tous les Certaldois, il se mocqua
par son soudain advis, de ceux qui s’estoient
cuydez mocquer de luy, en luy ostant la plume,
lesquelz ayans esté à sa predication, & ouy la
nouvelle eschappatoire qu’il avoit trouvee,
& avec quelles parolles il l’avoit dicte, avoient
tant ry que les maschoueres leur cuyderent
tomber. Et apres que le peuple fut party, lefdictz Brogoniere & Pessin s’en allerent vers frere
Oygnon à qui avec la plus grande chere du
monde, ilz descouvrirent ce qu’ilz avoient fait,
& luy rendirent sa plume, laquelle l’annee enfuyuant ne luy valut moins que luy avoient
valu ce jour les charbons. Ceste nouvelle donna
egallement à toute la compagnie un tresgrand plaisir & soulas, & fut fort ry par tout
de frere Oygnon, & mesmement de son pelerinage, & des Reliques qu’il avoit aussi bien veu
comme apportees, puis voyant la Royne qu’elle
estoit achevee, elle se leva debout : & ayant
osté la couronne de dessus sa teste, la mit en
riant sur celle de Dioneo, disant : Il est temps
Dioneo que tu espreuves quelque peu, quelle
charge c’est que d’avoir femmes à gouverner
& guider : pource fois Roy, & nous gouverne,
de forte qu’à la fin nous ayons à nous contenter
de ton gouvernement. Lequel ayant prins la
couronne respondit en riant : Vous en pouvez
avoir veu plusieurs fois (ie dy des Roys d’efchetz) trop plus precieux que je ne suis :
& pour certain si vous me vouliez obeir comme
un vray Roy veut & doit estre obey, je vous
seroye jouyr de la chose sans laquelle pour certain jamais bonne chere n’est accomplie : mais
laissons à part ces parolles, je gouverneray
comme je sçauray. Et aynt faict appel eller le
maistre d’hoitel comme on avoit accoultumé
pour venir parler à luy, il luy commanda par
ordre ce qu’il auroit à faire, tant que son gouuernement dureroit, & après il dist : Honnestes Dames, on a deussé desia en tant de
diverses manieres de l’industrie humaine, & des
accidens divers que si Licisque ne fust tantost
venue icy, qui avec ses parolles m’a trouvé matiere pour nostre devis demain, je doute que
j’eusses longuement songé à trouver un thesme
pour deviser. Elle comme vous avez ouy, dist
qu’elle n’avoit voisine qui fust allee pucelle à
son mary, & dist encor plus qu’elle sçavoit bien
combien & quelles tromperies les mariees faisoient à leurs maris : mais laissant à part la
premiere partie qui est œuvre d’enfans, je pense
que la feconde doive estre plaisante à deviser,
& par ainsi je veux que demain on parle (puis
que Licisque nous en a donné occasion) des
tromperies que les femmes ont jadis faict par
amour, ou par leur faluation, à leurs marys :
soit qu’ilz s’en soient apperceuz ou non. Le
parler d’une telle matiere sembloit à aucunes
des Dames qu’il fust mal seant à elles, & le
prioit qu’il changeast de propos, ausquelles il
respondit : Mes Dames, je congnois aussi bien
que vous, ce que je vous ay enchargé, & à le
changer ne me peut esmouvoir ce que vous voulez alleguer, considerant que le temps est tel,
que se gardans seulement les hommes & les
femmes de faire aucune chose deshonneste, il
leur est loisible de parler & deviser de tout ce
qu’on veut. Or ne sçavez vous pas qu’au
moyen de la malice du temps où nous sommes,
les juges ont abandonné leurs sieges, les loix
tant divines qu’humaines se taisent, & est donnee ample licence à un chacun d’y conseruer sa
vie. Parquoy si vostre honnesteté s’eslargist
quelque peu en parler & deviser, non pas pour
suyure jamais ne faire aucune chose deshonneste, mais pour donner plaisir & recreation à
vous & à autruy, je ne voy point avec quel
argument, au moins qui ayt quelque raison,
qu’aucun vous en puisse reprendre à l’advenir :
davantage vostre compagnie qui a esté tres-honneste depuis le premier jour qu’elle est
assemblee jusques à present, ne me semble point
avoir esté maculee pour chose qu’on y ayt
dicte, ny ne se maculera avec l’ayde de Dieu,
outre plus qui est celuy qui ne congnoisse vostre
honnesteté, laquelle non seulement les propos
& devis ne pourroient faire defuoyer du droit
chemin, mais ne aussi la terreur de la mort :
Et à vous dire la verité, qui sçauroit que vous
ne voulussiez deviser quelques fois de ces follies,
il soupçonneroit que vous fussiez en cecy coulpables, & que cela vous gardast d’en oser parler. Et d’autre part considerez quel bel honneur
vous me feriez, qui ayant esté obeissant à toutes,
& maintenant m’ayant faict vostre Roy, vous
me voulussiez mettre la loy au poing, & ne
deviser point de la matiere que j’auroye proposee. Laissez doncques, mes Dames, ce soupçon,
plus cuisant à ceux qui sont pleins de mauuaises pensees, qu’à vous autres, & que chacune
en la bonne heure pense de dire la plus belle.
Quand les Dames eurent ouy cecy, elles dirent
qu’ainsi fist comme il luy plairoit, parquoy le
Roy donna congé à chacune de faire ce qu’il
voudroit jusques à l’heure de souper. Et pource
que le Soleil estoit encores fort hault d’autant
que les nouvelles qu’on avoit dist avoient esté
contees, Dioneo se mit à jouer aux tables avec
les autres deux jeunes hommes, & madame
Elisse ayant tiré à part les autres Dames leur
dict, Depuis le temps que nous avons esté icy,
j’ay tousjours eu desir de vous mener en un lieu
fort pres d’icy, où je pense que piece de vous
autres n’a jamais esté, & se nomme la vallee
des Dames, & encor n’ay-ie veu une heure propice pour vous y mener, sinon maintenant, tant
est encor le Soleil hault & par ainsi s’il vous
plaist d’y venir, je m’asseure quand vous y serez
que vous serez trescontentes d’y avoir esté, Les
Dames respondirent qu’elles estoient toutes
prestes d’y aller, & ayans a appellé une de leurs
chambrieres se mirent en chemin sans en sonner mot à piece des hommes, & n’eurent cheminé gueres plus de demie lieuë qu’elles n’arriverent en la vallee des Dames, dedans laquelle
elles entrerent par une voye fort estroicte de
l’un des costez, par où couroit un ruisseau tres-clair, & veirent ladiste vallee tant belle & si
plaisante, mesmement en ce temps là qu’il faisoit grand chault qu’il n’est pas possible au
monde d’en deviser une pareille. Et selon que
l’une d’icelles Dames m’a depuis conté la plaine
qui estoit en la vallee estoit aussi ronde comme
si elle eust esté faicte par compas, combien
qu’elle ressemblast artifice de nature, & non de
main d’homme, & avoit de circuit un peu plus
d’un quart de lieuë enuironnee de six petites
montaignes non point trop hautes : au dessus
de chacune desquelles on voyoit un palays faict
quasi à la mode d’un petit Chasteau, le couftau desquelles montaignes descendoit vers la
plaine en diminuant de degré en degré, comme
nous voyons venir és Theatres du haut d’iceux,
les degrez jusques au plus bas successiuement
par ordre tousjours en estroicissant leur cercle :
& estoient ces coustaux, ceux que le Soleil de
midy regardoit tout pleins de vignes, d’Oliviers,
d’Amandiers, de Cerisiers & de Figuiers, & de
plusieurs autres manieres d’arbres portans fruict,
sans qu’il y eust un poulce de terre perdu, les
autres montaignes que la Bise frappoit estoient
toutes couvertes de petitz bois, de cheneaux,
de fresnes, & d’autres arbres verds & droictz,
le plus qu’il estoit possible. La plaine apres
sans y avoir autre entree que celle par où les
Dames avoient passé, estoit pleine de Sapins, de
Cypres, de Lauriers & de quelques Pins si bien
mis en ordre comme si quelque grand ouvrier
en matiere de planter les eust plantez, & avec
ce, peu ou point de Soleil, lors qu’il estoit
haut, ne pouvoit entrer jusques au sons, lequel
sons estoit un pré d’herbe tresmenue &. plein de
petites fleurettes vermeilles, & plusieurs autres :
& outre tout ce que dessus, ce qui donnoit non
moindre plaisir qu’autre chose, estoit un petit
ruisseau, lequel d’une des vallees qui devisoit
deux de celles petites montaignes, tomboit en
bas à grandz faultz qu’il faisoit en descendant
par une veine de ladicte vallee qui estoit de
roche vive : & en tombant faisoit un bruit fort
delectable à ouyr : & en ialissant sembloit de
loing argent vif qui reiallist de quelque chose
pressee ou espraincte, & ainsi comme il arrivoit
au bas en la petite plaine, il estoit là recueilly
en un beau petit canal courant bien fort jusques au milieu de la plaine, où se faisoit un
petit lac comme vous voyez quelque fois en
forme de vivier les Citoyens de nostre Cité, dedans leurs vergiers & jardins quand ilz ont la
commodité. Ce petit lac n’estoit point plus
prosond qu’est la hauteur d’un homme jusques
à l’estomach, & sans avoir en soy aucune mesure,
monstroit que le sons estoit d’un gravier fort
menu, lequel aucun qui par fortune n’eust eu
autre chose à faire eust peu aysément conter &
n’y voyoit pas seulement le sons de l’eau qui le
vouloit regarder : mais aussi on y voyoit tant
de poisson courir çà & là, qu’outre le plaisir
c’estoit chose admirable, & n’estoit point fermé
d’autre rive que du pré mesme, qui le rendoit
d’autant plus beau à l’entour comme plus il se
sentoit de l’humidité. Et l’eau qui furabondoit
ce petit lac apres qu’il estoit plein, estoit receue
par un autre petit canal, par lequel en sortant
hors de la petite vallee, elle s’en couroit aux
parties plus basses du lieu. Quand doncques les
Dames furent arrivees en ce beau lieu, &
qu’elles l’eurent regardé par tout & fort loué,
elles se delibererent pour le grand chault qu’il
faisoit, en voyant devant elles le petit lac, ne
soupçonnant aussi d’estre apperceues de se vouloir baigner. Parquoy apres avoir commandé à
leur chambriere qu’elle s’allast tenir sur la voye
par où Ion entre en ceste vallee, & semblablement qu’elle regardast bien si quelqu’un viendroit pour les en advertir, elles se despouillerent toutes sept, & entrerent dedans ce petit
vivier qui cachoit leurs blancs corps, ne plus
ne moins qu’un verre delié, cacheroit une rose
vermeille, lesquelles estans dedans & ne se
troublant point l’eau pour tout cela, elles
commencerent tant qu’elles peurent à courir çà
& là apres les poissons pour en prendre avec
les mains, lesquelz avoient mal aysément où se
cacher. Et après qu’elles eurent demouré quelque peu en tel passetemps, & qu’elles en eurent
prins quelques uns, elles sortirent d’iceluy & se
revestirent : puis sans pouvoir louer le lieu
plus qu’elles l’avoient desia. loué (leur estant
advis qu’il estoit temps de s’en retourner au
logis) elles se mirent en chemin au beau petit
pas, ne parlans d’autre chose que de la beauté
du lieu. Et estans arrivees de fort bonne
heure au palays, elles trouverent encores les
trois jeunes hommes qui jouoyent là où elles
les avoient laissez, ausquelz madame Pampinee
dist en riant. Nous vous avons aujourd’huy
bien trompez. Comment dist Dioneo ? commencez vous premierement à faire qu’à dire ? Sire
respondit madame Pampinee, ouy certes : &
luy raconta tout au long dont elles venoient,
& comment le lieu estoit faict : & combien il
estoit loing de là, & ce qu’elles y avoient faict.
Le Roy oyant conter la beauté du lieu eut
fort grand desir de le voir, & fit soudainement
commander qu’on servist à soupper, lequel
achevé avec grand plaisir & contentement de
tous, les trois gentilzhommes avec leurs serviteurs laisserent les Dames & s’en allerent en
ceste vallée, où ayant tout consideré, & n’y
ayant piece d’eux jamais esté que celle fois, ilz
le louerent pour une des plus belles choses du
monde. Et apres qu’ilz se furent baignez &
revestuz, ilz s’en retournerent au logis, parce
que la nuict approchoit, où ilz trouverent les
Dames, qui dançoient une dance au chant de
madame Flammette. Et apres qu’elle fut acheveachevee ilz entrerent en propos avec elles de la
vallee des Dames, dont ilz dirent beaucoup de
bien & de louange, au moyen dequoy le Roy
faisant appeller le Maistre d’hostel luy commanda que le lendemain le disner y fust prest,
& qu’on y portast quelque lict, si quelcun vouloit dormir ou se reposer sur le midy. Apres
cecy ayant faict apporter de la clarté, du vin &
des confitures, & qu’ilz eurent faict un peu de
collation, il commanda que chacun se mist à
dancer. Et ayant Pamphile pris par son commandement une dance, le Roy se retourna vers
madame Eliffe, & luy dist gracieusement : Ma
belle Dame vous m’avez faict aujourd’huy
l’honneur de me donner la couronne, & je le
vous veux faire ce soir de la chanson, & par
ainsi dictes en une telle qu’il vous plaira. A
qui madame Elisse en souzriant respondit que
volontiers, & avec une douce voix commença
ainsi.
 
Amour si tes griffes j’eschappe,

Croire ne puis

Que jamais autre croc me happe.




 
l’entray jeunette en tes combats,

Pensant que ce ne fust que paix,

Et mis toutes mes armes bas

Comme aux asseurez faire fais :

Mais toy tyran aspre & mauvais

Me vint depuis

Combattre & jeder souz ta trappe.




 
Puis moy ainsi prise en tes lacs,

Tu me mis és mains (par malheur)

De celuy qui nasquit helas

Pour ma mort pleine de douleur,

Auquel a si peu de douceur

Qu’ouye ne suis

Par plaints & souspirs que je trappe.




 
Au vent va ce que prie & pleure,

Nul ne m’oyt, nul ne veut m’ouyr :

Dont mon tourment croist à toute heure

De vivre sans pouvoir mourir,


 Fais donc pour m’oster tel languir
 Ce que ne puis :
 Rends le moy pris à ton estappe.


 
 Sinon aumoins vueille moy traire
 Des liens nouez d’esperance,
 le te prie Seigneur de le faire,
 Et lors auray-ie confiance
 D’estre encor’belle à mon usance,
 Et dueil remis
 le prendray blanche & rouge cappe,


 
Apres que ma-dame Elisse eut faict fin à sa
chanson avec un souspir fort piteux, encores
que tous s’esmerveillassent de telles parolles, si
n’y eut-il celuy pourtant qui se peust adviser
quelle occasion elle pouvoit avoir de chanter
ainsi. Alors le Roy qui estoit en ses gogues fit
appeller Tindaro, & luy commanda qu’il tirast
sa cornemuse, au son de laquelle il fit dancer
plusieurs dances, puis estant desia une bonne
partie de la nuict passee, il dict à chacun qu’ilz
s’allassent coucher.

SEPTIESME JOURNÉE.
 
La septieme journee du Decameron, en laquelle
on deusse soubz le gouvernement de Dioneo,
des tromperies que les femmes ont fait à leurs
maris, soit par amour, ou pour euiter quelque
mal ou scandale, soit qu’ilz s’en soient apperceuz ou non.

OUTES les Estoiles n’apparoissoient plus du costé du Soleil leuant, fors celle-là que nous appellons l’Estoille du jour, qui
luysoit encores parmy la blancheur de la poincte d’iceluy, quand le Maistre
d’hostel s’estant levé s’en alla avec tout le bagage en la vallee des Dames, pour y apprester
tout ce qui estoit necessaire selon le commandement que luy avoit faict son Seigneur. Apres
lequel partement le Roy ne tarda gueres à se
lever pour le bruit du cariage qui l’avoit esveillé, & quand il fut levé, fit semblablement lever
les Dames & les autres deux gentilzhommes,
& se mirent tous en chemin, ainsi que le Soleil
ne faisoit que se lever, durant lequel chemin
il leur sembla n’avoir encor si gayement ouy
desgoiser les Rossignolz & autres oyseaux
comme ilz firent ceste matinee là, de tous lesquelz accompaignez ilz s’en allerent jusques en
la vallee des Dames, où il leur sembla qu’ilz furent mieux receuz de plusieurs d’iceux Rossignolz qu’eux-mesmes ne se refjouiffoient d’y
estre venuz. Et là ilz enuironnerent toute la
dicte vallee, & de rechef recommencerent à la
regarder d’un bout à l’autre, laquelle leur sembla d’autant plus belle qu’elle n’avoit faict le
jour precedent, comme l’heure de ce jour
estoit lors plus conforme à la beauté d’icelle,
& apres qu’ilz eurent rompu leur jeusne avecques vins excellens & quelques confitures de
massepains : ilz commencerent à chanter, afin
que les oyseaux ne les surpassassent en cela,
respondant tousjours la vallee avec eux les
mesmes notes : mais apres qu’il fut heure de
disner, & que les tables furent dressees souz les
beaux arbres prochains du petit lac, & qu’on
eut couvert, chacun se feit comme il pleut au
Roy, voyans pendant qu’ilz disnoient, les poissons nager par le lac à grandes troupes, ce qui
leur donnoit quelquefois autant d’occasion de
deviser comme de regarder. Mais apres qu’on
eut achevé de disner, & que les tables furent
levees, eux encore plus joyeux que devant, reommencerent à chanter, & estans en plufieur s
lieux de la petite vallee, les lictz dressez tous
enuironnez & fermez par l’advis du maistre
d’hostel de ces farges qu’on apporte de France,
& enuironnez & cloz de pavillons, chacun qui
voulut pouvoit avec la licence du Roy aller
reposer, & qui ne le vouloit faire, il luy estoit
permis de prendre ses autres plaisirs accoustumez à son gré. Mais estant desia venue l’heure
qu’ilz se furent tous levez, & qu’il estoit temps
de se remettre à deviser & faire des contes,
chacun se feit comme le Roy voulut ordonner,
sur les tapis qu’on avoit faict estendre sur
l’herbe, tout au pres du lieu où ils avoient disné.
Et apres le Roy commanda à madame Emilie
qu’elle commençast. Elle le fit franchement en
sourziant, & dict ainsi.

NOUVELLE PREMIERE
 
Reprenant la simplicité d’aucuns maris, & monstant la ruse que peuvent avoir quelques
femmes.
 

Iean le Lorrain ouyt de nuict heurter a son huys,
parquoy il esveilla sa femme, elle luy faisant
accroire que c estoit un esprit, ilz s’en allerent
tous deux le coniurer avec une oraison, depuis
n’ouvrent heurter

 
[image: ]
I R E, ce m’eust eslé chose tresagreable que quelque autre que moy
eust donné, s’il vous eust pleu,
commencement à une si belle matiere comme est celle dont nous
devons parler. Mais puis qu’il vous plaist que
j’asseure toutes les autres, je le feray volontiers
& me parforceray (mes cheres Dames) de dire
choses qui vous puisse estre utile à l’advenir :
parce que si les autres femmes sont aussi paoureufes comme moy, & mesmement de ces
espritz, desquelles toutes nous autres generalement avons paour (combien que je ne sçay
sur mon Dieu que c’est, & si ne trouvay encor
jamais personne qui le sceust) vous pourrez en
notant bien ma nouvelle apprendre une saincte
& bonne oraison, qui sert à les chasser & faire
fuir : quand il vous en viendroit quelcun.
Il y eut jadis à Florence en la rue sainct
Brancasse, un cardeur de laine, nommé Iean le
Lorrain, homme plus heureux en son art que
fage en autres choses : parce que tenant luy,
quelque peu du simple, il estoit souventes fois
faict Capitaine de ceux de son mestier, au
quartier de faincte Marie nouvelle, & les
receuoit en sa maison quand ilz faisoient leurs
assemblees : outre ce il avoit plusieurs fois
d’autres telz petitz offices, dont il s’estimoit bien
estre quelque chose plus que les autres, & cecy
luy advenoit, parce qu’il donnoit souventesfois
(comme homme aysé qu’il estoit) de bons repas aux beaux peres de saincte Marie nouvelle,
lesquelz pource aussi que l’un en tiroit une
paire de chauffes, l’autre un habit, & l’autre un
capuchon, luy enseignoient souvent tout plein
de bonnes oraisons, & luy donnoient la patenostre en vulgaire, & la chanson de sainct
Alexis, les lamentations fainct Bernard, l’hymne
de madame Matilde, & plusieurs autres semblables choses, lesquelles il tenoit cherement
& les gardoit toutes soigneusement, pour le
salut de son ame. Cestuy-cy avoit une femme
tresbelle & desirable, qui se nommoit dame
Tesse, fille de Manucio de la Cucullia, fage &
fort bien advisee, laquelle cognoissant la simplicité de son mary, & estant amoureuse de
Federic de Neri, Pegolotti (qui estoit beau
jeune homme & fraiz) & luy d’elle, donna ordre
par le moyen d’une sienne chambriere, que
Federic la viendroit voir en un fort beau lieu,
que son mary avoit pres Florence, nommé
Camerata, où elle se tenoit tout l’Esté, & Iean
y venoit quelque fois souper & coucher : puis
s’en retournoit le lendemain à sa boutique, &
quelquefois y demouroit avec ses compaignons.
Federic qui desiroit grandement ceste rencontre, ayant eu assignation de la Dame, y
alla un soir, & n’y venant point le mary pour
celle nuit il soupa à son ayse avec la Dame, &
coucha en grand plaisir avec elle, qui luy
apprint pendant qu’il la tenoit toute nuict
entre ses bras demie douzaine des oraisons de
son mary. Mais ne faisant elle son conte, ne
Federic pareillement que ceste fois là deust
estre la derniere (comme elle avoit esté la premiere) ilz prindrent une ordre & une conclusion
ensemble en la maniere que vous orrez : afin
qu’il ne fallust que la chambriere l’allast querir
à chacune fois. C’est que ledict Federic prendroit garde tous les jours qu’il yroit ou reviendroit d’un sien lieu, qui estoit un peu plus
hault que celui de la Dame, à une vigne qui
estoit joignitnant la maison d’elle : & quand il
verroit le tais d’une teste d’Asne à la poinste
d’un des eschallatz de la vigne, ayant le museau tourné vers Florence, qu’il vint asseurément : & que pour certain il coucheroit ce soir
avec elle : & s’il ne trouvoit l’huys ouvert, qu’il
heurtast tout bellement trois fois, & elle luy
ouvriroit : mais s’il veoit le museau du taiz
tourné à l’opposite vers Fiesole, qu’il n’y vint
point, parce que ce seroit figne que Iean y
seroit. Et faisant en ceste maniere, ilz coucherent plusieurs fois ensemble, mais une fois
entre les autres, que Federic avoit assignation
de souper avec madame Tesse, qui avoit tresbien faict cuire deux gros chapons, il advint
que Iean qui ne devoit point venir, y vint fort
tard, dont elle fut fort marrie, & souperent luy
& elle ensemble d’un peu de lard qu’elle avoit
fait bouillir à part. Et ce pendant elle fit porter par sa chambriere en une servjette blanche,
les deux chapons bouillis, & beaucoup d’œufz
frais, & un flascon de bon vin, en un sien iardin, où Ion pouvoit aller sans passer par la maison, & où elle avoit quelque fois accoustumé
de souper avec Federic, & dist à sa chambriere
qu’elle mist tout cela au pied d’un pescher qui
estoit aupres d’un preau : mais elle estoit si
courroucee de ce que son mary estoit venu,
qu’elle oublia de luy dire qu’elle attendist
jusques à ce que Federic viendroit, afin de luy
dire que Iean estoit venu, & qu’il prinst au
jardin tout ce que dessus. Parquoy s’en estans
allez elle & Iean coucher, & pareillement la
chambriere, Federic ne tarda gueres qu’il ne
vinst, & heurta tout bellement une fois à l’huys,
qui estoit si prochain de la chambre, que Iean
l’ouyt incontinent, & la femme aussi : mais à
celle fin que Iean n’eut point de soupçon d’elle,
elle fit semblant de dormir, & fejournant un
peu Federic il heurta la feconde fois, dequoy s’efmerueillant fort Iean, il poussa un peu sa femme,
& luy dist : Tesse, oys-tu ce que j’oy ? il semble
qu’on heurte à nostre huys. Heurter (dist sa
femme) nostre-dame Iean mon amy, ne sçais-tu
pas que c’est un esprit, dont j’ay eu ces nuictz
passees la plus grande peur qu’on eust jamais :
voire telle qu’aussi tost que je l’oyoye, je mettoye la teste souz la couverture, ne jamais je
n’avoye la hardiesse de la tirer dehors s’il
n’estoit jour tout clair. Va, va, ma femme (dist
Iean) n’ayes point de peur, si ce en est un : car
quand nous nous sommes mis au lict, j’ay dict
le Te lucis & Intemerata, & tant d’autres
bonnes oraisons, & outre ce, j’ay semblablement faict le figne de la Croix à tous les coings
du lict, au nom du Pere, du Filz, & du Sainct-Esprit, tellement qu’il ne fault point avoir de
peur quelque puissance qu’il ayt, qu’il nous
puisse nuire. La femme afin que Federic ne
prinst paraventure quelque autre soupçon, & ne
se courrouçast contre elle delibera en effect de
se lever, & le luy faire entendre que Iean y
estoit, & dist ainsi à son mary : Vrayement tu
en és bien à tout tes parolles : quant est de
moy je ne me tiendray jamais fermement
asseuree, si nous ne le coniurons puis que tu
és céans. Jean dist : Et comment se coniure-il ?
Dist la femme, je le sçay tresbien coniurer :
car l’autre jour quand j’allay gaigner les pardons à Fiefolle, une de ces recluses, qui est
(mon amy lean) la plus saincte chose ( & j’en
appelle Dieu à tesmoing) me voyant ainsi
paoureufe des espritz, m’enseigna une bonne
& saincte oraison : & dist qu’elle l’avoit esprouuee plusieurs fois avant qu’elle fust recluse,
dont tousjours elle s’en est bien trouvee : mais
Dieu sçache si jamais j’eusse eu la hardiesse de
l’aller esprouver seule, toutesfois maintenant
que tu és ceans, je veux que nous l’allions
coniurer. lean dist qu’il en estoit content :
& s’estans levez, s’en vindrent tout bellement à
l’huys, auquel estoit encores dehors Federic,
qui desia soupçonnoit en attendant. Et quand
ilz furent arrivez à l’huis la femme dist à lean :
Tu cracheras maintenant quand je te diray.
Bien, dist lean : & la femme commença son
oraison, & dist : Esprit, esprit, qui vas ainsi de
nuict, tu és icy venu la queuë droicte, & avec
la queuë droicte t’en retourneras, va t’en au
jardin, au pied du gros pescher, tu trouveras
deux gras chapons, & cent œufz de ma geline,
metz le nez au flascon, & t’en va sans faire mal,
n’a moy, n’a lean mon mary. Et cecy dict, elle
dist à son mary : Crache Iean, & Jean cracha.
Et Federic qui estoit dehors, & oyoit cecy,
estant desia sorty de ialoufie, avoit avec toute
sa melancolie si grande volonté de rire, qu’il
creuoit, & disoit tout bellement, quand Jean
crachoit Les dents puisses tu cracher. La
femme apres qu’elle eut ainsi coniuré trois fois
l’esprit, s’en retourna au lict avec son mary.
Federic qui s’attendoit de souper avec elle,
& n’ayant encor soupé, & ayant bien entendu
les parolles de l’oraison, s’en alla au jardin,
& quand il eut trouvé au pied du pescher les
deux chappons, le vin, & les œufz, il les emporta chez soy, & soupa à son bel ayse. Et plu
sieurs fois apres se retournant avecque s’amye,
ilz rirent bien fort ensemble de cest enchantement. Il est bien vray qu’aucuns dient que la
Dame avoit bien tourné le museau du test de
l’Asne vers Fiezole : mais un paysan en passant
par la vigne l’avoit heurté d’un baston, & l’avoit
faict tourner plusieurs tours, & à la fin il
estoit demouré tourné vers Florence : & par
ainsi Federic cuydant estre appellé, estoit venu.
Aussi dit Ion que la Dame avoit faict l’oraison
en ceste maniere : Esprit, esprit, va t’en en la
bonne heure, car ce n’est pas moy qui ay tourné
la teste de l’Asne, ains a esté quelque autre,
que Dieu le mette en mal-an, & je suis icy
avec Jean mon mary. Parquoy il s’en alla sans
coucher, & sans souper : mais une mienne voisine qui est femme fort vieille, me dist que
l’une & l’autre furent veritables, selon qu’elle
avoit ouv dire quand elle estoit petite fille,
mais que le dernier n’estoit pas advenu à Iean
le Lorrain, ains à un qui se nomma Jean de
Nelle, qui demouroit à la porte Sainct-Pierre,
non moins suffisant laveur de poix, qu’estoit
Jean le Lorrain, & par ainsi mes cheres Dames,
il est à vostre choix de prendre celle des deux
oraisons qui plus vous plaira : & toutes deux
si voulez : car elles ont tresgrande vertu à semblables choses, comme vous avez ouy par experience. Apprenez les doncques parce qu’elles
vous pourront paradventure servir quelque
fois.

NOUVELLE DEUXIESME.
 
Qui monstre quelles deffaictes peuvent avoir ceux
qui sont surprins en amours, selon qu’eux &
les furpreneurs sont advisez.
 

Peronnelle cacha vu sien amy par amour, en un
grand vaisseau de terre, & voyant retourner
son mary au logis, qui disoit l’avoir vendu,
elle luy dist qu’elle l’avoit aussi vendu à un
homme qui estoit dedans pour voir s’il estoit
entier ; par quoy après qu’il en fut sorty, ilz le
firent racler au mary, & puis l’amy l’emporta
en sa mai son

A nouvelle de madame Emilie fut
escoutee avec tresgrande risee, &
l’oraison fut louee de tous pour
bonne & saincte, laquelle estant
achevee, le Roy commanda à Phi-Iustrate qu’il luyuilt, lequel commença ainsi :
Mes trescheres Dames, les tromperies que les
hommes vous sont, & mesmement les marys,
sont si grandes, que quand il advient aucunesfois que quelqu’une en faict aucunes à son
mary, vous ne deuriez pas seulement estre contentes que cela fust advenu, ou de le sçavoir
par après, ou bien l’ouyr dire à quelqu’un,
mais vous le deuriez aller publier par tout, afin
que les hommes congneussent que s’ilz ont de
l’entendement, que les femmes en ont aussi
comme eux : ce qui ne vous peut tourner sinon
à profit, parce que quand quelqu’un sçait qu’un
autre sçait comme luy, il n’entreprend pas si
legerement de le tromper. Qui doute doncques
que si ce que nous dirons aujourd’huy sur ceste
matiere estoit par cy après sceu par les hommes,
ce ne leur fust tresgrande occasion de se chastier
de vous tromper si outrageusement, congnoissans que vous sçauriez aussi bien tromper comme
eux, si vous vouliez ? Mon intention est doncques de vous dire ce qu’une jeune femme
(combien qu’elle fust de fort basse condition)
fit à son mary quasi en un moment pour se
fauver.
Il n’y a pas encor long temps qu’à Naples
un pauvre homme print a femme une belle &
jeune fille, nommee Peronnelle, lesquelz en
gaignant escharcemenL leur vie, luy avec son
mestier de maçon, & elle filant sa quenouille,
s’entretenoient le mieux qu’ilz pouvoient. Or
advint qu’un jeune homme, voyant un jour
ceste Peronnelle, & luy plaisant fort, il en
devint amoureux, & la solicita tant, en une
façon, ou en autre, qu’il s’apprivoifa d’elle,
& pour pouvoir estre ensemble, ilz prindrent
entr’eux cest ordre, sçavoir est que se levant le
mary d’elle tous les matins de bonne heure
pour aller travailler, ou pour trouver de la
besongne, il falloit que le jeune homme fust en
quelque lieu qu’il le veist sortir dehors, & que
aussi tost qu’il seroit sorty, qu’il entrast en la
maison, qui estoit en une rue fort solitaire,
nommee Auorio. Et ainsi le firent plusieurs
fois : mais il advint un matin entre les autres,
qu’après que le bon homme fut sorty dehors, &
l’amy qui se nommoit leannet Striguario, entré
dedans sa maison, se jouant avec Peronnelle,
peu de temps apres le mary qui n’avoit accoustumé de retourner de tout le jour, s’en retourna
à la maison, & trouvant l’huys fermé subitement heurta, & apres avoir heurté, il commença
à dire en soy-mesmes : Mon Dieu je te remercie,
car encor que tu m’ayes faict pauvre aumoins
tu m’as faict ceste grace d’avoir rencontré une
bonne & honneste jeune fille pour femme,
voyez comme elle a tost fermé son huis quand
je suis sorty, à fin que personne n’y peust entrer, qui luy fist facherie. Peronnelle ayant ouy
son mary, qu’elle cogneut à sa façon de heurter
dist : Helas mon amy lehannet, je suis morte :
car voicy mon mari que Dieu maudie, de ce
qu’il est retourné, & ne say que cecy veut
dire : car ne revient jamais à telle heure que
maintenant, paraventure qu’il vous a veu quand
vous estes entré, mais pour l’amour de Dieu
(comment qu’il en doive aller) entrez en ce
grand vaisseau de terre que vous voyez là, &.
je luy iray ouvrir, & verrons ce qu’il voudra
dire d’estre si tost revenu ce matin au logis.
lehannet entra soudainement dedans le tonneau, & Peronnelle courant à l’huis alla ouvrir
à son mary, auquel avec un mauvais visage
elle dist : Que veut dire cecy que tu retournes
si toit ce matin à la maison ? à ce qu’il me
semble, tu ne veux faire rien d’aujourd’huy :
puis que je te voy retourner avec tes outils en
la main, & si tu veux faire ainsi, dequoy
vivrons nous ? dequoy aurons-nous du pain ?
penses tu que je souffre que tu m’engaiges ma
cotte & mes autres pauvres habillemens ? moy
qui ne say jour & nuict que filler, tant que la
chair m’est toute tombee des ongles, pour avoir
seulement autant d’huille qu’il faut pour faire
luire nostre croiset ? mary, mary, il n’y a voisine icy à l’entour qui ne se moque de moy, &
qui ne s’esbahise de tant de peine comme est
celle que j’endure, & tu t’en reviens à la maison avec les mains pendantes, là où tu deurois
estre à la besongne : & cecy dit commença à
plourer, & à dire de rechef : Helas pauvre &
malheureuse que je suis, en malheure nasquis
je bien, & en malaventure je vins ceans, où
j’eusse peu avoir un jeune homme tant honneste garçon, & je ne le vouluz point pour
prendre cestuy-cy, qui ne pense point qu’elle
femme il a espousee : les autres se donnent du
bon temps avec leurs amis par amours, & n’y
en a pas une qui n’en ait, l’une deux, & l’autre
trois, & triumphent & monstrent à leurs maris
la Lune au lieu du Soleil, & moy miserable
pource que je suis bonne, & qui ne pense point
à telles follies, je souffre mal, & malaventure.
le ne sçay pourquoy je ne prens de ces amoureux comme sont les autres. le vueil bien que
tu l’entendes a bon escient mon mari, que si
je vouloye faire mal, je trouveroye bien avec
qui : car il en est de bien gorriers qui m’ayment & promettent amitié, & m’ont envoyé
dire & offrir beaucoup d’argent, & des habillemens ou des bagues si j’en vueil : mais mon
cœur ne le peut sonffrir, parce que je ne suis
point fille d’une femme qui ait fait tel mestier,
& maintenant tu t’en retournes quand tu deurois
estre à travailler. A qui le mary dist : Pour
Dieu ma femme ne te melancolie point tu dois
croire que je congnoy bien qui tu es, & outre
ce je m’en suis encor mieux apperceu ce matin,
il est vray que je suis parti de bonne heure
pour aller travailler, & il appert bien que tu
ne sçais pas (comme je ne sçavoye moymesmes)
qu’il est aujourd’hui la feste de sainés Galleri
qui est chomable, parquoy je m’en suis retourné
à ceste heure à la maison : mais neantmoins
j’ay donné ordre, & trouvé moyen que nous
aurons du pain pour plus d’un moys : car j’ay
vendu à ceste homme de bien que tu vois icy
avec moy, nostre grand vaisseau de terre, qui
nous a desia tant de temps (comme tu fais)
tenu la maison empeschee, & m’en donne huit
fols. Alors Peronnelle dist : Tu me fais encor
plus enrager toy qui es homme & vas deçà &
delà, & qui deurois savoir que c’est que du
monde n’as vendu ce tonneau que huit fols,
lequel moy qui ne suis qu’une pauvre femme
n’ayant esté quasi jamais hors de l’huis, voyant
l’empeschement qu’il nous faisoit en la maison
l’ay bien vendu dix à un homme de bien,
lequel ainsi que tu retournois est entré ceans
pour voir s’il est entier. Quand le mary ouy
cecy, il fut plus que content, & dist à celuy qui
estoit venu pour l’avoir : Bon homme va t’en
donc en la bonne heure, tu vois que ma femme
l’a vendu à un autre dix, où tu ne m’en voulois
bailler que huict, Le bon homme dit, en la
bonne heure & s’en va. Lors Peronnelle dist à
son mari : Vien t’en ça haut, puisque tu es
ceans, & faites vostre marché ensemble. lehannet qui avoit les aureilles ouvertes pour ouyr
si en aucune chose il a besoin de craindre ou
de se pouruoir, ayant ouy les parolles de Peronnelle se jetta soudainement hors du tonneau
& quasi comme s’il n’eust rien entendu du
retour du mary, commença à dire : Où est tu
bonne femme ? Auquel le mary (qui desia
venoit) dist, me voicy, que demandes tu ?
lehannet luy dist. Qui és tu ? le demandoye la
femme avec qui j’ay fait le marché de ce tonneau : Dist le bon homme : Frere mon amy,
marchande asseurément avec moy, car je suis
son mary. Lors lehannet dist : Le vaisseau me
semble bon & entier, mais vous diriez que vous
avez tenu de l’ordure dedans, il est tout barbouillé de je ne say quelle chose si seiche, que
je ne le puis oster avec les ongles, & parainfi
je ne le voudroye point prendre si premierement je ne le voyoye net. A cela ne tiendra
(dit Peronnelle) que le marché ne soit fait.
Mon mary le nettoyera tout. Ouy dea dist le
mary. Et ayant posé à terre ses oustils, &
s’estant despouillé en chemise, il se fit allumer
une chandelle, & bailler une ratissoire, puis
quand il fut dedans il commença à racler, &
Peronnelle (comme si quasi elle eust voulu voir
ce qu’il faisoit) ayant mis la teste par la gueulle
du tonneau qui n’estoit gueres grande, d’avantage l’un des bras avec toute l’espaule, commença à dire, racle bien icy, & icy & encores
là, voys tu bien qu’il en est encores demouré
icy un morceau ? Et ce pendant qu’elle estoit
en ceste maniere, & qu’elle enseignoit, & monstroit à son mary de fourbir & faire net le vaisseau, lehannet, lequel n’avoit entierement
accomply son desir celle matinee quand le
mary revint, & voyant qu’il ne le pouvoit faire
comme il le desiroit, s’opiniastra de l’achever
comme il pourroit : parquoy s’estant aproché
d’elle qui tenoit la gueulle du tonneau toute
bouchee il executa son desir plein de jeunesse
en la maniere des cheuaux sauvages eschauffez
en amours faillent par les grandes campagnes
les iuments de Parthe, lequel desir print fin
au mesme instant, quasi que le vaisseau fut
raclé, luy descouplé, elle la teste sortie du vaisseau, & le mary sorty dehors. Au moyen
dequoy Peronnelle dist à lehannet : Tien bon
homme ceste chandelle, & regarde s’il est net à
ton gré, lehannet ayant regardé dedans, dist
qu’il estoit bien. & se tenoit content, & luy ayant
baillé dix fols, le fit porter en son logis.

NOUVELLE TROISIESME
 
Pour advertir qui a femme, de ne laisser hanter
chez luy prestres ne moynes, quelques comperes
qu’ilz foient & pour cause.
 

Frere Regnaut estans couché avec sa commere,
y fut trouvé par le mary d’elle : auquel ilz
firent accroire qu’il enchantoit les vers à son
filllot

HILOSTRATE ne sceut parler si
couvertement des iumens de Parthe, que les Dames (qui estoient
toutes de bon entendement) n’en
rissent faisant toutesfois semblant
de rire d’autre chose. Mais apres que le Roy
cogneut que la nouvelle estoit achevee, il
commanda à Ma-dame Elisse qu’elle dist la
sienne, laquelle deliberee d’obeyr commença
ainsi : Plaisantes Dames, l’enchantement de
l’esprit de ma-dame Emilie m’a remis en memoire une nouvelle d’un autre enchantement,
lequel combien qui ne soit aussi beau comme
fut cestui-là, je le conteray toutesfois presentement, par ce que je n’en say point d’autre qui
vienne à nostre propos.
Vous devez sçavoir qu’il y eut à Siene un
jeune homme de fort bonne grace, & d’honneste maison qui se nommoit Regnaut, lequel
aymant grandement une sienne voysine, fort
belle femme, mariee à un riche homme, & esperant que s’il avoit moyen de parler à elle
sans soupçon, qu’il en auroit tout ce qu’il defireroit, toutesfois ne s’en voyant aucun, &
estans la femme enceinte il delibera de vouloir
estre son compere. Parquoy s’estant accointé du
mary, il le luy dist par le plus honneste
moyen, dont il se sceut aviser, & ainsi fut fait.
Estant donques Regnaut devenu compere de
ma-dame Agnes & ayant quelque permission
plus coulouree de pouvoir parler à elle s’estant
alleuré par ce moyen il luy feit entendre de
bouche, ce que long temps au paravant elle
avoit cogneu de son intention par les gestes de
ses yeux, mais cela luy servit de peu combien
qu’il ne despleust aucunement à la dame de
l’avoir escouté. Or advint peu de temps apres
(qui qu’en fut l’occasion) Regnaut se rendit
religieux, & bonne ou mauvaise qu’il eust
trouvé la pasture de la religion, il perseuera
en icelle, & combien que durant quelque
temps apres qu’il se rendit religieux, il eust
abandonné l’amitié qu’il souloit porter à sa
commere & certaines autres siennes vanitez,
toutesfois par succession de temps il les reprint,
sans pour tout cela laisser l’habit, & commença
à prendre plaisir de se montrer, & vestir de
bons habillemens & d’estre en toutes ces choses
mignon & propre & à composer chansons, sonnetz, ballades & à chanter avec tout plain
d’autres choses semblables, mais qu’est-ce que
je dy de nostre frere Regnaut de qui nous
parlons ? Qui sont les autres qui ne sont aussi
comme luy ? Helas (vituperé de ce pauvre
monde perdu) ilz n’ont point de honte d’estre
gras de apparoir vermeils & coulourez au
visage, de monstrer qu’ilz sont delicats & pleins
de douceur & humilité en habillemens & en
toutes leurs choses, & marchent non pas comme
columbes : mais la creste levee comme cocqs
qui s’enflent le iabot, & qui pis est, laissans à
part qu’ils ont leurs chambres fournies de
petites boites pleines de conserues, de parfuns
excellens, & d’autres pleines de diverses compositions avec des fiolles d’eaux & huilles artificiels, ensembles des barrillets de maluoifie &
de vin Grec, & autres vins tresprecieux, tellement qu’elles ne resemblent pas (à ceux qui les
voient) chambres de religieux, ains plustost
boutiques d’espiciers ou de perfumeurs, ilz
n’ont point de honte que chacun sçache qu’ilz
sont gouteux & pensent qu’on ne cognoisse pas,
que force jeusnes, grosses viandes, & peu, &
vivre sobrement, font devenir les personnes
maigres deliez & plus sains, & si toutesfois
quelqu’uns en sont malades, au moins n’est-ce
pas de gouttes, ausquelles on a accoustumé
d’ordonner pour medecine la chasteté, & toute
autre chose appartenante à la vie d’un religieux
modeste. Ilz cuident aussi que personne ne
congnoisse que outre le peu manger, les longues vieilles, le prier & discipliner, ne doyve
rendre les hommes passes & affligez, & qu’on
ne sçache bien que sainés Dominique & sainés
François se sont bien vestuz sans avoir trois
habits pour un, non pas taincts en laine, ne
d’autres fins draps excellens : mais fait de
grosse laine & de couleur naturelle pour chasser
le froit seulement, & non pas pour apparoistre,
ausquelles choses nostre Seigneur vueille pouruoir comme il est besoin pour les ames des
gens simples qui les nourrissent. Ainsi doncques retournant frere Regnaut en ses premiers
appetits, il commença a visiter sa commere fort
souvent & luy estant cruëe la hardiesse : il
commença avec plus grande instance qu’il
n’avoit fait au commencement, à la soliciter de
faire ce qu’il desiroit. La bonne dame se voyant
ainsi fort pressee, & luy semblant frere Regnaut
paraventure plus beau qu’il ne faisoit au paravanavantauant, estant un jour fort importunee de luy,
elle usa des propres termes, qu’usent toutes
celles qui ont volonté de faire ce qu’on leur
demande, & dist : Comment frere Regnaut, les
beaux peres sont-ilz telles choses ? A qui frere
Regnaut respondit : Ma-dame, quand j’auray
osté cest habit de dessus mon doz (qui m’est
chose aysee à faire) je vous ressembleray un
homme fait comme les autres, & non point
religieux. La dame feit la petite bouche, comme
si elle vouloit rire, & dist : He Dieu malheureuse que je suis, vous esses mon compere,
comment ce feroit cecy ? Ce seroit un trop
grand mal, & ay plusieurs fois ouy dire que
c’est trop grand peché, & pour certain si ce
n’estoit cela je seroye tout ce que vous voudriez. A qui frere Regnaut dist : Vous estes une
sotte, si vous laissez à le faire pour cela, je ne
dy pas que ce ne soit peché : mais nostre Seigneur en perdonne bien de plus grand à qui
se repent. Mais dites moy, qui est le plus prochain parent de vostre filz ou moy qui l’ay
tenu sur les sonts de baptesme, ou vostre mary
qui l’ha engendré ? La dame respondit que
c’estoit son mary. Et vous dites vray dist le
beaupere, & toutesfois vostre mary ne couche
il pas avec vous ? Ouy dist la Dame. Ainsi
doncques moy qui ne suis pas de si pres à
vostre filz comme est vostre mary, je puis aussi
bien coucher avecques vous comme il fait. La
dame qui n’estoit point logicienne, & à qui il
falloit peu de chose, pour la jetter hors des
gonds, creut ou fit semblant de croire que le
beaupere disoit verité, & respondit : Qui est-ce
(compere) qui sçauroit respondre à voz sainctes
parolles ? Et apres cela elle se condescendit
(nonobstant le compere) à faire ses plaisirs :
combien que ce ne fut pour une fois seulement,
mais soubz la couverture du comperage ayant
plus de commodité pource que le soupçon en
estoit moindre, se retrouverent plusieurs &
diverses fois ensemble. Neantmoins il advint
une fois entre les autres que estant frere
Regnaut venu à la maison de sa commere, &
voyant qu’il n’y avoit lors personne qu’une
petite chambriere de la dame, fort belle &
plaisante, il envoya son compagnon avec elle
au plancher des pingeons pour leur enseigner
la patenostre, & luy & la dame qui tenoit son
petit garçon par la main, entrerent en la chambre,
ou s’estans enfermez, ilz commencerent à passer
le temps sur un petit lict sur lequel Ion s’asseoit,
& estans en ceste maniere, la fortune voulut
que le mary retourna, qui sans estre ouy de
personne fut incontinent a l’huis de la chambre,
& heurta & appella sa femme. Laquelle oyant
cecy dist : Helas je suis morte, voicy mon mary :
maintenant s’apperceura il de l’occasion de
nostre accointance. Frere Regnaut estoit despouillé, c’est à dire en iacquette, sans son
habit, & sans son capuchon, lequel oyant cecy,
dist : Vous dites vray ma commere : llelas si
je estoye seulement vestu, nous trouverions
quelque excuse : mais si vous luy ouvrez & il
me trouve ainsi, nous n’en sçaurions point
trouver. La dame fut pourueuë soudainement
de ce qu’elle devoit dire, & luy dist : Or vouz
vestez, & quand vous serez vestu prenez vostre
filiol entre voz bras, & escoutez bien ce que je
diray, afin que voz parolles s’accordent apres
avec les miennes, & laissez moy faire. Le bon
homme de mary n’avoit quasi achevé de heurter que sa femme respondit, je vay à vous moy
amy, & s’estant levee s’en alla avec un bon
visage, à l’huis de la chambre, qu’elle ouvrit
& dist : Mon mary je vous vueil bien avertir
que frere Regnaut nostre compere est icy venu,
& Dieu l’a envoyé ceans : car pour certain s’il
ne fust venu, nous avions aujourd’huy perdu
nostre petit filz. Quand le sot de mary ouit
cecy, il s’efuanouit & dist : comment Helas ?
mon mari dist la dame, il luy est venu au commencement un soudain efuanouiffement, dont
je cuidoye qu’il fust mort, & ne sçavoye que
me faire ne que me dire, sinon que frere Regnaut nostre compere est survenu en cest instant
& l’ayant pris entre ses bras m’a dit : Commere ce sont vers qu’il a au corps, qui s’aprochent du cœur & le tueroient tresbien, qui
n’y remedieroit, mais n’ayez peur : car je les
enchanteray de forte qu’ilz mourront tous,
& avant que je parte d’icy, vous verrez vostre
enfant aussi fain que vous le vistes jamais. Et
pource que vous faisiez icy besoin pour dire
certaines oraisons, & que la chambriere ne vous
a sceu trouver, il les a fait dire à son compagnon, au plus haut lieu de sa maison, & luy & moy
sommes entrez ceans, parce que personne du
monde fors la mere de l’enfant, ne peut estre
present à un tel mistere, si nous y sommes
enfermez, afin que ame ne nous empeschait,
encor l’a il entre ses bras, & pense qu’il n’attend autre chose, sinon que son compagnon ayt
achevé de dire les oraisons, & lors tout fera
fait, parce que l’enfant est desia tout revenu
en soy. Le cornu de mary, croyant ces choses-cy, en eut les yeux de l’entendement
tellement bouschez, avecques l’affection qu’il
avoit à l’enfant qu’il ne pensa point à la tromperie, que sa femme luy avoit faite : mais ayant
jetté un grand souspir dist : le le vueil aller
veoir. N’y va point (dist la dame) car tu gaiterois tout ce qui a esté fait, demeure un peu je
vueil voir si tu y peux encores aller & puis je
t’appelleray. Frere Regnaut qui avoit tout ouy,
& s’estoit reveitu à son bel ayse, avoit prins
l’enfant entre ses bras, & quand il eut preparé
les choses à son gré, il appella, Hau commere,
n’ay-ie pas ouy le compere ? Le benest de mary
respondit, Ouy monsieur. Alors dist frere
Regnaut : Venez ça, lors le bon sot y alla :
auquel le beau pere dist. Tenez vostre filz fain
par la grace de Dieu, là où je pensois tout
à ceste heure, que vous ne le verriez vif
à vespres. Vous donnerez ordre de faire
mestre une statue de cire de sa grandeur, à la
louange de Dieu devant l’image de monsieur
sainés Ambrois par les merites duquel nostre
Seigneur vous en a fait ceste grace. L’enfant
voyant son pere courut incontinent à luy,
& luy fit feste comme sont petits enfans. Lequel
l’ayant prins entre ses bras, plorant ne plus
ne moins que qui l’eust tiré de la fosse, commença à le baiser, & à rendre grace à son
compere, qui luy avoit gueri. Le compagnon
de frere Regnaut qui avoit enseigné, non
seulement une patenostre : mais paradventure
plus de quatre, à la chambriere & luy avoit
donné une petite boursette de fil blanc que luy
avoit donné une nonnain, l’ayant fait sa devote,
estoit venu tout bellement, quand il ouyt appeller le mary, en la chambre de sa femme, à
un lieu par où il pouvoit entierement veoir
& ouyr ce qu’on y faisoit, & voyant que tout
estoit en bon termes, s’en vint en bas & quand
il fut entré en la chambre il dist : Frere Regnaut, j’ay dit toute les quatre oraisons dont
vous m’avez donné charge. A qui frere Regnaut
dist : Mon frere mon amy tu as bonne alaine,
& as bien fait, de moy quand mon compere
est arrivé je n’en avoye encor dit que deux :
mais nostre Seigneur tant pour ta peine que
pour la mienne, nous a fait ceste grace, que
l’enfant est guery. Le cocu de mary feit apporter du vin & du meilleur, avec force confitures, & traita le compere & son compagnon,
de ce dont ilz avoient plus grand besoin que
d’autre chose : puis les ayans conduits jusques
hors sa maison, leur dist à Dieu, & sans aucune
intermission ayant fait faire l’image de cire
l’envoya attacher avec les autres devant la
figure de monsieur sainés Ambrois : mais non
pas celuy de Milan.

NOTES
 
CINQUIESME JOURNÉE.
 
NOUVELLE PREMIERE.
 
Boccace n’imite pas toujours nos anciens conteurs, et beaucoup de ses contes peuvent être
comparés, non pas à ceux des trouvères et des
troubadours, mais bien aux fictions d’auteurs
anciens tels que Lucien et Petrone. Or parmi les
contes de Boccace qu’on peut comparer aux
contes de Lucien et de Petrone, on n’en rencontre
point de meilleur ni de mieux écrit que l’histoire
de Chymon. L’idée première semble sortie de la
vingtième idylle de Théocrite ou de la dixième
lettre d’Eschine, où on lit que l’Athénien Chymon
enleva Callirione, fille du fleuve Scamandre.
En 1499 Béroald publia cette nouvelle, tradvite
en latin. Elle a servi de thème à plusieurs pièces
du théâtre italien, espagnol, anglais et allemand.
 
NOUVELLE DEUXIESME.
 
1 – 84. – Qu’il y a aupres de la Sicile une petite Isle
qu’on appelle Lipare. – La plus grande des îles de l’archipel Lipari, situé dans la mer Tyrrhénienne au nord de la
Sicile. Elle a environ vingt-quatre kilomètres de circonférence. Lipari, la capitale, très puissante dans l’antiquité,
fut tour à tour asservie par Denys-le-Tyran, par Carthage.
et par Rome. Prise en 1340 par Robert 1er, roi de Naples,
puis détruite en 1544 par Barberousse (Kaïr-Eddyn), elle
fut bientôt rebâtie.
 
2-85. – Le menerent d Tunes. – Tunes ou Tunesienne, aujourd’hui Tunis, célèbre dans l’antiquité par la
bataille qu’y perdit Régulus contre Xantippe. L’importance
de cette cité date de la destruction de Carthage. Les Normands, toujours hardis et entreprenants, voulurent y ctablir
des comptoirs, mais Abd-el-Moumen les en chassa en 1159.
A l’époque de Boccace, Tunes appartenait donc aux Arabes.
Saint Louis prit cette ville comme but de la dernière
croisade, et y mourut de la peste en 1270.
 
3-86. – D’une ville appelee Suse. – Sousse ou mieux
Sousa, à cent dix kilomètres S.E. de Tunes,
4 – 87. – Dist qu’elle estoit de Trapani. – Ancienne
Drepanum, en Sicile, à quatre-vingts kilomètres O. de Palerme. D’après la Fable, son nom lui vient de ce que
Saturne, chassé du ciel, y laissa tomber sa faux, en grec
drepanon. Pendant la première guerre punique, ce fut,
avec Lilybée, la dernière ville que Carthage garda en
Sicile.
 
5-89. – Roi de Tunes qui se nommoit Mariabdile, –
Ce Mariabdile est-il un souverain fictif ou véritable ? Question difficile à résoudre, les documents faisant défaut sur
les souverains résidant à Tunes. L’Art de vérifier les dates,
lui-même, ne donne aucune indication à ce sujet.
 
NOUVELLE TROISIESME
 
1 – 97- – Ursins. – Les Ursins, ou Orsini, constituaient une famille très ancienne dans les États de l’Église
et rivale des Colonna, tant par ses richesses que par ses
influences politiques. Elle ctait guelfe, soutenait la cause
des papes et l’indépendance italienne.
Le premier Orsino connu est Jordano Orsino, qui, après
avoir rendu de grands services à la Cour de Rome, en
qualité de général, fut fait cardinal en 1145 et envoyé
près de l’empereur Conrad, comme légat, en 1152. L’année
suivante, son neveu devint préfet de Rome, et, en 1277,
sous le nom de Nicolas III, un Jean Gaëtan Orsino devint
pape. Ce pontise, en répandant les bienfaits autour de lui,
accrut la puissance de sa famille dans de grandes proportions. Lorsqu’il mourut, deux ans après son élection, des
troubles éclatèrent dans Rome. Ses parents voulaient lui
donner un successeur favorable à leur parti. Mais une
faction, ayant à sa tête Charles d’Anjou, roi de Sicile,
et Richard Annibaldi, s’éleva contre eux. Les débats ne
durèrent pas moins de six mois. Les ennemis des Ursins
l’emportèrent enfin, et firent élire un ancien chanoine
et trésorier de l’église Saint-Martin de Tours, le cardinal
français Simon, né à Mont-Pincé en Brie, et qui, en souvenir sans doute de son ancienne paroisse, prit le nom de
Martin IV. Boccace fait probablement ici allusion à ces
troubles qui agitèrent Viterbe et Rome pendant la vacance
du Saint-Siège.
 
NOUVELLE QUATRIESME.
 
1– 107. – La Romaine – La Romagne, ancienne
province des Etats de l’Eglise, ayant Ravenne pour chef-lieu. En 12-11, L comte de Romagne fut conféré à deux
comtes de Hohenloher par Frédéric II. En 1275, après la
chute des Hohenstau en la maison de la Polenta s’appropria le domaine.
 
2 – 107. – Messire Litio de Valbonne. – Ce conte parait être basé sur une anecdote racontée par un commentateur de Dante, Laudino. D’après s son dire, en effet, un
gentilhomme de la famille de Valbonne trouva une de ses
filles couchée avec un amoureux, dont il fit son gendre
avant de le laisser sortir de chez lui.
 
NOUVELLE CINQUIESME.
 
1-116. – lan. – Jano, à 11 kilomètres S.E. de
Pesaro.
 
2 – 116. – Fayence – Il s’agit de Faenza, à 27 kilomètres S.O. de Ravenne et 1 : 011 de F Fayence, à 19 kilomètres N.E. de Draguignan, et premier endroit de France
où l’on ait fabriqué la faïence Les Allemands la ravagèrent au x IIe s siècle. Boccace fait évidemment allusion
il ces désordres.
 
NOUVELLE SI SIXESME.
 
T -126 – Vsquie. – Aujourd’hui Ischia, à l’entrée
du golfe de Naples, l’ancienne Œnaria insula sous laquelle
la Fable nous montre Typhée enseveli après avoir cté
foudroyé
2 – 126. – Procida. – Ile entre Ischia et le continent.
 
3-127. – Federic de de Sicile – Frédéric Ier d’Arag on,
d’abord chargé du gouvernement de la, Sicile par son frère
Jacques, lorsque celui-ci, en 1291, alla prendre possess on
du royaume d’Aragon. Quand facques eut traité de la
Sicile avec les Français, déjà maîtres de Naples, Frédéric
refusa de la livrer. et les Siciliens le proclamèrent roi
en 1296.
 
4 – 27. – Depuis la Mine ue iu u à la Scalee Calabre. – Depuis Miners no que l’on a cru longtemps être
l’ancienne Cannes, jusqu’à Scalea construite sur emplacement de la Talao des Sybaritetes.
 
6 – 131. – Roger Do ria – La famille des Doria
remonte aux premiers temps de l’histoire de la république
de Gênes. Quelques-uns de ses membres furent effectivement au service des rois de Sicile.
 
6 – 132.  S’il n’estoit pas Jean de Procide —  C’est le
neveu de Jean de Procida qui en f ; : : , >.2 sonna les fameuses
vêpres siciliennes. Voir la note 2 de la nouvelle sixiesme,
de la devxiesme journée I, tome I, page
 
NOUVELLLE SEPTIESME.
 
I — 146. — La Iazze. — Ancienne ville de l’Anatolie,
sur les confins de la Syrie.

